ডুয়াল বুট Vs ভার্চুয়াল মেশিন : কোনটি আপনার জন্য উপযুক্ত? | WiREBD\nডুয়াল বুট Vs ভার্চুয়াল মেশিন : কোনটি আপনার জন্য উপযুক্ত?\nএকটি কম্পিউটারে যদি আপনি একাধিক অপারেটিং সিস্টেম ব্যবহার করতে চান কিংবা একই অপারেটিং সিস্টেমের ভিন্ন ভার্সন ব্যবহার করতে চান তাহলে আপনার জন্য দুটি পদ্ধতি খোলা রয়েছে। প্রথমটি হলো ডুয়াল বুট সিস্টেম ব্যবহার করা; এবং দ্বিতীয়টি হলো ভার্চুয়াল মেশিন ব্যবহার করা। দুটি পদ্ধতিই এই কাজের জন্য বেশ উপযুক্ত কিন্তু এগুলোর মধ্যে বেশ পার্থক্য রয়েছে। দুটি পদ্ধতির মধ্যে কোনটি আপনার জন্য উপযুক্ত সেটা নির্ধারণ করতে পারছেন না? তাহলে আজকের পোষ্টটি আপনারই জন্য।\nআজকের পোষ্টে আমি আপনার জন্য কিছু প্রশ্ন রাখবো আর আপনি এই প্রশ্নের সঠিক উত্তর দিতে পারলেই নিজে নিজেই সিদ্ধান্ত নিতে পারবেন যে কোন পদ্ধতিটি আপনার জন্য উপযুক্ত। উল্লেখ্য যে আজকের পোষ্টে ডুয়াল বুট এবং ভাচুর্য়াল মেশিন কাকে বলে কিংবা এদের কে নিয়ে আলোচনা হবে না; আপনার নিজের ব্যবহারের জন্য এই দুটি পদ্ধতির মধ্যে কোনটি উপযুক্ত সেটাই আজকে আমি সহজ ভাষায় বলতে চেষ্টা করবো। তো চলুন প্রশ্নের মুখোমুখি হওয়া যাক।\nপিসি সম্পর্কে অ্যাডভান্সড ধারণা রাখেন?\nআপনি যদি পিসির এডভান্স ইউজার হয়ে থাকেন তাহলে ডুয়াল বুট সেটআপ ব্যবহার করতে পারেন। কারণ ডুয়াল বুট সেটআপ করা এবং প্রয়োজনে সঠিক ভাবে এক্সট্রা OS কে মুছে দেওয়ার জন্য বেশ এডভান্স স্কিলের দরকার হয়। অন্যদিকে ভার্চুয়াল মেশিন চালানোর জন্য আলাদা কোনো স্কিলের দরকার হয় না। কম্পিউটার সম্পর্কে বেসিক ধারণা থাকলে যেকেউই ভার্চুয়াল মেশিন চালাতে পারবেন। ভার্চুয়াল মেশিনে ডিক্স পার্টিশন, বুট লোডার মোড ইত্যাদি টেকনিক্যাল ঝামেলা নেই।\nএকই সময়ে একাধিক OS ব্যবহার করবেন কি?\nমাল্টিটাস্কিং করার জন্য ভার্চুয়াল মেশিন হচ্ছে বেষ্ট। কারণ এখানে জাস্ট Alt + Tab বাটনগুলো চেপেই আপনি ভার্চুয়াল মেশিন থেকে আপনার অপারেটিং সিস্টেমে তড়িৎ (instant) সুইচ করতে পারবেন। তবে ভার্চুয়াল মেশিনে যদি ঘন্টার পর ঘন্টা বসে কাজ করেন তাহলে হয়তো ডুয়াল বুট সেটআপই আপনার জন্য বেস্ট হবে।\nধরুণ আপনার মূল অপারেটিং সিস্টেম হচ্ছে উইন্ডোজ ১০; কিন্তু আপনি একজন প্রোগ্রামার এবং লিনাক্স OS য়ে আপনি কোডিং করতে পছন্দ করেন। আর তাই টানা ৩ ঘন্টা ধরে লিনাক্সে কোডিং করবেন। এক্ষেত্রে ভার্চুয়াল মেশিনের চাইতে ডুয়াল বুট সেটআপে লিনাক্সের উপর আপনার পিসির পূর্ণ পারফরমেন্স আপনি পেতে পারেন।\nআপনি কি হেভি ডিউটি টাস্ক করবেন?\nএকটি যথেষ্ট শক্তিশালি কম্পিউটারেও ভার্চুয়াল মেশিনে হেভি ডিউটি টাস্ক করতে গিয়ে আপনি সমস্যার সম্মুখিন হতে পারেন। হেভি ডিউটি টাস্ক মানে ভিডিও গেমিং, থ্রিডি এনিমেশন নিয়ে কাজ কিংবা ভিডিও এডিটিং ইত্যাদি।\nএর কারণ হচ্ছে ভার্চুয়াল মেশিনটি অনেকটাই একটি ইমুলেটর বা ইমুলেশন মূলক সিস্টেমে কাজ করে থাকে। আর ইমুলেটেড অপারেটিং সিস্টেমে আপনি একটি সাধারণ অপারেটিং সিস্টেমের মতো যথাযথ ভাবে কাজ করতে পারবেন না। তাই আপনি যদি হেভি ডিউটি টাস্ক করার জন্য একই পিসিতে এক্সটা অপারেটিং সিস্টেম দিতে চান তাহলে আপনার ডুয়াল বুট সেটআপ ব্যবহার করাই পারফেক্ট হবে।\nআপনার কম্পিউটারে কি SSD রয়েছে?\nবর্তমান যুগে পিসিতে HDD (হার্ডডিক্স) এর সাথে SSD (সলিড স্টেট ড্রাইভ) ও ব্যবহার হচ্ছে। আর একটি SSD বেশ ফাস্ট হয়ে থাকে এবং SSD তে পিসি শাট ডাউন এবং রিস্টার্ট বেশ দ্রুতই করা যায়। এটা ডুয়াল বুট সেটআপের জন্য বেশ কাজের। আপনি চোখের পলকে ডুয়াল বুট সিস্টেমটি ব্যবহার করতে পারবেন।\nঅন্যদিকে একটি HDD বা হার্ডডিক্সে পিসি বন্ধ করে অন্য অপারেটিং সিস্টেম সম্পূর্ণভাবে বুটআপ করতে ৫ থেকে ১০ মিনিট পর্যন্ত সময় লাগতে পারে। আর কাজ করার সময় এটা বেশ যন্ত্রণাদায়ক হতে পারে। কিন্তু আপনার পিসিতে যদি SSD থাকে তাহলে ডুয়াল বুট সিস্টেমে উইন্ডোজ থেকে লিনাক্সে ১/২ মিনিটের মধ্যেই সুইচিং করতে পারবেন।\nঅপারেটিং সিস্টেম টেস্ট করতে চান?\nআপনি ছোটবেলা থেকেই খুব সম্ভবত উইন্ডোজ ব্যবহার করে আসছেন। উইন্ডোজ ব্যবহার করতে করতে একঘেয়েমি লাগছে আপনার। এখন আপনি চাচ্ছেন যে লিনাক্সে সুইচ করতে । এই সিচুয়েশনে ডুয়াল বুট ব্যবহার না করাই শ্রেয়। ডুয়াল বুটে একটি অপারেটিং সিস্টেম ইন্সটল করা, পরবর্তীতে ভালো না লাগলে সেখান থেকে অপারেটিং সিস্টেম মুছে দেওয়া – এই কাজগুলো বেশ ঝামেলাপূর্ণ। এছাড়াও আপনার হার্ডডিক্সের ডিক্স পার্টিশন এবং সিস্টেমের বুটলোডারের মতো সেন্সিটিভ জিনিসগুলোকেও ডুয়াল বুট সেটআপ ব্যবহার করার সময় টুইকিং করতে হয়।\nতাই কোনো অপারেটিং সিস্টেম টেস্ট করার জন্য ডুয়াল বুটের চাইতে ভার্চুয়াল মেশিন আপনার জন্য বেটার চয়েজ হবে।\nনিদিষ্ট অ্যাপ চালাবেন নাকি?\nধরুণ আপনি একজন লিনাক্স ইউজার। লিনাক্সে কাজ করতে এবং ব্যবহার করতে আপনি বেশ ভালোবাসেন, উইন্ডোজের থেকে GNOME কাজ করতে স্বাচ্ছন্দ্যবোধ করেন। কিন্তু আপনি একজন ফটোগ্রাফার এবং একজন ক্লায়েন্টের জন্য আপনাকে অ্যাডোব লাইটরুম অ্যাপটিকে ব্যবহার করতে হবে।\nএক্ষেত্রে ডুয়াল বুটের চাইতে ভার্চুয়াল মেশিন আপনার জন্য বেস্ট সলিউশন হবে। আপনার মূল অপারেটিং সিস্টেমে কোনো নির্দিষ্ট অ্যাপ না থাকলে আপনি শুধুমাত্র সেই অ্যাপ চালানো জন্য ভার্চুয়াল মেশিন সিস্টেমটি ব্যবহার করতে পারেন। নির্দিষ্ট অ্যাপ চালানোর জন্যেই বিশ্বব্যাপী মূলত ভার্চুয়াল মেশিন ব্যবহার করা হয়ে থাকে।\nভাইরাস থেকে এক্সট্রা নিরাপত্তা চান?\nডুয়াল বুটের চাইতে ভার্চুয়াল মেশিনের একটি বড় সুবিধা হচ্ছে এটি Sandboxed স্ট্যান্ডার্ডে রানিং করে। মানে হচ্ছে ভার্চুয়াল মেশিনের অপারেটিং সিস্টেমের কোনো কিছুই আপনার মূল অপারেটিং সিস্টেমে কোনো প্রকার প্রভাব ফেলবে না। তাই আপনি যদি সিকুরিটি ক্ষেত্রগুলো টেস্ট করতে চান কিংবা কোনো সাংঘাতিক ওয়েবসাইটের বা কোনো সিকুরিটি স্যুটকে পরীক্ষা করতে চান তাহলে সবসময়ই ভার্চুয়াল মেশিনে করবেন। যাতে ম্যালওয়্যার বা ভাইরাসে আক্রান্ত হলে জাস্ট ভার্চুয়াল মেশিনকে রিসেট করে দিয়েই পুনরায় ব্যবহার করা শুরু করতে পারবেন।\nঅপারেটিং সিস্টেম ক্লোন করতে চান?\nডুয়াল বুট সেটআপ সিস্টেমে আপনি কোনো OS কে ক্লোন করতে পারবেন না। কিন্তু ভার্চুয়াল মেশিনে একটি অপারেটিং সিস্টেমের সম্পূর্ণ এরিয়াকেই মাত্র একটি ফাইলে সংরক্ষণ করতে পারবেন। আর ফাইলটিকে পেনড্রাইভে করে নিয়ে অন্য পিসিতে ভার্চুয়াল মেশিনে কপি পেস্ট করে ব্যবহার করা শুরু করে দিতে পারবেন। মানে ভার্চুয়াল মেশিনে OS খুব সহজেই ক্লোন করে ফেলতে পারবেন। ক্লোন সিস্টেমটি পোর্টেবল ব্যবহার ছাড়াও সিস্টেম ব্যাকআপের জন্য বেশ কার্যকর।\nআপনার কি শক্তিশালি পিসি আছে?\nসাধারণত আপনার পিসি হার্ডওয়্যারের সকল পারফরমেন্স আপনার পিসিতে ইন্সটলকৃত অপারেটিং সিস্টেমকে চালানোর জন্য বরাদ্দ করে রাখা হয়ে থাকে। কিন্তু ভাচুর্য়াল মেশিনে অন্য অপারেটিং সিস্টেম চালালে আপনার পিসির হার্ডওয়্যার পারফরমেন্স দুটি ভাগে বিভক্ত হয়ে যায়।\nপুরোনো জেনারেশনের কম্পিউটার এবং ল্যাপটপগুলো বেশি পাওয়ারফুল না হওয়ায় সেখানে ডুয়াল বুটিং অপশন ছাড়া আপনার সামনে আর কোনো অপশন থাকে না। ডুয়াল বুট সিস্টেম ব্যবহার করে আপনি যখন অপারেটিং সিস্টেম সুইচ করেন তখন আগেরটার মতোই নতুন অপারেটিং সিস্টেমে আপনার সকল হার্ডওয়্যার পারফরমেন্স চলে আসে।\nমানে মূল কথা হচ্ছে আপনার পিসি যত বেশি শক্তিশালি হবে, ভাচুর্য়াল মেশিনে OS চালানো তত বেশি স্বাচ্ছন্দ্যমূলক হবে।\nস্বাচ্ছন্দ্যমূলক ভাবে একটি ভার্চুয়াল মেশিন চালাতে কতটুকু পাওয়ারের প্রয়োজন হয়? এটা নির্ভর করবে ভার্চুয়াল মেশিনে আপনি কোন অপারেটিং সিস্টেম চালাবেন। আপনি যদি লিনাক্সের মতো হালকা অপারেটিং সিস্টেম ব্যবহার করেন তাহলে এক্ষেত্রে সাধারণ পিসিতেই ব্যবহার করতে পারবেন। কিন্তু আপনি যদি উইন্ডোজ ১০ বা ম্যাকওএস এর মতো হেভি অপারেটিং সিস্টেম চালান তাহলে আপনার মর্ডান যুগের পাওয়ারফুল পিসি লাগবে।\nএকই পিসিতে একাধিক অপারেটিং সিস্টেম ব্যবহার করার জন্য কোন পদ্ধতি ব্যবহার করবেন আশা করবো এই পোষ্টটি পড়ে নিলে এ ব্যাপারে আপনি একটি ক্লিয়ার ধারণা পাবেন। দুটি পদ্ধতিরই নিজস্ব আলাদা সুবিধা-অসুবিধা রয়েছে। তবে স্থায়ীভাবে একাধিক OS চালাতে গেলে ডুয়াল বুট সিস্টেমটিই আমার কাছে বেশি উত্তম বলে মনে হয়। কিন্তু পিসি সম্পর্কে অ্যাডভান্সড ধারণা না থাকলে ডুয়াল বুট সিস্টেম সেটআপ করতে গিয়ে আপনাকে বেশ ঝামেলার মধ্যে পড়তে হবে।\nTags: অপারেটিং সিস্টেমউইন্ডোজডুয়াল বুটভার্চুয়াল ম্যাশিনলিনাক্স\nএথিক্যাল হ্যাকিং ফ্রী কোর্স [পর্ব ১০] : ৭টি বেস্ট হ্যাকিং অপারেটিং সিস্টেম!\nযান্ত্রিক এই শহরে, ভিডিও গেমসের উপর নিজের সুখ খুঁজে পাই। যার কেউ নাই তার কম্পিউটার আছে! কম্পিউটারকে আমার মতো করে আপন করে নিন দেখবেন আপনার আর কারো সাহায্যের প্রয়োজন হবে না।\nProcessor: Intel Pentium CPU @ 2.70 GHz\nRAM: 8 GB DDR3 @ 1333 MHz\nEi config, Virtual machine use korte parbo toh? VMWare valo naki onno kono software?\nকমেন্ট করার জন্য ধন্যবাদ। র‌্যাম যত বেশিই থাকুক না কেন আপনার প্রসেসর ভার্চুয়াল মেশিনের চাপ সহ্য করতে পারবে না।\nহ্যাঁ, আপনি ভিএম চালাতে পারবেন। র‍্যাম মিনিম্যাম ৮জিবি লাগবে, যেটা আছে ভালো কথা কিন্তু যেমনটা ফাহাদ ভাই বলেছেন, সে অনুসারে প্রসেসরে বটলনেক করতে পারে! তারপরেও র‍্যাম বেশি হওয়াতে মোটামুটি ভাবে চলবে!\nJoss. I prefer dual boot. Ete full system resources use hoy. Thans.\nDuita SSD te Duita operating system babohar kora jabe? naki operating system er jonno ekta driveelagbe?\nদুটো SSD তে দুটো OS চালাতে পারবেন, তবে সঠিক ফাইল সিস্টেম ব্যবহার করতে হবে।\nডুয়াল বুটই সর্বোত্তম।ঝামেলাটা বাধে, যখন নতুন ওএস আনন্সটল করে দেওয়া হয়!


ঝিনাইদহে গরু মোটাতাজাকরণ পাউডারের প্যাকেটে কাঠ চাল ও ধানের গুড়া ! – BD Crime News 24\nঝিনাইদহে গরু মোটাতাজাকরণ পাউডারের প্যাকেটে কাঠ চাল ও ধানের গুড়া !\nঝিনাইদহ প্রতিনিধি, মোঃ জাহিদুর রহমান তারিক, ০২ এপ্রিল ২০১৮ (বিডি ক্রাইম নিউজ ২৪) : ঝিনাইদহে গরু মোট তাজাকরণ (প্রিমিক্স) রুমিগার্ড পাউডারের প্যাকেটে মিলেছে ধান, চাল ও কাঠের গুড়া। এ নিয়ে খামারীদের মধ্যে চরম ক্ষোভ ছড়িয়ে পড়েছে। ঝিনাইদহ শহরসহ জেলার পশ্চিমাঞ্চলের বিভিন্ন ফার্মেসিতে এ ধরণের পাউডারের প্যাকেটে ধান চালের গুড়া পাওয়া গেছে বলে অভিযোগ।\nরোববার বিকালে ঝিনাইদহের নগরবাথান বাজারের ভাই ভাই ফার্মেসি থেকে গার্ডেন হেলথ কেয়ার কোম্পানীর প্রিমিক্স পাউডার কেনেন মাধবপুর গ্রামের খামারি রবিউল ইসলাম। তিনি ১০০ গ্রামের প্যাকেট খুলে দেখেন তাতে চালের গুড়া। একই ভাবে শাখারীদহ গ্রামের গরু পালক চান্দ আলী, নগরবাথান গ্রামের আকরাম ও লেবুতলা গ্রামের আলম গার্ডেন হেলথ কেয়ারের রুমিগার্ড পাউডার কিনে প্রতারিত হন।\nএকই ধরণের প্যাকেটে ভিন্ন ভিন্ন জিনিস পাওয়ায় এই ওষুধ কোম্পানীর সততা ও ওষুধের মান নিয়ে প্রশ্ন ওঠে। খোজ নিয়ে জানা গেছে রুমিগার্ড পাউডারের প্রস্তুত কারক প্রতিষ্ঠানটির কারখানা ঢাকার আশুলিয়া এলাকার জিরাবো আমতলায়। হেড অফিসের ঠিকানা দেওয়া আছে রাজধানী ঢাকার ৩৪ লেক সার্কাস কলাবাগান।\nএদিকে নগরবাথান বাজারের ভাই ভাই ফার্মেসির মালিক সোহেল রানা জানান, ১০০ গ্রামের রুমিগার্ড পাউডার তারা খামারিদের কাছে ৮০/৯০ টাকায় বিক্রি করেন। আর কোম্পানী থেকে তারা কিনে থাকেন প্রতি প্যাকেট ৫৫ টাকায়।\nতিনি আরো জানান, ওষুধের প্যাকেটে ধান, চাল ও কাঠের গুড়া পাওয়ায় অভিযোগ পেয়ে তিনি কোম্পানীর সেলসম্যান নাজমুল হোসেনকে খবর দেন। কিন্তু তিনি আসেন নি।\nতিনি জানান, শাখারীদহের আলমদিনা ও ঝিনাইদহ শহরের তন্নি এবং ডিকে ফার্মেসিতেও এই ওষুধ সাপ্লাই দেওয়া হয়েছে। রুবেল নামে এক অখ্যাত পশু ডাক্তারের প্রেসক্রিপশন মোতাবেক খামারিরা এই পাউডার কিনে গরু ছাগলের সেবন করাচ্ছেন বলেও অভিযোগ উঠেছে।\nআরো অভিযোগ পাওয়া গেছে, সারা জেলায় দেদরাছে মানহীন ওষুধ বিক্রি হলেও পশুসম্পদ বিভাগ নাকে তেল দিয়ে ঘুমাচ্ছে। ফলে খামারিরা প্রতারণার পাশাপাশি গরু ছাগলের জীবন নিয়েও শংকা প্রকাশ করছেন।\nবিষয়টি নিয়ে গার্ডেন হেলথ কেয়ার কোম্পানীর সেলস ম্যানেজার সুজিত কুমারের সাথে কথা বল্লে তিনি প্রথমে এই প্রডাক্ট তাদের নয় বলে অস্বীকার করেন। কিছুক্ষন পরে তিনি জানান, ফ্যক্টরিতে খোঁজ নিয়ে বিস্তারিত বলবেন। পরে আর ফোন দেননি।\nবিষয়টি নিয়ে ঝিনাইদহে জেলা পশু সম্পদ কর্মকর্তা ডাঃ মোঃ হাফিজুর রহমান বলেন এ নিয়ে কেও অভিযোগ দেয়নি। দিলে তদন্ত করে ব্যবস্থা নেওয়া যাবে।\n← শৈলকুপায় এবার র‌্যাব পরিচয়ে খাবার হোটেল ভাংচুর ও টাকা ছিনাতাই!


Pakistan Cricket: ভারত হাত তুলে নিলে পাকিস্তান ক্রিকেট বোর্ড ভেঙে পড়বে, জানালেন রমিজ রাজা! রইল ভিডিও - CricHunt\nHome/Cricket News/Pakistan Cricket: ভারত হাত তুলে নিলে পাকিস্তান ক্রিকেট বোর্ড ভেঙে পড়বে, জানালেন রমিজ রাজা! রইল ভিডিও\nPakistan Cricket: ভারত হাত তুলে নিলে পাকিস্তান ক্রিকেট বোর্ড ভেঙে পড়বে, জানালেন রমিজ রাজা! রইল ভিডিও\nবিগত মাসে পাকিস্তান ক্রিকেট বোর্ডের দায়িত্ব পেয়েছেন। পাকিস্তান ক্রিকেট বোর্ডের দায়িত্ব পাওয়ার পর পরই পাকিস্তান দলের উন্নতি কল্পে লেগে পরেছেন রমিজ রাজা। পাকিস্তান ক্রিকেট দলের পরিকাঠামো পরিবর্তন করে নতুন রূপ দিতে বদ্ধপরিকর তিনি।\nপাকিস্তান ক্রিকেট বোর্ডের স্থায়িত্ব রয়েছে শুধুমাত্র ভারতের জন্য। সরাসরি স্বীকার করে নিলেন পাকিস্তান ক্রিকেট বোর্ডের নবনির্বাচিত চেয়ারম্যান রমিজ রাজা। আসন্ন টি-টোয়েন্টি বিশ্বকাপ উপলক্ষে পাকিস্তান ক্রিকেট বোর্ড এটি তৎকালীন আলোচনা সভার আয়োজন করেছিল। যেখানে উপস্থিত ছিলেন পাকিস্তান প্রধানমন্ত্রী ইমরান খানের নিয়োগপ্রাপ্ত পিসিবি প্রধান প্রতিনিধি রমিজ রাজা। যিনি বিগত মাসে পাকিস্তান ক্রিকেট বোর্ডের দায়িত্ব পেয়েছেন। পাকিস্তান ক্রিকেট বোর্ডের দায়িত্ব পাওয়ার পর পরই পাকিস্তান দলের উন্নতি কল্পে লেগে পরেছেন রমিজ রাজা। পাকিস্তান ক্রিকেট দলের পরিকাঠামো পরিবর্তন করে নতুন রূপ দিতে বদ্ধপরিকর তিনি।\nআসন্ন টি-টোয়েন্টি বিশ্বকাপ উপলক্ষে আয়োজিত মিটিংয়ে রমিজ রাজা একটি ভয়ঙ্কর তথ্য সামনে এনেছেন। তিনি সরাসরি স্বীকার করেছেন, ভারত যদি তহবিল বন্ধ করে দেয় তাহলে পাকিস্তান ক্রিকেট বোর্ডের রমরমা বন্ধ হয়ে যাবে। তিনি সেই আলোচনা সভায় উল্লেখ করেছেন, পাকিস্তান ক্রিকেট বোর্ড সমস্ত খরচের ৫০% পায় বিশ্ব ক্রিকেট সংস্থার নিকট থেকে। কিন্তু বিশ্ব ক্রিকেট সংস্থা তাদের সমস্ত আয়ের ৯০% পায় ভারতীয় মার্কেট থেকে। যে কারণে ভারত চাইলে যেকোনো মুহূর্তে পাকিস্তানের জন্য বরাদ্দকৃত অর্থ বন্ধ করে দিতে পারে। আর ইন্টারন্যাশনাল ক্রিকেট কাউন্সিল ভারতের এই নির্ণয়ের সমর্থন করতে পারে।\nরমিজ রাজা তার বক্তব্যে এও স্বীকার করেছেন, পাকিস্তানকে নিয়ে কোন মাথা ব্যাথা নেই আইসিসির। তাই যেকোনো মুহূর্তে পাকিস্তান প্রাপ্ত সুযোগ থেকে বঞ্চিত হতে পারে। বিশ্ব ক্রিকেট নিয়ন্ত্রক সংস্থা নিশ্চয়ই পাকিস্তানের জন্য তাদের ভারতীয় বিশাল বাজার কখনোই বন্ধ করতে চাইবে না। সেই জন্য আমাদের ধীরেসুস্থে চিন্তাভাবনা করে পদক্ষেপ গ্রহণ করতে হবে। রমিজ রাজার এমন বক্তব্য রীতিমতো ভাইরাল হয়েছে সোশ্যাল মিডিয়ায়। উল্লেখ্য, ভারতীয় ক্রিকেট বোর্ড বর্তমানে বিশ্বের সবচেয়ে শক্তিশালী এবং ধনী ক্রিকেট বোর্ড। ভারতীয় ক্রিকেট বাজার বিশ্বের সবচেয়ে বড় বাজার। তাই যে কোন দেশ নিজের দেশের ক্রিকেটকে বাঁচাতে ভারতের সাথে বন্ধুত্বপূর্ণ সম্পর্ক রাখতে চায়।\nউল্লেখ্য, চলতি মাসের ১৭ তারিখ থেকে টি-টোয়েন্টি বিশ্বকাপের আসর শুরু হতে চলেছে। টি-টোয়েন্টি বিশ্বকাপ আয়োজক দেশ হিসেবে রয়েছে ভারতীয় ক্রিকেট বোর্ড। কিন্তু খেলা অনুষ্ঠিত হচ্ছে সুদূর আরব আমিরাতে। সেখানে চলতি মাসের ২৪ তারিখে ভারত এবং পাকিস্তান মুখোমুখি হতে চলেছে। যা রীতিমতো ঘুম কেড়েছে ক্রিকেটপ্রেমীদের। দীর্ঘ প্রতীক্ষার পর অবশেষে দুই চিরপ্রতিদ্বন্দ্বী দল টি-টোয়েন্টি বিশ্বকাপের আসরে মুখোমুখি হতে চলেছে।\n#Pakistan Cricket Board runs 50% on the funding of @ICC whereas 90٪ of funding to ICC comes from #India. I’m afraid if #NarendraModi stopped funding #ICC than #PCB might collapse and that’sareality because PCB gives 0% funding to ICC: Says Chairman PCB Ramiz Raja #Cricket pic.twitter.com/sV4lULfxnw\nBCCI ICC INDIAN CRICKET TEAM pakistan cricet team Pcb


একসময়ের গৌতম রায়ের আড্ডাখানায় বিজেপির ভোটের রণকৌশল সভা, কৌতুহল! – Barak Bulletin\nএকসময়ের গৌতম রায়ের আড্ডাখানায় বিজেপির ভোটের রণকৌশল সভা, কৌতুহল!\nBy barakbulletin On November 21, 2018 - 10:52 pm\nপ্রাক্তন মন্ত্রী গৌতম রায় সহ কংগ্রেসিদের একসময়ের কার্যালয় তথা আড্ডাখানায় বসে এবার বিজেপি নেতাদের বৈঠক ।৷ শুধু বৈঠক নয়, পঞ্চায়েত নির্বাচনের রণকৌশলও নির্ধারণ করলেন হাইলাকান্দি বিজেপির কর্মকর্তারা। কৌতুহলে ভরা বৈঠকটি হয়েছে বুধবার, হাইলাকান্দি শহরের কালিবাড়ি রোড়ে প্রাক্তনমন্ত্রী গৌতম রায়ের একসময়ের কার্যালয়ে। হাইলাকান্দির কালীবাড়ি রোডের অতীতের কংগ্রেস কার্যালয় এদিন ছিল বিজেপির দখলে। কংগ্রেস আমলে ওই কার্যালয়ে বসে গৌতম রায়ের সচিব গৌতম গুপ্ত যাবতীয় কাজকর্ম দেখাশুনা করতেন। কিন্তু পরিবর্তনের ঢেউয়ে সেই গৌতম গুপ্ত এখন বিজেপি দলের কর্মী এবং তার কার্যালয় আজ গেরুয়া দলের দখলে। বুধবার গৌতম রায়ের একসময়ের সেই কার্যালয়ে বসে বিজেপির জেলাপরিষদের প্রার্থী এবং জেলাদলের কর্মকর্তা সহ মন্ডল সভাপতিরা বসে পঞ্চায়েত দখলের রণকৌশল রচনা করেন। গৌতম রায় মন্ত্রী থাকাকালীন ওই অফিসে কংগ্রেসের নেতা কর্মীদের ব্যাপক আনাগোনা ছিল, ভিড় ছিল দিবারাত্র। সেখানে বসেই বিভিন্ন নির্বাচনের রণকৌশল রচনা করতেন কংগ্রেসিরা। কিন্তু আজ আর গৌতম রায় মন্ত্রী নন। শাসন ক্ষমতায় ও নেই কংগ্রেস। গৌতম গুপ্ত ইতিমধ্যে গেরুয়া দলে নাম লিখিয়েছেন। আর তারই সুত্র ধরে এদিন গৌতম গুপ্তের সেই অফিসে বিজেপির বৈঠক।\nএদিকে বিজেপির এদিনের এই সভা ঘিরে এলাকার মানুষকে কৌতুহলী হতে দেখা গেছে। এদিন জেলা সভাপতি সুব্রত নাথের সভাপতিত্বে অনুষ্ঠিত এই বৈঠকের শুরুতে হাইলাকান্দি জেলা পরিষদের প্রার্থীদের নির্বাচনী রণকৌশল বোঝানো হয়। এতে বক্তব্য রাখেন দলের রাজ্য কমিটির সদস্য সুব্রত শর্মা মজুমদার, প্রাক্তন জেলা সভাপতি গোবিন্দলাল চ্যাটার্জী, নেপাল চক্রবর্তী, জেলা বিজেপির সংখ্যালঘু মোর্চার সভাপতি ইকাবাল হুসেন, জেলামহিলা মোর্চার সভাপতি অনামিকা আচার্য এবং বিজেপির হাইলাকান্দি শহর মন্ডল সভাপতি মানব চক্রবর্তী প্রমুখ। সভায় বক্তাগন ভোটারদের কিভাবে আকর্ষিত করা যায় সেই কৌশল নিয়ে আলোচনা করেন । সেইসঙ্গে দলের জেলাপরিষদের প্রার্থীগন তাদের মতামত ব্যাক্ত করেন । বৈঠকে ভোট সংগ্রহের বিভিন্ন কৌশল নিয়েও আলোচনা করা হয় ।\nসভার শুরুতে দলের জেলাপরিষদের প্রার্থীদের বরন করা হয়। সেইসঙ্গে এদিন এই সভায় বিজেপি দলে নবাগত প্রদেশ কংগ্রেসের সদস্য গৌতম গুপ্তকেও উপস্থিত সবার সঙ্গে পরিচিত করিয়ে দেওয়া হয়। এদিনের সভা পরিচালনা করেন হাইলাকান্দি জেলা বিজেপির সাধারণ সম্পাদক সন্দিপন পাল।\nPanchayat polls: Candidate wins seat2weeks ahead of elections\nআজকের শিরোনাম : ৫ লক্ষ বাঙালি হিন্দুকে আটকাতেই বিল বিরোধিতা, তোপ হিমন্তর\nকরোনায় আক্রান্ত বিধায়ক মিহির সোম এবং প্রাক্তন পুরপতি নিহার ঠাকুর; শুক্রবার জেলায়…\nশিশু অপহরণ ও হত্যার সিআইডি তদন্ত দাবি সুস্মিতার, ফোন করে আশ্বাস দিলেন মুখ্যমন্ত্রী…\nDC Cachar writes to Chief Secretary forwarding “market associations'”…


বৃহস্পতিবার, ২ মে ২০১৯, ২০:৩৩\nপ্রেস নারায়ণগঞ্জ: ফায়ার সার্ভিস ও সিভিল ডিফেন্সকে এক হাজার ফায়ার ফাইটার মোটর সাইকেল উপহার দিয়েছে চীন সরকার। দ্রুততম সময়ে গন্তব্যে পৌছুনো ও তাৎক্ষনিক প্রয়োজনীয় ব্যবস্থা গ্রহনে গুরুত্বপূর্ন ভূমিকা রাখবে আধুনিক এই ফায়ার ফাইটার মোটর সাইকেল।\nবৃহস্পতিবার (২ মে) সকালে ফায়ার সার্ভিস ও সিভিল ডিফেন্স রূপগঞ্জের পূর্বাচল ক্যাম্পাসে চীন সরকারের পক্ষ থেকে এসব মোটর সাইকেলের বাংলাদেশ ফায়ার সার্ভিস ও সিভিল ডিফেন্সের মহাপরিচালক ব্রিগেডিয়ার জেনারেল মোঃ সাজ্জাদ হোসাইনের কাছে আনুষ্ঠানিকভাবে হস্তান্তর করেন বাংলাদেশে নিযুক্ত চীনের রাষ্ট্রদূত মি. চ্যাং উই।\nএ সময় রাষ্ট্রদূত মি. চ্যাং উই বলেন, চীনের সাথে বাংলাদেশের বন্ধুত্ব দির্ঘদিনের। বন্ধুত্বের ধারাবাহিকতায় দু‘দেশের মাঝে অসংখ্য উন্নয়ন, নির্মানসহ ব্যবসা বানিজ্য চলমান রয়েছে। সম্প্রতি বাংলাদেশের বিভিন্ন অগ্নি দূর্ঘটনায় চীন সরকার দারুনভাবে শোকাহত। বন্ধু রাষ্ট্রকে সহায়তা স্বরুপ বাংলাদেশ ফায়ার সার্ভিসকে চীনের এই উপহার।\nব্রিগেডিয়ার জেনারেল মোঃ সাজ্জাদ হোসাইন বলেন, দেশের যে কোন জাতীয় দূর্যোগে চীন সর্বদা আমাদের সহযোগীতার হাত বাড়িয়েছেন। রানা প্লাজার দূর্ঘটনার পরপরই ফায়ার সার্ভিসকে এ্যাম্বুলেন্স, গাড়ি, এক্সক্লেভেটরসহ বিভিন্ন অগ্নিনির্বাপন ও উদ্ধার সামগ্রী যন্ত্রাংশ উপহার দিয়েছেন। এ ধারা আজও অব্যাহত রয়েছে। ফায়ার সার্ভিস ও সিভিল ডিফেন্সকে আধুনিকায়নে উন্নত এই ফায়ার ফাইটার মোটর সাইকেল উপহার দেয়ার জন্য ফায়ার সার্ভিস ও সিভিল ডিফেন্সের মহা পরিচালক চীন সরকারকে আন্তরিক ধন্যবাদ জানান।


ক্রোড়পত্র : কাজী নজরুল ইসলাম : জীবন ও সৃজন-এর আলোকে সমাজচৈতন্যে নজরুল মানস : সালমা আক্তার – Shabdaghar\nবাংলাদেশের তথা বাংলাভাষী অঞ্চলের স্বাধীনতা আন্দোলনে কাজী নজরুল ইসলামের আগমন অন্ধকারে-প্রজ্বল নক্ষত্রের মতো। বাংলা সাহিত্যের অন্যতম যুগস্রষ্টা কবি এবং সামাজিক, সাংস্কৃতিক ও রাজনৈতিক নবজাগরণের বাণীবাহক ও বিদ্রোহী চেতনার অনন্যসাধারণ এক রূপকার কাজী নজরুল ইসলাম। মূলত শক্তি ও মুক্তির উত্থান এবং বিকাশমান মানবপ্রত্যয় নিয়ে যুগ-যন্ত্রণায় দগ্ধ, রুষ্ট, দ্রোহী কবি নজরুলের আত্মপ্রকাশ। পরাধীন দেশের নাগরিক হিসেবে শোষণে-পীড়নে জর্জরিত কবির প্রাণ উছলে উঠেছিল হুতাশনে। কবি সমস্ত অন্যায়, অবিচার, শোষণ, দুঃশাসন ও অমানবিকতার বিরুদ্ধে নিঃশঙ্ক বিদ্রোহ ঘোষণা করেছেন। পরাধীন ভারতবর্ষে যখন শৃঙ্খলিত মানবতা, সমাজ কাঠামো বিবিমিষায় সমাচ্ছন্ন, স্বদেশ ও জাতির জন্য অশনি সংকেত তখন সর্ববাদী ব্যক্তিনিরপেক্ষ, মুক্তিকামী স্বাধীনচেতা যুদ্ধফেরত তরুণ কবি দেশ-জাতিকে শৃঙ্খলমুক্ত করতে শক্তি ও প্রত্যয়ে দীপ্ত হয়ে উঠলেন। গাইলেন জাগরণী গান নবপ্রাণের উল্লাসে।\nসাহিত্য ও চিন্তাজগতে একহাতে বাঁকা বাঁশের বাঁশরী আর হাতে রণতূর্য নিয়ে ধূমকেতুর ন্যায় আবির্ভূত হয়েছিলেন বিদ্রোহী কবি কাজী নজরুল ইসলাম। সমগ্র জীবন তিনি জাতির তথা মানবতার মুক্তির পথ অনুসন্ধান করেছেন। তাঁর কাব্যসৃষ্টি, সঙ্গীতসৃষ্টি, জীবনভাবনা সবকিছুর মধ্য দিয়ে তিনি সর্বোপরি একজন মুক্তিকামী মহাপুরুষ। সাম্য-মৈত্রীর গান তাঁর মতো করে আগে আর কেউ গেয়ে ওঠেনি। এমন প্রভাবশালী বুদ্ধিবৃত্তিক প্রতিবাদ-প্রতিরোধের মুখে ব্রিটিশ শাসনকে আগে আর পড়তে হয়নি; নজরুল ইসলাম ব্রিটিশ ঔপনিবেশিক শাসনের বিরুদ্ধে ছিলেন আজীবন খড়গহস্ত। কায়মনোবাক্যে মুক্তিকামী এ মহান শিল্পী বাংলার জনসাধারণকে তাঁর ওজস্বী সাহিত্যকর্মের মাধ্যমে ব্রিটিশ শাসনের বিরুদ্ধে সচেতন করে তুলেছিলেন। তাঁর ব্রিটিশবিরোধী লেখা প্রকাশের সঙ্গে সঙ্গেই শাসকমহল সন্ত্রস্ত হয়ে পড়ে। ব্রিটিশ সাম্রাজ্যের সুসংরক্ষিত সিংহাসন যেন টলে ওঠে বিদ্রোহীর প্রলয়ঝঞ্ঝায়।\nআর তাইতো যুগে যুগে তাঁর এই বিদ্রোহী সত্তা বা জীবনী নিয়ে অনেকেই অনেক গবেষণামূলক প্রবন্ধ লিখেছেন এবং লিখছেন। সমাজচৈতন্যে নজরুল মানস এর গভীরতার অতলস্পর্শ করে বাংলা সাহিত্যের গবেষকগণ গবেষণালব্ধ বহুমাত্রিক তথ্য উপস্থাপন করে কাজী নজরুলের জীবন ও মানসলোকের সূক্ষ্মাতিসূক্ষ্ম বিশ্লেষণ করে অনেক গবেষক নানা গবেষণালব্ধ প্রবন্ধ রচনা করেছেন। নজরুল গবেষক অধ্যাপক রফিকুল ইসলাম তাঁদের মধ্যে একজন এবং অন্যতম। তিনি কাজী নজরুল ইসলামের জীবন ও সৃষ্টিকর্ম নিয়ে গত পাঁচ দশকের অধিককাল ধরে চর্চা করেছিলেন। বাংলাদেশের বিশিষ্ট মননশীল লেখক, ভাষাতত্ত্ববিদ ও নজরুল বিশেষজ্ঞ জাতীয় অধ্যাপক ড. রফিকুল ইসলাম। তিনি ঢাকা বিশ্ববিদ্যালয়ের বাংলা বিভাগের প্রথম নজরুল অধ্যাপক এবং ঢাকা বিশ্ববিদ্যালয়ের নজরুল-গবেষণা কেন্দ্রের প্রথম পরিচালক।\nতাঁর নজরুল চর্চার প্রথম উদ্যম নজরুলের রচনাসমগ্রের কালানুক্রমিক ও বর্ণনাক্রমিক রচনাপঞ্জী ‘নজরুল- নির্দেশিকা’। তাঁর গবেষণার একটি গুরুত্বপূর্ণ কাজ নজরুলের জন্ম থেকে মৃত্যু পর্যন্ত জীবনকথা এবং রচনা বা প্রকাশের ক্রম ধরে নজরুলের মৌলিক কবিতাবলির সামগ্রিক মূল্যায়ন কাজী নজরুল ইসলাম : জীবন ও সৃজন। তাঁর গবেষণা কর্মের জন্য তাঁকে কবিতীর্থ চুরুলিয়া ‘নজরুল একাডেমি পুরস্কার’, ‘বাংলা একাডেমি সাহিত্য পুরস্কার’ এবং ‘নজরুল ইন্সটিটিউট নজরুল-স্মৃতি পুরস্কার’ এবং রাষ্ট্রীয় সম্মাননা ‘একুশে পদক’ প্রদান করা হয়।\nকাজী নজরুল ইসলাম: জীবন ও সৃজন বইটি নজরুল ইনস্টিটিউট থেকে প্রকাশিত হয়। বইটির এ পর্যন্ত তিনবার সংস্করণ হয়েছে ২০১২, ২০১৬ এবং ২০১৮ সালে। এ বইটি নজরুল গবেষক অধ্যাপক রফিকুল ইসলাম তাঁর বাবা, মা এবং ভাই যাঁরা পরলোকগত তাঁদের অম্লান স্মৃতির উদ্দেশে উৎসর্গ করেছেন।\nকাজী নজরুল ইসলাম : জীবন ও সৃজন গ্রন্থের প্রথম ভাগেই আমরা দেখতে পাই, নজরুল-জীবনী কালানুক্রমিক ও ধারাবাহিকভাবে (কাজী নজরুল : জীবনকথা―প্রথম অধ্যায় : বাল্য ও কৈশোর কাল থেকে অষ্টাদশ অধ্যায় : জীবনের শেষ দিনগুলো পর্যন্ত) বর্ণনা করা হয়েছে। এরপর গুরুত্ব দেওয়া হয়েছে নজরুলের সাহিত্যিক জীবনের ওপরে। এই গ্রন্থের দ্বিতীয় ভাগে রয়েছে নজরুলের মৌলিক কবিতাবলির রচনা বা প্রকাশের কালানুক্রমিক, বিষয়ভিত্তিক (প্রথম অধ্যায় : সমকালীন বাংলা কবিতা থেকে ত্রয়োদশ অধ্যায় : নজরুল কাব্য পর্যন্ত) সামগ্রিক বিশ্লেষণ। গ্রন্থের তৃতীয় ভাগে নজরুলের গদ্য রচনার ( কাজী নজরুল ইসলামের প্রবন্ধ, গল্প, উপন্যাস, নাটক ও সঙ্গীত―প্রথম অধ্যায় : নজরুলের প্রবন্ধ থেকে নজরুল গ্রন্থপঞ্জী, নজরুল-জীবনী উপাদান সম্বলিত গ্রন্থপঞ্জী) পর্যালোচনা বা উল্লেখ করা হয়েছে। গ্রন্থের প্রথম ভাগে নজরুল-জীবনী পুনর্গঠনের মাধ্যমে কাজী নজরুল ইসলামকে কিংবদন্তির রাজ্য থেকে উদ্ধার করে তথ্যভিত্তিক পেক্ষাপটে স্থাপন করার চেষ্টা করা হয়েছে। দ্বিতীয় ও তৃতীয় ভাগে অধ্যাপক রফিকুল ইসলাম নিজস্ব দৃষ্টিভঙ্গিতে নজরুল সাহিত্য ও সঙ্গীতের মূল্যায়ন করেছেন। এ ছাড়া পরিশিষ্টতে রয়েছে সমসাময়িককালে নজরুলের মূল্যায়ন।\n৭৬০ পৃষ্ঠার এই সুবৃহৎ বইটির মধ্যে থেকে আমি রফিকুল ইসলামের তৃতীয় ভাগের কাজী নজরুল ইসলামের প্রবন্ধ, গল্প, উপন্যাস, নাটক ও সঙ্গীত এর প্রথম অধ্যায় : ‘নজরুলের প্রবন্ধ’ অংশটুকু নিয়ে আলোচনা করার চেষ্টা করেছি। অনেকটা বিন্দুর মাঝে সিন্ধুর উচ্ছ্বাস জাগানো বা ক্ষুদ্রের মাঝে বৃহতের প্রকাশ ঘটানোর চেষ্টা করেছি।\nকাজী নজরুল নবযুগ, ধূমকেতু, গণবাণী ও লাঙল পত্রিকায় যেসব সম্পাদকীয় প্রবন্ধ প্রকাশ করেন, মূলত সেগুলোই পরবর্তীকালে পরিমার্জন করে গ্রন্থাকারে প্রকাশিত হয়। নজরুলের পাঁচটি প্রবন্ধ গ্রন্থ পাওয়া যায়। এগুলো হচ্ছে : যুগবাণী (১৯২২), রাজবন্দির জবানবন্দি (১৯২৩), দুর্দিনের যাত্রী (১৯২৬) রুদ্র-মঙ্গল (১৯২৬) এবং ধূমকেতু (১৯৬১)। ১৯২০ সালের খেলাফত ও অসহযোগ আন্দোলন তীব্র আকার ধারণ করলে তৎকালীন ভারতের হিন্দু-মুসলমান উভয় সম্প্রদায়ের মধ্যে রাজনৈতিক চেতনার উন্মেষ ঘটে। সাধারণের মধ্যেও তীব্র হতে থাকে ইংরেজ বিরোধী অবস্থান। এই উত্তপ্ত রাজনৈতিক পরিস্থিতিতে আন্দোলনের চেতনা গভীরভাবে উঠে আসে নজরুলের প্রবন্ধে। তাঁর প্রবন্ধ পাঠে সাধারণ জনমানসের মাঝে বিপ্লবী চেতনা সঞ্চারিত হওয়ার প্রয়াস লক্ষ্য করা যায়।\nআলোচ্য গ্রন্থের প্রথমেই ‘তুর্ক মহিলার ঘোমটা খোলা’ প্রবন্ধ সম্পর্কে বলা হয়েছে। নজরুলের প্রকাশিত প্রথম প্রবন্ধ হচ্ছে ‘তুর্ক মহিলার ঘোমটা খোলা’ এটা সওগাত কার্তিক ১৩২৬ বঙ্গাব্দে করাচি সেনানিবাসে রচিত এবং কলকাতায় প্রকাশিত হয়।\n১৩২৬ সালের ভাদ্র সংখ্যা ‘ভারতবর্ষে’ সুলেখক হেমেন্দ্রেবাবু ‘সঞ্চয়ে’ New York Herald নামক আমেরিকান সংবাদপত্রের অচিন লেখকের তুর্কদের সম্বন্ধে অভিজ্ঞতা ভিত্তি করে অনেকটা পরের মুখে ঝাল খেয়ে বলেছিলেন, ‘তুর্কী রমণীরা একেবারেই সুন্দরী নয়।’ কাজী নজরুল ইসলাম তাঁর প্রবন্ধে ওই বক্তব্যের অসারতা প্রমাণ করার জন্যই মূলত লিখেছিলেন ‘তুর্ক মহিলার ঘোমটা খোলা’ প্রবন্ধটি এবং তুর্কী রমণীর অপরূপ সৌন্দর্য সম্বন্ধে নিজস্ব ধারণা তুলে ধরেছিলেন সেখানে। সুতরাং বলা যায়, নজরুলের প্রথম প্রকাশিত প্রবন্ধ একটি প্রতিক্রিয়াজাত রচনা।\nএর পরে আমরা দেখতে পাই, বঙ্গীয় মুসলমান সাহিত্য পত্রিকা থেকে ১৩২৭ বঙ্গাব্দে ‘জননীদের প্রতি’, ‘পশুর খুঁটিনাটি বিশেষত্ব’ ও ‘জীবন বিজ্ঞান’ নামে প্রকাশিত হয় তিনটি রচনার ভাবানুবাদ। এ ছাড়া মোসলেম ভারত পত্রিকার ১৩২৭ জ্যৈষ্ঠ সংখ্যায় প্রকাশিত হয় ‘শাত-ইল-আরবের পরিচিতি টাইগ্রিস’ ও ইউফ্রেটিস বা দজলা ও ফোরাত নদীর মিলিত প্রবাহের চিত্র পরিচিতি। কিন্তু নজরুলের প্রথম প্রকাশিত মৌলিক প্রবন্ধ হলো ‘উদ্বোধন’। পরে এই প্রবন্ধটি ‘জাগরণী’ নামে যুগবাণী গ্রন্থে সংকলিত হয়। ‘উদ্বোধন’ বা ‘জাগরণী’ অনাদৃতা বকুল ফুল নিয়ে ছোট্ট একটি আবেগপ্রবণ রচনা। এ প্রবন্ধটি শুরু হয়েছিল বকুল ফুল ফোটাতে। তা শাশ্বত বাঙালির প্রাণ এবং যৌবনকে জয়যুক্ত করার, জাগ্রত করার জন্য প্রমথ চৌধুরীর আহ্বান ‘যৌবনে দাও জয়টিকা’ আর সঙ্গে সঙ্গে তা প্রাবন্ধিক নজরুলের প্রবন্ধাবলির মৌল আবেগকে চিহ্নিত করে।\nযুগবাণী নজরুলের প্রথম প্রবন্ধ সংকলন হলেও প্রাবন্ধিক হিসেবে তাঁর প্রতিভা এবং রাজনৈতিক, অর্থনৈতিক, সামাজিক ও সাংস্কৃতিক ধ্যান-ধারণা, মূল্যবোধ ও দৃষ্টিভঙ্গির পরিচয় পাওয়া যায় নজরুলের সাংবাদিক হওয়ার পর থেকে। সান্ধ্য দৈনিক নবযুগ (১৯২০), অর্ধ সাপ্তাহিক ধূমকেতু (১৯২২), সাপ্তাহিক লাঙল (১৯২৫-২৬) এবং সাপ্তাহিক গণবাণী (১৯২৬), তে সমকালীন দেশকাল ও আন্তর্জাতিক বিশ্বের ঘটনাবলি নিয়ে প্রকাশিত নজরুলের রচনা বা নিবন্ধে। এ ছাড়া আমরা এ বইটিতে দেখতে পাই, সাহিত্য ও সংগীত বিষয়ে তাঁর উজ্জ্বল রচনা বিভিন্ন পত্র-পত্রিকায় প্রকাশিত হয়েছিল। ১৯২০ খ্রিস্টাব্দের মে মাসে মুজফ্ফর আহমদ ও কাজী নজরুল ইসলাম দৈনিক নবযুগ পত্রিকা প্রকাশ করেছিলেন এ কে ফজলুল হকের পৃষ্ঠপোষকতায়। প্রথম মহাযুদ্ধের কালে বিশের দশকে ভারতে অসহযোগ ও খিলাফত আন্দোলনের ফলে যে উত্তপ্ত রাজনৈতিক ও সামাজিক পরিস্থিতির সৃষ্টি হয়েছিল তার প্রতিফলনের জন্য বাঙালি মুসলমান সমাজের কোনও মুখপাত্র ছিল না, নবযুগ সে অভাব পূরণ করে। নবযুগ-এ প্রকাশিত কিছু সম্পাদকীয় প্রবন্ধ নিয়ে প্রকাশিত হয় নজরুলের প্রথম প্রবন্ধ সংকলন যুগবাণী ১৯২২ খ্রিস্টাব্দে। পরবর্তীকালে সে গ্রন্থখানি বাজেয়াপ্ত হয়েছিল। এই বইটিতে সমস্ত বিষয়ের পুঙ্খানুপুঙ্খ বর্ণনা করেছেন রফিকুল ইসলাম। যুগবাণী গ্রন্থে ২১টি প্রবন্ধ নিয়েই আলোচনা করেছেন। প্রবন্ধগুলোতে পরাধীনতার গ্লানি দূর করার প্রত্যক্ষ চেতনা ও প্রতিরোধের প্রবল সুর স্পন্দিত হয়েছে।\nযুগবাণী গ্রন্থের প্রথম প্রবন্ধ ‘নবযুগ’ লিখিত হয়েছিল নবযুগ পত্রিকা প্রকাশ উপলক্ষেই, কিন্তু তার মধ্য দিয়ে পরাধীন দেশসমূহ বিশেষত ভারতের স্বাধীনতা আন্দোলন যে নব যুগের সৃষ্টি করেছিল তার উজ্জ্বল চিত্র অঙ্কিত হয়েছে। বিশের দশকে ভারত ও পৃথিবীর অন্যান্য দেশের মুক্তিকামী সংগ্রামী মানুষের উন্মাদনার এক বিশ্বস্ত দলিল এই ‘নবযুগ’। প্রবন্ধটিতে নজরুল ইসলামের সমাজসচেতনতা-বিশ্বসচেতনতা এবং যুগচেতনার পরিচয় সুস্পষ্টভাবে প্রকাশিত হয়েছে। প্রথম বিশ্বযুদ্ধোত্তর সময়ে ভারতবর্ষসহ পৃথিবীর বিভিন্ন দেশে পরাধীনতার শৃঙ্খল ভাঙতে যে আন্দোলনের উত্তাল তরঙ্গ দেখা দেয় তারই সুস্পষ্ট আভাস প্রবন্ধে উচ্চকিত হয়েছে।\n‘নবযুগ’ প্রবন্ধে নজরুল রুশ বিপ্লব, আয়ারল্যান্ডের স্বাধীনতার সংগ্রাম, সামন্ততান্ত্রিক শৃঙ্খলামুক্ত নতুন তুরস্ক এবং পরাধীন ভারতের মুক্তিসংগ্রামকে একই সূত্রে গ্রথিত করেছেন। বিশের দশকে ব্রিটিশ সাম্রাজ্যবাদ বিরোধী অসহযোগ ও খিলাফত আন্দোলনের মধ্য দিয়ে ভারতে যে রাজনৈতিক জাগরণ ও সচেতনতা সৃষ্টি হয়েছিল এবং তার ওপর বিশ্বের বিভিন্ন দেশের মুক্তিসংগ্রামের যে প্রভাব পড়েছিল সে তথ্য পাওয়া যায় ‘নবযুগ’ প্রবন্ধ থেকে। আর এ প্রবন্ধ থেকেই নজরুলের সাহিত্যিক সাংবাদিক জীবনের শুরু স্বদেশীয় ও আন্তর্জাতিক সচেতনতার পরিচয় পাওয়া যায়।\nব্রিটিশ পরাধীনতার শৃঙ্খল থেকে মুক্তির জন্য কাক্সিক্ষত বিপ্লবে ধর্ম-বর্ণনির্বিশেষ ভারতীয় সব নাগরিকের সমান অংশগ্রহণ তিনি প্রত্যাশা করেছেন। তাই অন্তরে মানবতার মশাল জ্বালিয়ে সব সংকীর্ণতার ঊর্ধ্বে উঠে সম্মিলিত প্রতিরোধের আহ্বান জানিয়েছেন তিনি এ প্রবন্ধে।\nভারতবর্ষের স্বাধীনতা হারিয়ে ভারতবাসী যখন আত্মশক্তিতে আস্থা হারিয়ে কেবলই কান্নাজুড়ে দিয়েছে তখন কবি ডি এল রায় ভারতবাসীকে আশার বাণী শুনিয়েছেন তাঁর এক সংগীতে―‘গেছে দেশ দুঃখ নাই, আবার তোরা মানুষ হ’। স্বাধীনচেতা তারুণ্যদীপ্ত নবযুগের বাণীবাহক কবি কাজী নজরুল ইসলাম এই পঙ্ক্তিটিকেই শিরোনাম রূপে ব্যবহার করে সমকালীন মানুষের হতাশা দূর করার জন্য ‘গেছে দেশ দুঃখ নাই, আবার তোরা মানুষ হ’ প্রবন্ধটি রচনা করেছিলেন। পরাধীন মানুষ যখন হতাশা থেকে উদ্ভূত অনিশ্চয়তায় দৈবনির্ভর হয়ে পড়েছিল সেই মুহূর্তে নজরুলের প্রবন্ধ হতাশার বিরুদ্ধে যুদ্ধ ঘোষণা করে। প্রবন্ধের শুরুতেই তিনি লিখেছেন :\n‘স্বাধীনতা হারাইয়া আমরা যখন আত্মশক্তিতে অবিশ্বাসী হইয়া পড়িলাম এবং আকাশ-মুখো হইয়া কোনও অজানা পাষাণ দেবতাকে লক্ষ্য করিয়া কেবলই কান্না জুড়িয়া দিলাম, তখন কবির কণ্ঠে আশার বাণী দৈববাণীর মতোই দিকে দিকে বিঘোষিত হইল, ‘গেছে দেশ দুঃখ নাই, আবার তোরা মানুষ হ’!” [ কাজী নজরুল ইসলাম: জীবন ও সৃজন: প্রবন্ধ, পৃ: ( ৬৩২ ) ]\nআলোচ্য বইয়ে যেমন নজরুলের আন্তর্জাতিক চেতনার পরিচয় পাওয়া যায় তেমনি দাসত্ব, মনুষ্যত্বহীনতা, আত্মমর্যাদাবোধ শূন্য কাপুরুষতার প্রতি তাঁর গভীর ঘৃণার পরিচয় ফুটে ওঠে। এ শৃঙ্খলমোচন কে করবে ? সে প্রশ্নের উত্তরও তিনি দেন, ‘আমরা’ কীভাবে তারও পথনির্দেশ, ‘ত্যাগ, বিসর্জন, উৎসর্গ বলিদান ছাড়া কী কখনও কোনও দেশ উদ্ধার হইয়াছে, না হইতে পারে ?’ নজরুল আলোচ্য প্রবন্ধে এই দুঃখ-কষ্টকে বাইরের ব্যাপার বলেছেন। তিনি সত্য মহান পবিত্র কার্যে সে আত্মতৃপ্তির ওপর গুরুত্ব দিয়েছেন। আর রফিকুল ইসলাম এ বিষয়গুলোই আলোচ্য গ্রন্থে সুন্দরভাবে তুলে ধরেছেন।\n‘ডায়ারের স্মৃতিস্তম্ভ’ প্রবন্ধে নজরুলের বক্তব্য পরিহাসচ্ছলে প্রকাশিত হলেও তার মধ্যে একটা রূঢ় সত্য লুকায়িত রয়েছে। রফিকুল ইসলাম সে বিষয়গুলো এখানে তুলে ধরেছেন। তিনি স্মরণ করিয়ে দিয়েছেন, মানুষের, জাতির, দেশের চরম অবনতির সময় ডায়ারের মতো নরপিশাচ জালিমের আবির্ভাব অত্যাবশ্যক হয়ে পড়ে। মানুষ যখন তার অধিকারের কথা বিস্মৃত হয়, জীবনের গতিচাঞ্চল্য বিসর্জন দেয়, মান-অপমান জ্ঞান ভুলে যায়। ভৃত্যজীবনকে পরম পাওয়া মনে করে তখন তাদের আঘাতের প্রয়োজন যা শত্রুর কাছ থেকেও আসতে পারে।\nতাঁর মতে, ডায়ারের প্রতি নজরুল কৃতজ্ঞতা প্রকাশ করেছেন আরও একটি কারণে। সেই জালিয়ানওয়ালাবাগের হতভাগাদের রক্তের ওপর দাঁড়িয়ে হিন্দু-মুসলমান দুই ভাই গালাগালি করে কেঁদেছে। দুঃখের দিনেই প্রাণের মিলন সত্যিকারের মিলন হয়। এই মিলনের দৃশ্য বর্ণনায় তিনি আবার কবির কবিতায় আশ্রয় গ্রহণ করেছেন, ‘আমরা মিলেছি আজ মায়ের ডাকে’, নজরুল জালিয়ানওয়ালাবাগের হত্যাকাণ্ডের প্রতিবাদে ভারতের দুটি প্রধান সম্প্রদায় হিন্দু ও মুসলমানের মিলনে মিলনে স্বপ্ন দেখেছেন। তিনি বলেছেন : ‘এস ভাই হিন্দু! এস ভাই মুসলমান! তোমার আমার ওপর অনেক দুঃখ-ক্লেশ, অনেক ব্যথা-বেদনার ঝড় বহিয়া গিয়াছে; আমাদের এ বাঞ্ছিত মিলন বড় কষ্টের ভাই! … আমাদের প্রীতি-বন্ধন অক্ষয় হোক। আমাদের এ মহামিলন চিরন্তন হোক।’ [কাজী নজরুল ইসলাম: জীবন ও সৃজন: প্রবন্ধ, পৃ: ( ৬৩৫ )]\nসান্ধ্য দৈনিক নবযুগ পত্রিকায় কেবল পরাধীনতার বিরুদ্ধেই নজরুল সম্পাদকীয় প্রতিবেদন লেখেননি, কৃষক শ্রমিক শ্রেণির সমস্যা ও আন্দোলনের সমর্থনেও তিনি লিখেছেন। বাংলার কৃষকের দুরবস্থা সম্পর্কে ‘ধর্মঘট’ প্রবন্ধে তিনি লিখেছেন :\n‘চাষি সমস্ত বৎসর ধরিয়া হাড়ভাঙা মেহনত করিয়া মাথার ঘাম পায়ে ফেলিয়াও দুই বেলা পেট ভরিয়া মাড়ভাত খাইতে পায় না; হাঁটুর ওপর পর্যন্ত একটা তেনা বা নেঙটা ছাড়া তাহার আর ভালো কাপড় পিরান পরা সারা জীবনেও ঘটিয়া ওঠে না, ছেলেমেয়েদের সাধ-আরমান মিটাইতে পায় না, অথচ তাহারই ধান-চাল লইয়া মহাজনেরা পায়ের ওপর পা দিয়া ১২ মাসে ৩৩ পার্বণ করিয়া নওয়াবী চালে দিন কাটাইয়া দেন!’ [কাজী নজরুল ইসলাম: জীবন ও সৃজন: প্রবন্ধ, পৃ: ( ৬৩৫ )]\nএই উদ্ধৃতি থেকে বোঝা যায়, নজরুল শুধু বিদেশি শাসনের বিরুদ্ধেই নয় স্বদেশি শোষণের বিরুদ্ধেও সোচ্চার ছিলেন। শ্রমিকদের বিশেষত : কয়লাখনির মজুরদের অমানবিক জীবন সম্পর্কেও তিনি লিখেছেন, যাদের তিনি রানীগঞ্জ কয়লাখনি অঞ্চলে দেখেছেন, প্রত্যক্ষ অভিজ্ঞতা থেকে কয়লাখনি শ্রমিকদের অবস্থা তিনি তুলে ধরেছেন।\nনজরুল কয়লাখনি শ্রমিকদের বাস্তবচিত্র অঙ্কন করে তাদের ধর্মঘটের সমর্থনে ব্যুরোক্র্যাসি বা আমলাতন্ত্রের বিরুদ্ধে লিখেছেন, তিনি শ্রমজীবীদের সংগ্রাম ও গণতন্ত্রের সংগ্রামকে একসূত্রে গ্রথিত দেখতে চেয়েছেন। রফিকুল ইসলাম বলেছেন, আমলাতন্ত্রের দুঃশাসনের বিরুদ্ধে শ্রেণিসংগ্রাম ও গণতান্ত্রিক সংগ্রামকে অভিন্নরূপে প্রত্যক্ষ করার সংকল্প নজরুলের আগে বাংলা সাহিত্যে অপর কোনও লেখকের লেখায় প্রকাশিত হয়েছে কি না, জানা নেই। নজরুলের রাজনৈতিক ও শ্রেণিসচেতনতা যে কতটা অগ্রসরমান ছিল ‘ধর্মঘট’ প্রবন্ধে তার পরিচয় বিধৃত। যুক্তিযুক্ত ধর্মঘটের পক্ষে সমর্থন দিয়ে মেহনতি মানুষের দরদি কবি কাজী নজরুল ইসলাম ‘ধর্মঘট’ প্রবন্ধে এ ধর্মঘটের কারণ ও অভিপ্রায় ব্যাখ্যা করেছেন।\n‘লোকমান্য তিলকের মৃত্যুতে বেদনাতুর কলিকাতার দৃশ্য’ প্রবন্ধে স্মৃতিচারণে প্রাধান্য পেয়েছে একজন জনপ্রিয় রাজনৈতিক নেতার প্রয়াণে শোকাতুর মানুষের মিলনের দৃশ্য। শোকাতুর হিন্দু, মুসলমান, মাড়োয়ারি, বাঙালি হিন্দুস্তানিরা যে তাদের ভেদাভেদ, জাতবিচার ভুলে এক হয়ে গিয়েছিল সেটাই নজরুলকে অনুপ্রাণিত করেছে সর্বাধিক।\nহিন্দু-মুসলমানের মিলন কামনা নজরুলের বিশ্বাসের অঙ্গ ছিল, লোকমান্য তিলকের মৃত্যুতে শোকাতুর জনতার মধ্যে তা প্রত্যক্ষ করে নজরুল ওই সাময়িক মিলনকে চিরন্তন দেখতে চেয়েছিলেন। মহারাষ্ট্রের রাজনৈতিক নেতা লোকমান্য তিলক ধর্ম ও রাজনীতির মধ্যে পার্থক্য বা সীমারেখা টানতেন না, তাঁকে ধর্মনিরপেক্ষ রাজনীতিবিদও বলা চলে না, কিন্তু তাঁর মৃত্যুতে বিভিন্ন ধর্মসম্প্রদায়ের মিলনের দৃশ্য নজরুলের হৃদয়ে গভীর দাগ কেটেছিল আর সে জন্যই আলোচ্য প্রবন্ধে নজরুলের অনুরূপ আবেগের প্রকাশ ঘটে। সে বিষয়গুলো রফিকুল ইসলাম আলোচ্য গ্রন্থে তুলে ধরেছেন।\n‘মুহাজিরীন হত্যার জন্য দায়ী কে ?’ প্রবন্ধে দেখতে পাই, বিশের দশকে খেলাফত আন্দোলনের ফলে ভারতীয় মুসলমানদের মধ্যে ব্যাপক প্রতিক্রিয়া হয়েছিল তার একটি ছিল, বহু ভারতীয় মুসলমানের কাছে আর ভারতবর্ষ বাসযোগ্য বলে বিবেচিত থাকেনি। ফলে দেশত্যাগ শুরু করে। ইতোপূর্বে ১৯১৯ খ্রিস্টাব্দের মে মাসের তৃতীয় ব্রিটিশ-আফগান যুদ্ধের মাধ্যমে আফগানিস্তান স্বাধীন রাষ্ট্রের স্বীকৃতি লাভ করে। আফগান বাদশাহ আমানুল্লাহ ভারতীয় মুসলমানদের দেশ ত্যাগে উৎসাহ দেন। ১৯২০ খ্রিস্টাব্দের মে মাস থেকে ভারতীয় মুসলমানদের দেশত্যাগ শুরু হয় এবং সিন্ধু, সীমান্ত প্রদেশ, পাঞ্জাব ও ভারতের অন্যান্য স্থান থেকে প্রায় ১৮ হাজার মুসলমান ওই সময় দেশত্যাগ করে আফগানিস্তানের পথে চলে যান। ভারতীয় মুহাজিরদের প্রথম দলটি মে মাসে কাবুল পৌঁছান। তাঁদের একাংশের উদ্দেশ্য ছিল আফগানিস্তানে বসবাস করা কিন্তু বেশির ভাগ মুহাজিরের লক্ষ্য ছিল আনাতোলিয়ায় গিয়ে তুরস্কের পক্ষে যুদ্ধ করা। নজরুল সান্ধ্য দৈনিক নবযুগ পত্রিকায় ভারত ত্যাগ করার সময় ওই মুহাজিরিনরা কীভাবে নির্যাতিত হয়েছিলেন তা লিখেছিলেন এই প্রবন্ধে। আলোচ্য প্রবন্ধে মুহাজিরদের ট্র্যাজেডি জ্বলন্তভাবে রূপায়িত হয়।\nনবযুগ পত্রিকায় প্রকাশিত এবং যুগবাণী গ্রন্থে সংকলিত ‘বাংলা সাহিত্যে মুসলমান’ প্রবন্ধে নজরুলের সাহিত্যচিন্তার পরিচয় পাওয়া যায়। নজরুল কলকাতায় তাঁর সাহিত্যিক জীবনের শুরুতেই এই প্রবন্ধ লিখেছিলেন। সুতরাং এই লেখায় তরুণ ‘সাহিত্যিক’ নজরুলের ধ্যান-ধারণার পরিচয় মেলে। এটি একটি সাহিত্য-সমালোচনাবিষয়ক প্রবন্ধ। প্রবন্ধের শুরুতেই নজরুল বাঙালি মুসলমান সমাজ বাংলা ভাষাকে মাতৃভাষারূপে স্বীকার করে নেওয়ায় আনন্দ প্রকাশ করেছেন। বাংলা সাহিত্যে স্থায়ী আসন লাভের জন্য তরুণ বাঙালি মুসলমান লেখকদের সাধনা নজরুলকে আশাবাদী করে তোলে। নজরুল এ প্রবন্ধে বলেছেন :\n‘এখন আমাদের বাংলা সাহিত্যে স্থায়ী প্রভাব বিস্তার করিতে হইলে সর্বপ্রথম আমাদের লেখার জড়তা দূর করিয়া তাহাতে ঝর্ণার মতো ঢেউভরা চপলতা ও সহজ মুক্তি আনিতে হইবে। যে সাহিত্য জড়, যার প্রাণ নাই, সে নির্জীব সাহিত্য দিয়া আমাদের কোনও উপকার হইবে না, আর তাহা স্থায়ী সাহিত্যও হইতে পারে না। বাংলা সাহিত্যে রবীন্দ্রনাথ ছাড়া খুব কম লেখকেরই লেখায় মুক্তির জন্য উদ্দাম আকাক্সক্ষা ফুটিতে দেখা যায়।’ [কাজী নজরুল ইসলাম: জীবন ও সৃজন: প্রবন্ধ, পৃ: (৬৩৮-৬৩৯)]\nনজরুল মতে, সাহিত্যে প্রাণের অভাব রয়েছে। আমাদের জীবন ভয়ানক একঘেয়ে, বৈচিত্র্যহীন, সৌন্দর্যহীন এবং জন্ম থেকেই দার্শনিক গম্ভীর প্রকৃতির।\nফলে আমাদের সাহিত্যিকদের লেখার মধ্যে তারুণ্যের বা প্রাণশক্তির অভাব রয়েছে। তদুপরি আমাদের যুবকেরা অল্প বয়সেই দার্শনিক হয়ে ওঠে, ফলে চলনে-বলনে গাম্ভীর্য চলে আসে। এই গাম্ভীর্যের অপর নাম অচেতন। চলার আনন্দ বঞ্চিত হয়ে জড়ের মতো পড়ে থাকায় প্রাণশক্তি মারা পড়ে। তাই সাহিত্যের মুক্তধারায় প্রত্যাশিত চলার আনন্দ, স্রোতের বেগবানতা ও ঢেউয়ের চঞ্চলতা আমাদের তরুণ লেখকদের লেখায় খুঁজে পাওয়া যায় না। রফিকুল ইসলাম নজরুলের এই বক্তব্যের মাঝে প্রমথ চৌধুরীর সাহিত্যচিন্তার অনুরণন খুঁজে পান। প্রমথ চৌধুরী যেমন তাঁর একটি প্রবন্ধে যৌবনে রাজটিকা প্রদানের অর্থাৎ যৌবন শক্তিকে জাগ্রত করার কথা বলেছিলেন, নজরুলও তেমনি আলোচ্য প্রবন্ধে তরুণ সম্প্রদায়কে জরামুক্ত হতে বলেছেন। তিনি লিখেছেন :\n‘অনেক যুবকের লেখা দেখিয়া মনে হয়, ইহা যেন কোনও এক জরাগ্রস্ত বুড়োর লেখা; তাহাতে না আছে প্রাণ, না আছে চিন্তাশক্তি, না আছে ভাব,―শুধু আবর্জনা, কঙ্কাল আর জড়তা।’ [কাজী নজরুল ইসলাম: জীবন ও সৃজন: প্রবন্ধ, পৃ: ( ৬৩৯ )]\nনজরুলের এই পর্যালোচনা থেকে নজরুলের আগে অর্থাৎ ২০ শতকের প্রথম দুই দশকের তরুণ মুসলমান সাহিত্যিকদের সাহিত্যচর্চার চিত্র ফুটে উঠেছে। বলাবাহুল্য যে নজরুলের প্রথম বাঙালি সাহিত্যিক যে শুধু বাঙালি মুসলমান সমাজের নয় বরং সমগ্র বাঙালি জাতির জীবন ও সাহিত্যকে জরামুক্ত করেন, যৌবনে রাজটিকা দেন, জাতির জীবনে বসন্তের রং লাগান আর সে জন্যই রবীন্দ্রনাথ তাঁকে ‘বসন্ত’ গীতিনাট্য উৎসর্গ করেছিলেন। নজরুল আলোচ্য প্রবন্ধে সমকালীন সাহিত্যের সংকীর্ণতা, ভণ্ডামি, অসত্য ও ব্যাধির সমালোচনা করেছেন। তাঁর কাছে সাহিত্য, লেখকের প্রাণের সত্য অভিব্যক্তি, তাঁর মতে লেখকের প্রাণ হবে আকাশের মতো উন্মুক্ত উদার, তাতে কোনও ধর্মবিদ্বেষ, জাতিবিদ্বেষ, বড়-ছোট ভেদাভেদ থাকবে না। নজরুলের ওই কথাগুলোর মধ্যে নজরুলের সাহিত্যিক আদর্শের পরিচয় স্পষ্ট হয়ে উঠেছে। নজরুল একই প্রবন্ধে বিশ্বসাহিত্যের কথাও লিখেছেন, তাঁর ধারণায় সাহিত্য হচ্ছে বিশ্বের, সাহিত্য একজনের হতে পারে না, নজরুল সাহিত্যের জন্য অপরিহার্য সার্বজনীনতার ওপরও গুরুত্ব প্রদান করেছেন।\n‘রবীন্দ্রনাথের জগৎজোড়া খ্যাতির কারণ হিসেবে নজরুল বিশ্ব সাহিত্য সৃষ্টিতে রবীন্দ্রনাথের সফলতাকে নির্দেশ করেছেন। প্রসঙ্গক্রমে তিনি লিখেছেন, যা বিশ্বসাহিত্যে স্থান পায় না, তা স্থায়ী সাহিত্য নয়। তিনি অবশ্য নিজের দেশীয় ও জাতীয় বৈশিষ্ট্যকে বিসর্জন না দিয়ে সার্বজনীন সাহিত্য সৃষ্টির কথা বলেছেন এবং এ বিষয়ে সৃষ্টিশীল সাহিত্যিক বিশেষত ঔপন্যাসিক, কবি ও ছোটগল্পকারদের দায়িত্বের কথা স্মরণ করিয়ে দিয়েছেন। যদিও প্রবন্ধের শুরুতে নজরুলের বক্তব্য ছিল বাঙালি মুসলমান তরুণ সাহিত্যিকদের উদ্দেশে কিন্তু উপসংহারে তিনি বলেছেন, “এসব কথা আমরা শুধু কোনও বিশেষ লেখক সম্প্রদায়কে উল্লেখ করিয়া বলিতেছি না।’ প্রবন্ধের শেষে তিনি সাহিত্য থেকে আর্টে প্রবেশ করেছেন এবং বলেছেন ‘আর্ট-এর অর্থ সত্যের প্রকাশ এবং সত্য মাত্রেই সুন্দর, সত্য চিরমঙ্গলময়।’ এই প্রবন্ধটি নজরুলের সাহিত্যিক ও নন্দনতাত্ত্বিক চেতনার পরিচয়ের জন্য উল্লেখযোগ্য।” [কাজী নজরুল ইসলাম: জীবন ও সৃজন: প্রবন্ধ, পৃ: (৬৩৯- ৬৪০)]\nনজরুল ঔপনিবেশিক শাসনের বিরুদ্ধে প্রতিবাদ করেছেন অসংখ্য লেখায়। তিনি ভারতবর্ষে সাম্প্রদায়িক সম্প্রীতি প্রতিষ্ঠায় সর্বাত্মক চেষ্টা চালিয়েছেন। হিন্দু-মুসলমানের বিরোধ দূর করতে ছিলেন সদা তৎপর। তাঁর কাব্যভাবনার বিশাল অংশজুড়ে রয়েছে হিন্দু-মুসলমান মিলনকামনা। আধুনিক বাংলা কাব্যে নজরুলই একমাত্র কবি, যিনি একইসঙ্গে হিন্দু ও মুসলমান উভয় ঐতিহ্যকে দক্ষতার সঙ্গে ব্যবহার করেছেন। ঐতিহাসিকভাবে দেখলে হিন্দু-মুসলিম বাঙালির ধর্মীয় আবদ্ধতা ও গোঁড়ামি এবং চিন্তা-চেতনার সীমাবদ্ধতা ও নিশ্চলতার মধ্যে প্রায় এককভাবে জাগৃতিক বেগ ও ব্যাপকতা এনেছিলেন নজরুল। গোটা বাঙালি জাতিকে তিনি জাগিয়ে দিতে চেয়েছিলেন ওই চেতনার প্রজ্জ্বল শিখায়।\nপ্রাবন্ধিক দেখিয়েছেন ‘ছুৎমার্গ’ প্রবন্ধে কাজী নজরুল ইসলাম জাতিভেদ প্রথা সম্বন্ধে লিখতে গিয়ে ওই প্রথাকে তিনি হিন্দু-মুসলমান সাম্প্রদায়িক সমস্যার প্রধান কারণ হিসেবে নির্দেশ করেছেন।\n‘রাজনীতির দিক দিয়ে হিন্দু-মুসলমানে প্রাণের মিলনের চেষ্টা করাটাকে হাস্যস্পদ ব্যর্থ বলে আখ্যায়িত করেন। সত্যিকারের মিলন আর স্বার্থের চেয়ে আসমান-জমিন তফাৎ তিনি তার উল্লেখ করে লিখেছিলেন, প্রাণে প্রাণে পরিচয় হইয়া যখন প্রাণ মানুষের গড়া সমস্ত বাজে বন্ধনের ভয়ভীতি দূরে সরাইয়া সহজ সংকোচে মিশিতে পারে, তখনই সে মিলন সত্যিকারের হয়; আর যে-মিলন সত্যিকার, তাহাই চিরস্থায়ী, চিরন্তন।’ [কাজী নজরুল ইসলাম : জীবন ও সৃজন: প্রবন্ধ, পৃ: (৬৪০)]\nধর্মান্ধতা নিয়ে রবীন্দ্রনাথও গভীরভাবে চিন্তিত ছিলেন, যার পরিচয় তাঁর ঘরে-বাইরে উপন্যাস এবং কালান্তর প্রবন্ধ সংকলনে পাওয়া যায়। কিন্তু রবীন্দ্রনাথ বা নজরুলের মতো কোনও রাজনৈতিক নেতা সমস্যার গভীরে প্রবেশ করেননি বা করতে চাননি।\nসাম্প্রদায়িকতা শুধু ধর্মীয় বা সামাজিক নয় অর্থনৈতিকও বটে ‘উপেক্ষিত শক্তির উদ্বোধন’ প্রবন্ধে নজরুলের এ উপলব্ধিরই প্রকাশ ঘটেছে। এ প্রবন্ধের ওপরে রবীন্দ্রনাথের দুটি বিখ্যাত পঙ্ক্তি উদ্ধৃত, ‘হে মোর দুর্ভাগা দেশ! যাদের করেছ অপমান, অপমানে হবে তাদের সবার সমান।’ নজরুল দেশের মহাজাগরণের দিনে দেশের তথাকথিত ‘ছোটলোক সম্প্রদায়’-এর কথা স্মরণ করিয়ে দিয়েছেন, অভিজাত গর্বিত সম্প্রদায় ওই হতভাগ্যদের অনুরূপ নামকরণ করেছে। কিন্তু নজরুলের মতে ওই তথাকথিত ‘ছোটলোক’-এর অন্তর কাচের ন্যায় স্বচ্ছ আর ওই আভিজাত্য গর্বিত ‘ভদ্রলোকের’ অন্তরমসিময় অন্ধকার। ভদ্রলোক ও ছোটলোক অর্থাৎ সমাজের উঁচু ও নিচু শ্রেণির মানুষ। ‘ছুঁৎমার্গ’ প্রবন্ধে তিনি জাতিভেদ প্রথার সমালোচনা করেছিলেন আর আলোচ্য প্রবন্ধে অর্থনৈতিক শ্রেণিবিভক্ত সমাজব্যবস্থার বিরুদ্ধে তিনি সমালোচনা করেছেন। নজরুলের মতো সমাজের নিচের তলার মানুষকে অবহেলার কারণেই আজ সমাজের এই অধঃপতন আর এ জন্যই দেশে জনশক্তি বা গণতন্ত্র গঠিত হতে পারছে না। তিনি মহাত্মা গান্ধীর রাজনৈতিক সফলতার কারণরূপে ওই অবহেলিত শ্রেণির সঙ্গে তাঁর সম্পর্ক স্থাপনকে নির্দেশ করেছেন। এই প্রক্রিয়াকে নজরুল ‘উপেক্ষিত শক্তির উদ্বোধন’ বলেছেন। তাঁর মতে ভারতবাসীর শোচনীয় অধঃপতনের কারণ আত্মার অবমাননা। তাই প্রবন্ধের উপসংহারে তিনি লিখেছেন :\n‘এই আত্মার অপমানে যে অনাদি অনন্ত মহা-আত্মারই অপমান করা হয়। … খোদার সৃষ্ট―তাহার আনন্দের বিকাশস্বরূপ এই মানুষকে ঘৃণা করিবার অধিকার তোমাকে কে দিয়াছে ? তোমাকেই বা বড় হইবার অধিকার কে দিয়াছে ? তুমি কিসের জন্য ভদ্র বলিয়া মনে কর ? এসব যে তোমারই নিজের সৃষ্টি, খোদার ওপর খোদকারী। এ মহা অপরাধের মহাশাস্তি হইতে তোমার রক্ষা নাই,―রক্ষা নাই!’ [কাজী নজরুল ইসলাম: জীবন ও সৃজন: প্রবন্ধ, পৃ: (৬৪২ )]\nরফিকুল ইসলাম বলেছেন, নজরুল এই প্রবন্ধে সমাজের ব্রাত্য বা পতিতদের প্রতি যে সমবেদনার প্রকাশ করেছেন তার মধ্যে শ্রেণি-সচেতনতা প্রচ্ছন্ন। যে চেতনা এখানে মুখ্য তা হলো মানবিক মূল্যবোধ বা শাশ্বত মানবধর্মের বাণী।\nপ্রথম বিশ্বযুদ্ধোত্তর বিশ্বের দেশে দেশে রাজনৈতিক, অর্থনৈতিক ও সামাজিক প্রচণ্ড উত্তপ্ত অবস্থা বিরাজ করছিল। নিপীড়িত-নির্যাতিত পরাধীন জাতিসমূহের মধ্যে জেগে ওঠে স্বাজাত্যবোধ এবং গণজাগরণ। রাশিয়ার সমাজতান্ত্রিক বিপ্লব এবং শ্রমিক শ্রেণির ক্ষমতা দখল বিশ্বের পরাধীন মানুষের বুকে আশার সঞ্চার করেছে। ভারতবর্ষের মানুষের চৈতন্যে এ ঢেউ এসে লেগেছে। তারা নানাভাবে আমলাতন্ত্রের বিরুদ্ধে সোচ্চার হয়ে উঠেছে, আমলারা তখন গণজাগরণের মুখে দিশেহারা―এমনই পেক্ষাপটে জনগণকে দাবিয়ে রাখতে তাদের মুখ বন্ধ করতে প্রয়াস পেয়েছে। এমন পেক্ষাপটে আমলাতন্ত্রকে শ্লেষবিদ্ধ বা ব্যঙ্গ করে নজরুল ইসলাম লিখেছেন ‘মুখবন্ধ প্রবন্ধটি’।\n‘রোজ কেয়ামত বা প্রলয় দিন’ প্রবন্ধটি একজন বহুদর্শী বিজ্ঞ বৈজ্ঞানিকের পৃথিবী ধ্বংসের দিন সম্পর্কে বক্তব্যের জবাবে লিখিত একটি তথ্যবহুল বৈজ্ঞানিক প্রবন্ধ।\n‘বাঙালির ব্যবসাদারি’ প্রবন্ধটিও ব্যঙ্গাত্মক । বাঙালি হিন্দু-মুসলমানের ব্যবসা-বাণিজ্যের প্রতি ঝোঁক দেখে তিনি লিখেছেন, ‘বাণিজ্যে বসতি লক্ষ্মী’। শিল্প-বাণিজ্যে উন্নতি করতে না পারলে জাতির পতন অবশ্যম্ভাবী, সত্যের ওপর ভিত্তি করে প্রতিষ্ঠিত না করলে বাণিজ্যেরও পতন তেমনি অবশ্যম্ভাবী। এই সতর্কবাণী উচ্চারণ করেছেন কাজী নজরুল ইসলাম।\nনজরুল বাঙালির মনুষ্যত্বহীনতা ভণ্ডামি, অসত্য, ভীরুতা ও কাপুরুষতার কারণ নির্দেশ করেছেন তাঁর ‘আমাদের শক্তি স্থায়ী হয় না কেন ?’ প্রবন্ধে। তাঁর মতে, বাঙালি অধীন ও চাকরিজীবী এবং ওই পেশাই বাঙালির দুর্বলতার কারণ। চাকরির পেশাকে তিনি দাসত্ব বলেছেন, যে জাতির মধ্যে ব্যবসা-বাণিজ্য কৃষিশিল্প যত বেশি, সে জাতির মধ্যেই স্বাধীনচিত্ত লোকের সংখ্যা তত বেশি, আর যে জাতির জনসংঘের অধিকাংশের চিত্ত স্বাধীন, সে জাতি বড় না হয়ে পারে না।\n‘কালা আদমিকে গুলি মারা’ এ প্রবন্ধে রফিকুল ইসলাম নজরুলের দুঃখকে চিহ্নিত করেছেন। নজরুল লিখেছেন, ‘একটা কুকুরকে গুলি মারার সময় সাদা আদমিরা একটু একটু ভয় পায় কিন্তু এই কালা আদমিকে গুলি করার সময় সাদা আদমিদের সে ভয়ও থাকে না।’ অর্থাৎ সাদা আদমির চোখে কালা আদমি পশুর চেয়েও অধম। জালিয়ানওয়ালাবাগ, কালিকট প্রভৃতি স্থানে নিরস্ত্র জনতার ওপর গোরাদের নির্বিচার গুলিবর্ষণের কথা উল্লেখ করে নজরুল ওই বর্বরতার জন্য খোদ কর্তা বা সরকারকে দায়ী করেছেন। প্রবন্ধের উপসংহারে তিনি এইসব নির্মম হত্যাকাণ্ডের প্রতিক্রিয়ায় দেশবাসীর জাগরণের কথা বলেছেন।\n‘শ্যাম রাখি না কুল রাখি’ এ প্রবন্ধ একটি ব্যঙ্গ রচনা। অসহযোগ আন্দোলনে বিহারের গভর্নর লর্ড সিংহের অবস্থা এই প্রবন্ধে বর্ণিত আছে। ইংরেজ আমলে একজন ‘নেটিভ’ ভারতের বড়লাট বা গভর্নর জেনারেল হলেও তিনি ক্ষমতাহীন কারণ তার চামড়া কালো। এই বাস্তব অবস্থা প্রবন্ধে তুলে ধরা হয়েছে।\n‘লাট-প্রেমিক আলি ইমাম’ এ প্রবন্ধটিও ‘শ্যাম রাখি না কুল রাখি’ অনুরূপ রচনা। ব্রিটিশ আশ্রিত রাজ্য হায়দ্রাবাদের নিজামের প্রধানমন্ত্রী স্যার আলী ইমাম লাট বা গভর্নর হওয়ার বাসনায় বিলাতে ভারতের নবনিযুক্ত গভর্নর জেনারেল লর্ড এবং লেডি রিডিংয়ের সম্মানার্থে ভোজসভায় এক তৈলসিক্ত ভাষণ দিয়েছিলেন। কিন্তু লর্ড রিডিং তার প্রত্যুত্তরে যা বলেছিলেন তা স্যার আলী ইমামের জন্য খুব অপ্রীতিকর ছিল। ওই ঘটনার উল্লেখে কাজী নজরুল ইসলাম আলোচ্য প্রবন্ধে ইংরেজ প্রভুর চাটুকারদের চরিত্রের স্বরূপ উদ্ঘাটন করেছেন।\nএ ছাড়া নবযুগ পত্রিকায় প্রকাশিত এবং যুগবাণী গ্রন্থে সংকলিত বাকি প্রবন্ধগুলো যেমন―‘ভাব ও কাজ’, ‘সত্য-শিক্ষা’, ‘জাতীয়-শিক্ষা’, ‘জাতীয় বিশ্ববিদ্যালয়’ এই প্রবন্ধগুলো শিক্ষামূলক প্রবন্ধ।\nধূমকেতু (১৯২২) পত্রিকায় নজরুলের সম্পাদকীয় নিবন্ধ বা প্রতিবেদনসমূহের অধিকাংশ পরবর্তীতে প্রকাশিত তিনটি প্রবন্ধ সংকলন দুর্দিনের যাত্রী (১৯২৬), রুদ্রমঙ্গল( ১৯২৭ ) এবং ধূমকেতু গ্রন্থে সংকলিত হয়। এই পর্বের বেশ কয়েকটি প্রবন্ধে ‘ধূমকেতু’ সারথী নজরুল ইসলাম ধূমকেতু পত্রিকার উদ্দেশ্য, আদর্শ ও লক্ষ্য বর্ণনা করেছেন। এ ছাড়া ‘রুদ্রমঙ্গল’ প্রবন্ধে বিশের দশকের প্রথমার্ধে অসহযোগ-খিলাফত পরবর্তী যুগে দেশে যে নৈরাশ্যজনক পরিস্থিতি বিরাজ করেছিল তার পরিচয় পাওয়া যায় রূপকধর্মী এ রচনায়।\nদুর্দিনের যাত্রী তে জাতীয় জীবনের দুর্দিনে অনেকটা ধূমকেতুর মতো নজরুলের আগমন ঘটে। নজরুল পরাধীন মানুষের মনে তীব্র আঘাত হেনে তার মূলসুদ্ধ নাড়া দিতে চেয়েছেন। কাজী নজরুল ইসলাম বিদ্রোহ করেছেন পরাধীনতা, দাসত্ব ও জীর্ণ সমাজব্যবস্থার বিরুদ্ধে। অন্যায়ের বিরুদ্ধে, অত্যাচারের বিরুদ্ধে, মিথ্যার বিরুদ্ধে নজরুলের ইসলামের তরবারি ঝলসে উঠেছে। কাজী নজরুল ইসলাম : জীবন ও সৃজন বইটিতে রফিকুল ইসলাম এ প্রবন্ধগ্রন্থের সাতটি প্রবন্ধ সম্পর্কেই আলোচনা করেছেন।\n‘আমরা লক্ষ্মীছাড়ার দল’ প্রবন্ধে জাতিকে জাগাতে কালভৈরবের প্রলয় তূর্য বাজিয়েছেন। ধূমকেতুর অগ্নি নিশান উড়িয়েছেন, ধ্বংস নাচন নেচেছেন। তাঁর এ ধ্বংস নৃত্য নবসৃষ্টির পূর্ব সূচনা। নজরুল অনাগত মহারুদ্রের তীব্র আহ্বান শুনেছেন, তাঁর রক্তআঁখির ইঙ্গিত পেয়ে পেয়ে হয়ে উঠেছেন সত্য রক্ষার, ন্যায় উদ্ধারের প্রলয় বাহিনীর লাল সৈনিক। নির্যাতিত লোহাকে মণিকাঞ্চনে পরিণত করার দায়িত্ব নজরুল নিয়েছেন। তাই তিনি ধ্বংসের লীলাকারী যুবকদের লক্ষীছাড়ার দল বলে আহ্বান জানিয়েছেন। আকাশ ভাঙা আকুল ধারার মাঝে নাঙ্গাশিরে আদুল গায়ে পথের সাথীদের পথে নামতে বলেছেন। জাতির এ দুর্দিনে দয়া-মায়া, স্নেহ বিস্মৃত হয়ে ঝড়-বাদলের উতল হাওয়া আর মাটির মায়ের সিক্ত কোলে ঝাঁপিয়ে পড়তে বলেছেন। প্রলয় ও ধ্বংসের মাঝে নবসৃষ্টির তপস্যা নজরুলের মূলমন্ত্র, সেই তপস্যার স্বপ্ন বাস্তবায়নে নজরুল সে বিপ্লবীদের তাঁর ‘ধূমকেতু’র সওয়ার করেছিলেন। রফিকুল ইসলাম বলেছেন, তাঁদের কথা লিখতে গিয়ে নজরুলের আবেগ পরিণত হয়েছে উচ্ছ্বাসে এতে কোনও সন্দেহ নেই।\n‘তুবড়ী বাঁশির ডাক’ প্রবন্ধের আবেগও ‘আমরা লক্ষ্মীছাড়ার দল’ প্রবন্ধের অনুরূপ। কিন্তু এ প্রবন্ধে নজরুল রূপকের আশ্রয় গ্রহণ করেছেন। সশস্ত্র বিপ্লবীদের এখানে সাপুড়ের তুবড়ী বাঁশির ডাকে বেরিয়ে আসা বিষধর কাল কেউটের দল রূপে অঙ্কিত করা হয়েছে। দৃশ্যটি এরূপ, আদিমাতা অগ্নিনাগিনী আজ গগনতলে বেরিয়ে এসেছে, তার পুচ্ছে কোটি কোটি নাগ-শিশু খেলা করছে, তার ডাক ঘনঘন শোনা যাচ্ছে আর ভেসে আসছে সাপুড়ের গভীর গুরুগুরু ডম্বরু রব। সেই রবে বিপুল উল্লাসে পুচ্ছ সাপটি উঠেছে দিকে দিকে নাগপুরে-নাগ-নাগিনী, অধীরে আবেগে বাসুকীর ফণা দুলে দুলে উঠেছে―বিসুরিয়াসের বিপুল রন্ধ্র দিয়ে তার নাসার বিষ-ফুৎকার শুরু হয়েছে। নজরুল ঐসব নাগ-নাগিনীর বিষ জরজর পুচ্ছকে চাবুক হানতে বলেছেন এই মরা নিখিলবাসীরা বুকে মুখে। তিনি কামনা করেছেন অগ্নিগিরির বিশ্ব-ধ্বংসী অগ্নিস্রাব যাতে এই অরাজক বিশ্ব ভগ্নস্তূপে পরিণত হয়, ভগবান তাঁর ভুল শোধরায়। এই খেয়ালের সৃষ্টিতে, অত্যাচারকে ধ্বংস করতে নাগ-নাগিনীর কোটি কোটি ফণা দিয়ে তিনি ভগবানের সিংহাসনকে ঘিরে ফেলতে বলেছেন এবং তাদের জ্বালা দিয়ে এই জ্বালাময় বিধি ও অনিয়মকে জ্বালিয়ে দেবার আহ্বান জানিয়েছেন। এ প্রবন্ধ বিপ্লবীদের রূপক। রফিকুল ইসলাম নজরুলের বিষের বাঁশি কাব্যগ্রন্থের উৎসর্গ কবিতার সঙ্গে ‘তুবড়ী বাঁশির ডাক’ প্রবন্ধের ভাব-সাদৃশ্য যে লক্ষুীয় তা বেশ পারঙ্গমতায় তুলে ধরেছেন।\n‘মোরা সবাই স্বাধীন মোরা সবাই রাজা’ প্রবন্ধটি মূলত বিশের দশকের ‘স্বরাজ’ আন্দোলন এবং ‘বিদ্রোহী’ শিরোপার তাৎপর্য ব্যাখ্যার কারণে উল্লেখযোগ্য। স্বরাজের রাজনৈতিক তাৎপর্য ছিল স্বায়ত্তশাসন কিন্তু নজরুলে তার ব্যাখ্যা অনেক সম্প্রসারিত। নজরুলের কাছে ‘স্বরাজ’ অর্থ হচ্ছে স্বাধীনতা কিন্তু তা শুধু রাজনৈতিক স্বাধীনতা নয়। শুধু বাহ্যিক স্বাধীনতা নয়, তা আত্মিক স্বাধীনতা। এ প্রবন্ধে নজরুলের ‘বিদ্রোহী’, ‘ধূমকেতু’, আজ সৃষ্টি-সুখের উল্লাসে প্রভৃতি কবিতায় যে আবেগ তার ব্যাখ্যাও পাওয়া যায় আলোচ্য গ্রন্থে।\nপ্রবন্ধটি একটি রূপক প্রবন্ধ। দেশমাতৃকাকে এ নিবন্ধে পাগলি মা রূপে দেখানো হয়েছে। যার শুধু একটি কান্না, ‘মেয় ভুখা হুঁ’। যার চেহারা নজরুলের ভাষায়, “এলোকেশে জীর্ণা শীর্ণা ক্ষুধাতুর মেয়ে কেঁদে চলেছে ‘মেয় ভুখা হুঁ’।” তার এক চোখে অশ্রু আর চোখে অগ্নি। দ্বারে দ্বারে ভুখারিনী কর হানে আর বলে, ‘মেয় ভুখা হুঁ’!\nরবীন্দ্রনাথের ‘বিসর্জন’ নাটকে পুরোহিত রঘুপতি যেমন তার অস্তিত্ব-ক্ষমতা-শক্তিকে অটুট রাখতে রাজা গোবিন্দমাণিক্যের রক্ত চেয়েছিল, দেশমাতাও তার অস্তিত্বের বা মুক্তির জন্য বীর সন্তানের রক্ত চায়। এক সাগর রক্তের বিনিময়েই কেবল সে মুক্তি পাবে। অসুর নিধনে মা কালি যেমন রক্তপান করেছে, তেমনি দেশমাতাও পরাধীনতার নিগড়মুক্ত হতে বীর সন্তানের রক্ত চায়।\n‘পথিক তুমি পথ হারাইয়াছ’ প্রবন্ধে প্রাবন্ধিকের প্রত্যাশা যে, বাঙালির ইতিহাস রক্তদানের ইতিহাস, রক্তের পথ হারাবার নয়, আমাদের এ পথ চিরচেনা। ক্ষুদিরাম-সূর্যসেনের মতো তেজোদীপ্ত তরুণেরা যে পথ চিনিয়ে দিয়ে গেছে সে পথ হারানোর নয়। শিব-সত্য ও সুন্দরের পাওয়ার পথ, রক্তদানের পথ। কবির প্রত্যাশা দেশ-জাতির জন্য জীবন উৎসর্গীকৃত অগ্রজের দেখানো পথে বাঙালি তরুণ এগিয়ে চলবে হর্ষিত মনে। সুতরাং তারা রক্তের বিনিময়ে পথহারা জাতিকে সঠিক পথে চালিত করবে। দেশপ্রেমিক নজরুল ইসলাম দেশ-জাতির পরাধীনতায় বিক্ষুব্ধ, বেদনার্ত। দেশমাতৃকাকে পরাধীনতার শৃঙ্খলমুক্ত করতে নজরুল ইসলাম জীবন উৎসর্গের আহ্বান জানিয়েছেন উপর্যুক্ত প্রবন্ধে। এ প্রবন্ধ সম্পর্কে নজরুল গবেষক রফিকুল ইসলাম তাঁর কাজী নজরুল ইসলাম : জীবন ও সৃজন গ্রন্থে বলেছেন :\n‘পথিক! তুমি পথ হারাইয়াছ’ বঙ্কিমচন্দ্রের কপালকুণ্ডলা উপন্যাসে নবকুমারের প্রতি কপালকুণ্ডলার জিজ্ঞাসাকে অবলম্বন করে নজরুল দেশের দুর্দিনে তরুণ সম্প্রদায়ের প্রতি একই প্রশ্ন রেখেছেন। তিনি তাদের বলেছেন, “উত্তর দাও, হে আমার তরুণ পথ-যাত্রী দল। ওরে আমার রক্ত-যজ্ঞের পূজারি ভায়েরা … উত্তর দে মায়ের পূজার বলির নির্ভিক শিশু! বল, “মাভৈঃ। আমরা পথ হারাই না! আমাদের পথ কখনও হারায় না।’ এ প্রবন্ধে তিনি দেশমাতৃকার জন্য উৎসর্গীকৃত তরুণ বিপ্লবীদের চিত্র পৌরাণিক রূপকে অঙ্কিত করেছেন।” [ কাজী নজরুল ইসলাম: জীবন ও সৃজন: প্রবন্ধ, পৃ: ( ৬৫৪ ) ]\nদুর্দিনের যাত্রী প্রবন্ধগ্রন্থের শেষ প্রবন্ধ ‘আমি সৈনিক’ প্রবন্ধটিতে প্রবন্ধকার সৈনিকের উপর্যুক্ত প্রয়োজনীয় প্রেক্ষাপটের আলোকে একজন আদর্শ সৈনিকের কার্যাবলী বিধিত করেছেন। দেশপ্রাণ সেবকরা দেশে সৈনিকের গুরুত্বপূর্ণ ভূমিকা পালন করতে পারে। দেশ যেহেতু পরাধীন, ফলে দেশে এখন সেই তরুণ সেবকের প্রয়োজন যে সৈনিক হতে পারবে। দেশ এখন নারীর ভালোবাসা, করুণা, মমতা বা চোখের জল চায় না। দেশ চায় আঘাত আর বিদ্রোহ। দেশে এখন প্রয়োজন সেই পুরুষকে যার ভালোবাসায় আঘাত ও বিদ্রোহ আছে। সেই সেবক এখন দেশে প্রয়োজন, যে কেবল ভালবাসতেই পারে না প্রয়োজনে আঘাত করবে। প্রতিঘাত বুক পেতে মেনে নেবে। বিদ্রোহ করবে। আঘাত করার মধ্যকার পশুত্ব বা অসুরত্বের বদনাম যে গলার মালা করতে পারবে―সেই পুরুষ, সেই সৈনিকই এখন দেশের জন্য প্রয়োজন। নজরুল এ প্রবন্ধে স্বাধীনতা যুদ্ধে সৈনিকের প্রয়োজনীয়তার ওপর গুরুত্ব প্রদান করেছেন। নজরুল ‘আমি সৈনিক’ প্রবন্ধে স্পষ্ট করে বলেছেন :\n‘এখন দেশে সেই সেবকের দরকার যে সেবক সৈনিক হ’তে পারবে। … দেশ এখন চায় মহাপুরুষ নয়। দেশ চায় সেই পুরুষ যার ভালোবাসায় আঘাত আছে বিদ্রোহ আছে। যে দেশকে ভালোবেসে শুধু চোখের জলই ফেলবে না, সে দরকার হ’লে আঘাতও করবে, প্রতিঘাতও বুক পেতে নেবে, বিদ্রোহ করবে। … রবীন্দ্রনাথ, অরবিন্দ, প্রফুল্ল বাঙলার দেবতা, তাঁদের পূজার জন্য বাঙলার চোখের জল চির-নিবেদিত থাকবে। কিন্তু সেনাপতি কই ? সৈনিক কোথায় ? কোথায় আঘাতের দেবতা, প্রলয়ের মহারুদ্র ? সে-পুরুষ এসেছিল বিবেকানন্দ, সে সেনাপতির পৌরুষ হুংকার গর্জে উঠেছিল বিবেকানন্দের কণ্ঠে।’ [ কাজী নজরুল ইসলাম: জীবন ও সৃজন: প্রবন্ধ, পৃ: ( ৬৫৭-৬৫৮ ) ]\nস্বামী বিবেকানন্দের প্রতি নজরুলের শ্রদ্ধা আরও একটি প্রবন্ধে প্রকাশিত হয়েছিল। তাতে বোঝা যায় স্বামী বিবেকানন্দকে নজরুল সেনাপতির আসনে বসিয়েছেন আর সৈনিকের আসন নিয়েছেন তিনি নিজে। এ প্রবন্ধে তাঁর সৈনিক সত্তারই শুধু নয় বিদ্রোহী সত্তারও স্বরূপ তুলে ধরেছেন। এ ছাড়া নজরুল ভারতের পূর্ণ স্বাধীনতার সংগ্রামে মহাপুরুষ অপেক্ষা সৈনিকের প্রয়োজনের ওপর অধিক গুরুত্ব প্রদান করেছেন।\nরফিকুল ইসলাম ‘আমি সৈনিক’ প্রবন্ধের উপসংহারে নজরুলের ‘বিদ্রোহী’ কবিতার প্রতিধ্বনি খুঁজে পেয়েছেন। ‘বিদ্রোহী’ কবিতার সঙ্গে ‘আমি সৈনিক’ প্রবন্ধের বক্তব্যর মধ্যে পার্থক্য এই যে, ‘বিদ্রোহী’তে প্রতিটি কথা ইতিবাচক কিন্তু ‘আমি সৈনিক’ প্রবন্ধে তা তীর্যক। ‘বিদ্রোহী’তে তিনি বলেছেন তিনি কী, ‘আমি সৈনিক’ প্রবন্ধে তিনি বলেছেন তিনি কী নন।\nরুদ্র-মঙ্গল শিরোনামে নবযুগের ১ম বর্ষ, ৩য় সংখ্যায় সম্পাদকীয় নিবন্ধে তিনি ভারতভূমির অপমানের কথা তুলে ধরে বলেছিলেন, ভারত মাতাকে যে বিদেশি শক্তি শাসন করছে সে একদিকে যেমন দানব নয়, অন্যদিকে তেমনি দেবতাও নয়, রক্ত-মাংসের মানুষ। যারা এই রূপ রক্ত-মাংসের মানুষের দ্বারা মায়ের অপমান নীরবে অবলোকন করে, প্রতিবাদ করে না তাদের আঘাত করার জন্য আঘাতের দেবতার সন্ধান তিনি করেছিলেন। অতঃপর নবযুগ এর জামিনে এক হাজার টাকা বাজেয়াপ্ত করা হয়।\nকিন্তু এর কিছুদিন পর আবার দুই হাজার টাকা দিয়ে পত্রিকাটির বের করতে হয়। কিন্তু এ কে ফজলুল হকের সাথে মতভেদ দেখা দিলে ১৯২০ সালের ডিসেম্বর নজরুল নবযুগ ছেড়ে চলে যান। নজরুল মাত্র আট মাসকাল নবযুগের সঙ্গে সংশ্লিষ্ট ছিলেন। এর এক মাস পর নবযুগ বন্ধ হয়ে যায়। নজরুলের সাংবাদিকতা ছিল নেশা। সকল স্বার্থের ঊর্ধ্বে জাতিকে জাগানোই ছিল তার সাংবাদিকতার মহৎ লক্ষ্য। এর প্রমাণস্বরূপ দেখা যায়, নবযুগ বন্ধ হওয়ার পর নজরুল উৎপীড়িত লাঞ্ছিত জাতিকে জাগাবার উদ্দেশ্যে স্বাধীনভাবে মতো প্রকাশের জন্য নিজ খরচে ‘ধূমকেতু’ নামক একটি অর্ধ-সাপ্তাহিক পত্রিকা বের করেন।\nসম্পাদক এবং স্বত্বাধিকারী ছিলেন তিনি নিজেই। ধূমকেতুকে আর্শীবাদ জানিয়েছিলেন বিপ্লবী বারীন্দ্র কুমার ঘোষ, শরৎচন্দ্র চট্টোপাধ্যায় এবং কবিগুরু রবীন্দ্রনাথসহ আরও অনেকে। রবীন্দ্রনাথের আশীর্বাণী ছিল―আয় চলে আয়, রে ধূমকেতু,/আঁধারে বাঁধ অগ্নিসেতু,/দুর্দিনের এই দুর্গ শিরে/উড়িয়ে দে তোর বিজয় কেতন।/অলক্ষণের তিলক রেখা/রাতের ভালো হোক না লেখা/জাগিয়ে দে রে চমক মেরে,/আছে যারা অর্ধচেতন।\nএ প্রবন্ধ গ্রন্থে ইংরেজ শাসকের অত্যাচারে উৎপীড়িত জনগণকে রুখে দাঁড়ানোর আহ্বান এবং সর্বহারা মানুষের অধিকার চেতনার নানদিক তুলে ধরা হয়েছে। অধিকাংশ প্রবন্ধ অসহযোগ আন্দোলন ও খিলাফত আন্দোলনের ব্যর্থতার পরবর্তী প্রেক্ষাপটে লেখা। কাজী নজরুল ইসলাম : জীবন ও সৃজন এ রুদ্রমঙ্গল প্রবন্ধগ্রন্থের আটটি প্রবন্ধই আলোচনা করা হয়েছে।\nরুদ্রমঙ্গল গদ্যগ্রন্থের প্রথম গদ্যটির নাম ‘রুদ্রমঙ্গল’। রুদ্রমঙ্গল নজরুলের বাজেয়াপ্ত-হওয়া অপর গদ্যগ্রন্থ। এতেও আবার সত্য আর আত্মশক্তিতে বিশ্বাসের প্রসঙ্গ এসেছে। এসেছে সাম্প্রদায়িক সম্প্রীতির কথা।\nরুদ্র-মঙ্গল গ্রন্থে সংকলিত ধূমকেতু পত্রিকার সম্পাদকীয় নিবন্ধ ‘আমার পথ’ প্রবন্ধে নজরুলের ধূমকেতু পত্রিকার আদর্শ ও উদ্দেশ্য বর্ণিত হয়েছে:\n“মাভৈঃ বাণীর ভরসা নিয়ে, “জয় প্রলয়ঙ্কর” বলে ধূমকেতুকে রথ করে আমার আজ নতুন যাত্রা শুরু হ’ল। আমার কর্ণধার আমি। আমায় পথ দেখাবে আমার সত্য। আমার যাত্রা শুরুর আগে আমি সালাম জানাচ্ছি¬―নমস্কার ক’রছি আমার সত্যকে। যে-পথ আমার সত্যের বিরোধী, সে পথ ছাড়া আর কোনও পথই আমার বিপথ নয়। রাজভয়-লোকভয় কোনও ভয়ই আমায় বিপথে নিয়ে যাবে না।” [ কাজী নজরুল ইসলাম: জীবন ও সৃজন: প্রবন্ধ, পৃ: (৬৫৪) ]\nএই প্রবন্ধে তিনি গান্ধীজীর একটি শিক্ষার উল্লেখ করেছেন, নিজেকে চিনলে, নিজের সত্যকেই নিজের কর্ণধার মনে জানলে, নিজের শক্তির উপর অটুট বিশ্বাস আসে। এই সাবলম্বন ও নিজের ওপর অটুট বিশ্বাসকে নজরুল মাহাত্মা গান্ধীর শিক্ষা বলেছেন। হিন্দু- মুসলমানেরা মিলনের অন্তরায় বা ফাঁকি কোনখানে তা দেখিয়ে দিয়ে এর গলদ দূর করা ছিল এ প্রবন্ধের অন্যতম উদ্দেশ্য।\n‘মোহররম’ প্রবন্ধে মাতম-অভিনয়কে ধিক্কার দিয়ে সত্যের পক্ষ নিয়ে নির্যাতনের প্রতিবাদে রক্ত দেবার আহ্বান জানিয়েছেন নজরুল। প্রথার অন্তরে নিহিত সত্যের প্রতি দৃষ্টি আকর্ষণ করছেন বাস্তবিক। এসব সময়ে নজরুল ধর্মীয় বা সামাজিক প্রথার নিহিত তাৎপর্য খুঁজছেন। যে জন্য ‘মোহররম’ তাঁর কাছে নির্যাতনের প্রতিবাদে রক্তদানের প্রতীক হয়ে উঠেছে। একইভাবে ‘ধূমকেতুর পথ’ লেখাতে তিনি বলছেন ‘পূজা মানে দেবতাকে সত্যি করে চিনে তাঁকে শ্রদ্ধাঞ্জলি দেওয়া। যাকে আমি সত্য করে বুঝতে পারিনি, তাঁকে পূজা করতে যাওয়া তাঁর অপমান করা’। আরও বলছেন, না-বুঝে না-চিনে গান্ধী, রবীন্দ্রনাথ, অরবিন্দকে ভক্তি দিতে গেলে তাঁদের বরং অপমানই করা হবে। এতে নজরুলের আধুনিক চিন্তার প্রতিফলন লক্ষ্য করছি।\nধূমকেতু পত্রিকায় প্রকাশিত এবং রুদ্র-মঙ্গল গ্রন্থে সংকলিত বিষ-বাণী প্রবন্ধে নজরুল পূর্বালোচিত “‘তুবড়ী বাঁশীর ডাক’ প্রবন্ধের মতো বিপ্লবীদের নাগ-নাগিনীপুঞ্জের রূপকে তাদের দিয়ে বলেছেন :\n‘মাভৈঃ! মাভৈঃ! ভয় নাই, ভয় নাই― ওগো আমার বিষ-মুখ অগ্নি-নাগ- নাগিনীপুঞ্জ!’ [ কাজী নজরুল ইসলাম: জীবন ও সৃজন: প্রবন্ধ, পৃ: ( ৬৫৫ ) ]\nধূমকেতু পত্রিকায় প্রকাশিত ও রুদ্র-মঙ্গল গ্রন্থে সংকলিত ‘ক্ষুদিরামের মা’ বিপ্লবী শহিদ ক্ষুদিরামকে নিয়ে লেখা। ক্ষুদিরামের ফাঁসি নিয়ে যে সব গান রচিত হয়েছিল তার একটির বাণীতে কথা ছিল, ‘আঠার মাসের পরে জন্ম নেব মাসির ঘরে, মা গো, চিনতে যদি না পারো মা দেখবে গলায় ফাঁসি’ গানের ওই পঙ্ক্তি কয়েকটি উদ্ধৃত করে নজরুল বাংলার মাতৃকুলের প্রতি বলেছেন।\nধূমকেতুর ১ম বর্ষ, ১০ম সংখ্যায় নজরুল ‘ক্ষুদিরামের মা’ নামক আরেকটি নিবন্ধে ভারত মাতার সন্তানদের ক্ষুদিরামের সঙ্গে তুলনা করে এই আহ্বান জানিয়েছিলেন যে, এক ক্ষুদিরাম দেশের জন্য আত্মবলিদান হলেও ঘরে ঘরে সে জন্ম নিয়ে এসেছে ক্ষুদিরাম হয়ে।\nএই আপন সন্তানদের ঘরে আটকিয়ে না রেখে দেশমুক্তির প্রয়োজনে সন্তানদের আত্মবলিদানে অনুপ্রাণিত করার আহ্বান তিনি জানান সব মায়েদের উদ্দেশ্যে। ওই সম্পাদকীয়তে তিনি দেশের স্বাধীনতার জন্য আত্মত্যাগের আহ্বান জানানোর সঙ্গে সঙ্গে তরুণ সমাজের উদ্দেশ্যে প্রশ্ন রেখেছিলেন―‘কোথায় ভাই ক্ষুদিরাম। আঠার মাসের পর আসবে বলে গেছ, এসেছে প্রতি ঘরে ঘরে।’\nকিন্তু আঠার বছর যে কেটে গেল ভাই, সাড়া দাও, সাড়া দেও আবার, যেমন যুগে যুগে সাড়া দিয়েছ ওই ফাঁসির মণ্ডপে রক্তমঞ্চে দাঁড়িয়ে। নজরুল ইসলাম ধূমকেতু পত্রিকাই সর্বপ্রথম ভারতের পূর্ণস্বাধীনতার বার্তা জোরালো ভাষায় প্রকাশ করেন। সম্পাদকীয়তে দ্ব্যর্থহীন ভাষায় ঘোষণা করেন : ‘সর্বপ্রথম ধূমকেতু ভারতের পূর্ণ স্বাধীনতা চায়। স্বরাজ-টরাজ বুঝি না, কেননা এ কথাটার মানে এক এক মহারথী এক এক রকম করে থাকেন।’\nক্ষুদিরাম এক বিপ্লবী যিনি দেশমাতৃকার আহ্বানে সাড়া দিয়ে নিজেকে উৎসর্গ করেছিলেন এবং এই অমর শহীদ বিপ্লবীর প্রতি নজরুলের শ্রদ্ধা ‘ক্ষুদিরামের মা’ একটি হৃদয়স্পর্শী রচনা। এখানে রফিকুল ইসলাম দেখিয়েছেন যেমন নজরুল রূপকের আশ্রয়ে দেশের তরুণ সন্তানদের দেশমাতৃকার সংগ্রামে নিজেদের প্রাণকে উৎসর্গ করার আহ্বান জানিয়েছিলেন। ‘মেয় ভুখা হুঁ’ প্রবন্ধে রূপকের মাধ্যমে তিনি বলেছিলেন, দেশমাতৃকা তাঁর মুক্তির জন্য তাঁর সন্তানদের রক্ত চান। ঠিক তেমনি তিনি ‘ক্ষুদিরামের মা’ প্রবন্ধেও দেশমাতৃকার আহ্বানে সাড়া দিয়ে জীবনকে উৎসর্গ করার কথা বলেছিলেন এবং শহীদদের প্রতি শ্রদ্ধা নিবেদন করেছেন। ভারতের পূর্ণ স্বাধীনতার দাবিতে ‘ধূমকেতুর পথ’, ‘মন্দির ও মসজিদ, ও ‘হিন্দু-মুসলমান’, প্রবন্ধে দুই সম্প্রদায়ের সম্প্রীতির ডাক দিয়েছেন নজরুল।\n‘মন্দির ও মসজিদ’ এবং ‘হিন্দু ও মুসলমান’ নামে গণবাণী-তে প্রকাশিত ও রুদ্র-মঙ্গল গ্রন্থে সংকলিত দুটি প্রবন্ধে নজরুল সাম্প্রদায়িকতার তীব্র সমালোচনা করেছেন। রফিকুল ইসলামের মতে, বাংলা সাহিত্যে অপর কোনও সাহিত্যিক নজরুলের মতো সাম্প্রদায়িকতার বিরুদ্ধে অমন বলিষ্ঠভাবে সোচ্চার ছিলেন না। এ ছাড়া ‘মন্দির ও মসজিদ’ প্রবন্ধে পরাধীন ভারতে, অবিভক্ত বাংলায় হিন্দু- মুসলমানের দৃশ্য ব্যঙ্গ ও পরিহাসের সঙ্গে বর্ণনা করেছেন।\nরাজবন্দির জবানবন্দি সত্য ও ন্যায়ের দলিল। সত্য ও ন্যায়ের পক্ষে থাকায় কবি রাজবন্দি আখ্যা পান এবং রাজনিগ্রহ ভোগ করেন। কিন্তু কোনও রোষ, কোনও ভীতি, কোনও লোভ তাঁকে সত্য ও ন্যায়ের পথ থেকে বিচ্যুত করতে পারেনি। কারণ কবির মতে স্বয়ং ঈশ্বর সত্যের পূজারি। ঈশ্বরই তাঁকে এ দায়িত্ব পালনের ভার দিয়েছেন। কোনও রক্তআঁখির ক্ষমতা নেই সত্যবিচ্যুত করা। যে বীণায় চিরসত্যের সুর ধ্বনিত হয়, কবি সেই ভগবানের হাতের বীণা। মরণশীল ক্ষুদ্র রাজা সে বীণার সুর স্তব্ধ করতে পারবে না। তাই ভারতের পূর্ণ স্বাধীনতার দাবি উত্থাপন করতে গিয়ে কাজী নজরুল ইসলামকে রাজদ্রোহীতার অভিযোগে বিচার করা হয়। রাজবন্দির জবানবন্দি তারই ফলে সংযোজিত হয় বাংলা সাহিত্যে। যে জবানবন্দির শুরুতেই নজরুল বলেছিলেন :\n‘আমার ওপর অভিযোগ, আমি রাজদ্রোহী! তাই আমি আজ রাজ-কারাগারে বন্দি এবং রাজদ্বারে অভিযুক্ত। একাধারে রাজার মুকুট; আর একাধারে ধূমকেতুর শিখা। একজন রাজা, হাতে রাজদণ্ড, আর জন সত্য, হাতে ন্যায়দণ্ড। আদালতের কাঠগড়ায় দাঁড়িয়ে নজরুল যে জবানবন্দি দিয়েছিলেন সেই রাজবন্দির জবানবন্দিতেও ভারতের পরাধীনতার জন্য ক্ষোভ ও স্বাধীনতার অকুণ্ঠ দাবি ছিল অত্যন্ত জোরালো।’ [কাজী নজরুল ইসলাম : জীবন ও সৃজন: প্রবন্ধ, পৃ: (৬৫৯)]\nতবে ইংরেজ বিচারকের কাছে ওই জবানবন্দির কোনও মূল্য ছিল না তাই নজরুলের এক বছর সশ্রম কারাদণ্ড হয়েছিল কিন্তু ওই জবানবন্দি সাহিত্যের মর্যাদা পেয়ে বাংলা সাহিত্যের ইতিহাসে স্থান পেয়েছিল।\nরাজনৈতিক ও সামাজিক সমস্যা নিয়ে লেখা প্রবন্ধের বাইরে নজরুলের প্রবন্ধ কম। রফিকুল ইসলামের মতে, যার মধ্যে তিনটি উল্লেখযোগ্য প্রবন্ধ পর্যালোচনার দাবি রাখে।\n‘বড়র পিরীতি বালির বাঁধ’ (১৯২৭ ); ‘বর্তমান বিশ্ব-সাহিত্য’ (১৯৩৩) এবংসংগীতবিষয়ক ‘সুর ও শ্রতি’।\n‘বড়র পিরীতি বালির বাঁধ’ প্রবন্ধটি শব্দ ব্যবহার নিয়ে একটি বিতর্কজনিত রচনা। কাজী নজরুল ইসলাম তাঁর ‘কাণ্ডারি হুঁশিয়ার’ গানে লিখেছিলেন, ‘কাণ্ডারি! তব সম্মুখে ঐ পলাশীর প্রান্তর বাঙালির খুনে লাল হল যেথা ক্লাইভের খঞ্জর।’\nএদিকে রবীন্দ্রনাথ ঠাকুর সওগাত পত্রিকার প্রতিবেদনে বলেছিলেন, “আধুনিক কবি রক্তের মতো চিরন্তন শব্দের স্থানে মাঝে মাঝে ‘খুন’ শব্দ ব্যবহার করেছেন।” স্বাভাবিকভাবেই নজরুলের পক্ষে এমন ধারণা হওয়া সমীচীন নয় যে রবীন্দ্রনাথের ওই মন্তব্য তাঁর রচনাকে উপলক্ষ করেই করা হয়েছিল। রবীন্দ্রনাথের মন্তব্য আদৌ নজরুলের উদ্দেশ্যে ছিল কি না, তা অবশ্যই স্পষ্ট নয়, কারণ রবীন্দ্রনাথ এই বিতর্কে অংশগ্রহণ করেননি। তবে এ বিতর্কের অবসানের জন্য প্রমথ চৌধুরী লিখেছিলেন ‘বঙ্গ সাহিত্যে খুনের মামলা’।\nবাংলা সাহিত্যে ‘খুন’ শব্দের ব্যবহার সম্পর্কে বিতর্ক থেকে আরবি-ফার্সি শব্দের ব্যবহার সম্পর্কে রবীন্দ্রনাথ, নজরুল ও প্রথম চৌধুরীর ধারণার পরিচয় মেলে।\n‘বর্তমান বিশ্ব সাহিত্য’ প্রবন্ধে আধুনিককালের বিশ্বসাহিত্য সম্পর্কে নজরুলের ধারণার পরিচয় পাওয়া যায়। নজরুল বিশ্বসাহিত্যের দুটি রূপের কথা বলেছেন, একটি শেলির স্কাইলার্কের ধূলি-মলিন পৃথিবীর ঊর্ধ্বে স্বর্গের অনুসন্ধানকারী রূপ অপরটি মাটির পৃথিবীর অপার মমতার রূপ। একদিকে নেগুচি, ইয়েটস, রবীন্দ্রনাথ প্রমুখ স্বপ্নচারী অন্যদিকে গোর্কি, জোহান বোয়ার, বার্নার্ডশ, বেনাভাঁতে প্রভৃতি। এই দুই শ্রেণির লেখকদের মধ্যে রয়েছেন লিওনিঁদ, আঁদ্রিভ, হামসুন, ওয়াদিশ্ল, রেমঁদ প্রমুখ। সাহিত্যিকদের মধ্যে যাঁরা ধ্বংসব্রতী তাঁদের উদ্দেশ্য সম্পর্কে নজরুল লিখেছেন :\n“… যাঁরা ধ্বংসব্রতী―তাঁরা ভৃগুর মতো বিদ্রোহী। তাঁরা বলেন: এ দুঃখ এ বেদনার একটা কিনারা হোক। এর রিফর্ম হবে ইভোলিউশন দিয়ে নয়, একেবারে রক্তমাখা রিভোলিউশন দিয়ে। এর খোল―নলচে দুই বদলে একেবারে নতুন ক’রে সৃষ্টি করব। আমাদের সাধনা দিয়ে নতুন সৃষ্টি নতুন স্রষ্টা সৃজন করব।” [কাজী নজরুল ইসলাম: জীবন ও সৃজন: প্রবন্ধ, পৃ: (৬৬৪) ]\nনজরুল কীটসকে স্বপ্নচারী এবং হুইটম্যানকে মাটির মানুষ বলেছেন। এ ছাড়া এ প্রবন্ধের উপসংহারে নজরুল স্ক্যান্ডেনেভিয়াসহ ইউরোপের বিভিন্ন দেশের সাহিত্যের মর্মকথাও তুলে ধরেছেন।\nনজরুলের ‘সুর ও শ্রুতি’ নবাব আলী চৌধুরীর ‘মারিফুন নাগমাত’ অবলম্বনে রচিত। রফিকুল ইসলামের মতে, সম্ভবত নজরুল ত্রিশের দশকের শেষার্ধে কলকাতা বেতার কেন্দ্রে রাগ-রাগিণী নিয়ে যে নিরীক্ষাধর্মী অনুষ্ঠান করতেন এটি সে সময়ের রচনা। এই মূল্যবান রচনাটি থেকে নজরুলের গভীর সংগীত জ্ঞানের পরিচয় পাওয়া যায়।\nকাজী নজরুল ইসলামের শেষ উল্লেখযোগ্য রাজনৈতিক প্রবন্ধ ‘বাঙালীর বাঙলা’। যা প্রকাশিত হয়েছিল দৈনিক নবযুগ পত্রিকায়। ‘বাঙালীর বাঙলা’ প্রবন্ধে কাজী নজরুল ইসলাম বাঙালিকে যে মন্ত্র শিখিয়েছিলেন ১৯৭১ সালে বাংলাদেশের মুক্তিযুদ্ধে বাঙালি তার যথার্থতা প্রমাণ করেছিল স্বাধীন বাংলাদেশ প্রতিষ্ঠার মাধ্যমে।\nবাংলা সাহিত্যের ইতিহাসে নজরুলই প্রথম কবি, যিনি গণমানুষের পক্ষে এবং শাসক শ্রেণির বিরুদ্ধে লেখার জন্য কারাবরণ করেছেন। তাঁর গ্রন্থ বাজেয়াপ্ত হয়েছে, পত্রিকা বন্ধ করা হয়েছে। বিদেশি শাসন-শোষণের বিরুদ্ধে তাঁর দ্রোহ ছিল বুকের গহিন গভীর থেকে উৎসারিত। তাঁর প্রতিবাদী কণ্ঠ পৌঁছে গিয়েছিল পরাধীন ভারতবর্ষের স্বাধীনতাকামী সকল মানুষের চিত্তে ও চেতনায়।\nবাংলা ও বাঙালির প্রগতিশীল চিন্তা ও চেতনার অন্যতম প্রধান কবি কাজী নজরুল ইসলাম। তাঁর কবিতা, গান, প্রবন্ধ, গল্প, উপন্যাস-সহ সকল সৃষ্টিকর্মে আছে দ্রোহ, আছে দেশপ্রেম, আছে মানবপ্রেম, মানবিকতা ও অসাম্প্রদায়িকতা। তাঁর ক্ষুরধার লেখনী ও বক্তৃতা-বিবৃতি’র মূল বিষয়বস্তু মানুষ ও মানবতার জয়গান, স্বাধীনতা ও মুক্তির চেতনায় দেদীপ্যমান। কবিতা ও গানের তুলনায় তাঁর প্রবন্ধ-সংখ্যা কম হলেও এসব প্রবন্ধে প্রত্যক্ষ করা যায় তৎকালীন ঝঞ্ঝাবিক্ষুব্ধ সময়ের চিত্র এবং সমাজচৈতন্যে নজরুল মানসে তার অভিঘাতের পরম্পরা।\nনজরুল গবেষক রফিকুল ইসলাম এই গ্রন্থটিতে রবীন্দ্রনাথ ঠাকুর, বঙ্কিমচন্দ্র চট্টপ্যাধায় প্রমথ চৌধুরীর, ডিএল রায় এর চিন্তাধারার সঙ্গে কাজী নজরুল ইসলামের চিন্তাধারার তুলনা করেছেন বা তাদের মতের এবং রচনা (ঘরে বাইরে, কালান্তর, কপালকুণ্ডলা) সাদৃশ্য বৈসাদৃশ্য দেখিয়েছেন। আবার কখনও গদ্যের মাঝে তাঁর বহু কবিতার সাদৃশ্য তুলে ধরেছেন যেমন, ‘বিদ্রোহী’, ‘বিষের বাঁশি’, ‘রণভেরী’, ‘ধূমকেতু’, ‘আজ সৃষ্টি সুখের উল্লাসে’, ‘আনোয়ার’, ‘কামাল পাশা’ সর্বহারা গ্রন্থের ফরিয়াদ কবিতা ইত্যাদি। এ ছাড়া এক প্রবন্ধের সঙ্গে অন্য প্রবন্ধের বিষয়ভাবনার তুলনায় এ গ্রন্থটি বেশ তথ্যসমৃদ্ধ।\nতাই বলা যায়, নজরুলের জীবন থেকে শুরু করে সৃজন পর্যন্ত নানা বিষয়ভাবনাকে নজরুল গবেষক রফিকুল ইসলাম পাঠকের সম্মুখে উপস্থাপন করেছেন এক ব্যতিক্রমধর্মী সৃজনের মাধ্যমে। কাজী নজরুল ইসলাম: জীবন ও সৃজন গ্রন্থটি তথ্য-উপাত্তে অনন্য এক গবেষণাগ্রন্থ। নজরুল সম্পর্কিত যাবতীয় উৎস সন্ধানে গ্রন্থটি সুপরিকল্পিত দিকনির্দেশনার স্মারক স্বরূপ। আশা করা যায় কাজী নজরুল ইসলাম: জীবন ও সৃজন গ্রন্থটি বাংলা সাহিত্যের ইতিহাসে নজরুলের জীবন এবং সৃষ্টির যথার্থ মূল্যায়নের অভাব অনেকটা দূর করতে সক্ষম হবে।\nPrevious ক্রোড়পত্র : করতলে ছিন্নমাথা : একাত্তরের রক্তাক্ত দলিল : মোজাম্মেল হক নিয়োগী\nNext ক্রোড়পত্র : রবীন্দ্রনাথ ও নজরুল : নজরুল-জীবনী গ্রন্থের সংযোজন : জাকিয়া রহমান


ঢাকা-১৪ উপনির্বাচন: কে হচ্ছেন নৌকার মাঝি?\nপ্রকাশ: ১০ জুন ২০২১, ০৯:১৬ পিএম | আপডেট: ১০ জুন ২০২১, ০৯:২৪ পিএম\nআগামী ২৮ জুলাই ঢাকা-১৪ আসনে উপনির্বাচনের ভোটের নতুন তারিখ ঘোষণা করেছে নির্বাচন কমিশন।\nপ্রকাশ: ১০ জুন ২০২১, ০৯:১৬ পিএম\nআপডেট: ১০ জুন ২০২১, ০৯:২৪ পিএম\nআগামী ১৪ জুলাই ঢাকা-১৪ আসনে উপনির্বাচন অনুষ্ঠিত হওয়ার কথা থাকলেও তা পিছিয়ে ২৮ জুলাই ভোটের নতুন তারিখ ঘোষণা করেছে নির্বাচন কমিশন। এরই মধ্যে নিজ নিজ দলের পক্ষে মনোনয়ন সংগ্রহ করেছেন সম্ভাব্য প্রার্থীরা।\nআসনটি ঢাকা জেলার সাভার উপজেলার কাউন্দিয়া ইউনিয়ন এবং ঢাকা উত্তর সিটি করপোরেশনের ৭, ৮, ৯, ১০, ১১ ও ১২ নং ওয়ার্ড নিয়ে গঠিত। বিশাল আয়তনের এই আসনে ভোটার সংখ্যা চার লাখ ৬ হাজার ৫৩৪ জন।\nতবে জাতীয়ভাবেই ঢাকা-১৪ আসনের গুরুত্ব অনেক থাকায় এ আসন নিয়ে শুরু হয়েছে আলোচনা। সর্বত্র আলোচনা একটাই- এ আসনে কে হচ্ছেন নৌকার মাঝি? দলটির মধ্যেও এ আসনে নৌকার প্রার্থী নিয়ে আলোচনা শুরু হয়ে গেছে। তফসিল ঘোষণার আগেই অনেকে নিজেকে ঢাকা-১৪ আসনের উপনির্বাচনে দলের যোগ্য প্রার্থী মনে করে প্রচারণা করতে দেখা গেছে।\nতবে এ আসনে কে নৌকার টিকিট পাচ্ছেন তা চূড়ান্ত করতে শনিবার প্রধানমন্ত্রী সরকারি বাসভবন গণভবনে দলের সংসদীয় মনোনয়ন বোর্ডের বৈঠক অনুষ্ঠিত হবে। আওয়ামী লীগ সভাপতি প্রধানমন্ত্রী শেখ হাসিনার সভাপতিত্বে অনুষ্ঠিত বৈঠকে এই তিন আসনের দলীয় প্রার্থী চূড়ান্ত করা হবে।\nজানা গেছে-আসলামুল হকের মৃত্যুতে শূন্য হওয়া ঢাকা-১৪ উপনির্বাচন ঘিরে ক্ষমতাসীন দল আওয়ামী লীগের শীর্ষ নেতাদের বেশ কয়েকজনের নাম আলোচনায় এসেছে। এর মধ্যে রয়েছেন- প্রয়াত আসলামুল হকের স্ত্রী মাকছুদা হক, যুবলীগের সাধারণ সম্পাদক মাইনুল হোসেন খান নিখিল, আওয়ামী স্বেচ্ছাসেবক লীগের যুগ্ম সাধারণ সম্পাদক মোবাশ্বের চৌধুরী ও সাবেক সংরক্ষিত আসনের সংসদ সদস্য সাবিনা আক্তার তুহিনসহ ৩৩ জন।\nতবে স্থানীয়দের চাহিদা, জনবান্ধব সাংসদ। স্থানীয়দের মতে, ক্ষমতাসীন দল থেকে হোক বা স্বতন্ত্র হোক, নাগরিক বান্ধব সংসদ সদস্য কামনা করছেন।\nএদিকে, যুবলীগের সাধারণ সম্পাদক হওয়ার সুবাদে স্থানীয় যুবলীগের সমর্থন পাচ্ছেন মাইনুল হোসেন খান নিখিল। পাশাপাশি করোনাকালে সাংগঠনিক ও ব্যক্তিগত জায়গা থেকে স্থানীয় দারিদ্রপীড়িত মানুষকে সহযোগিতা করে নিজের অবস্থান অনেকটাই সুদৃঢ় করেছেন এই যুবলীগ নেতা।\nবিষয় : ঢাকা-১৪ উপনির্বাচন আওয়ামী লীগ


:: Masoumeen :: শিশু ইমাম জাওয়াদ (আ.)'র অলৌকিক জ্ঞান\n২৮ এপ্রিল (রেডিও তেহরান): আজ বিশ্বনবী হযরত মুহাম্মাদ (সা.)'র পবিত্র আহলে বাইতের অন্যতম সদস্য ও আহলে বাইতের ধারায় নবম ইমাম হযরত জাওয়াদ (আ.)'র পবিত্র জন্ম-বার্ষিকী। ইরানসহ বিশ্বব্যাপী পালিত হচ্ছে পবিত্র এই দিবস।\nপিতা ইমাম রেজা (আ.)'র শাহাদতের পর তিনি মাত্র ৮ বছর বয়সে ইমামতের দায়িত্ব পান এবং ১৭ বছর এই পদে দায়িত্ব পালনের পর মাত্র ২৫ বছর বয়সে শাহাদত বরণ করেন। তাঁর জন্ম হয়েছিল আজ হতে ১২৪১ চন্দ্রবছর আগে ১৯৫ হিজরির এই দিনে (১০ই রজব) পবিত্র মদীনায়। আহলে বাইতের অন্য ইমামগণের মত ইমাম জাওয়াদ (আ.)ও ছিলেন উচ্চতর নৈতিক গুণ, জ্ঞান ও পরিপূর্ণতার অধিকারী। তাক্বি বা খোদাভীরু ছিল তাঁর আরেকটি উপাধি।


মাত্র ১ টাকায় মিলবে ডেলের কম্পিউটার! | BD Times365\nমাত্র ১ টাকায় মিলবে ডেলের কম্পিউটার!\nআপডেট : ২৩ মার্চ, ২০১৬ ১৪:১৫\nকম্পিউটার কেনার জন্য আর টাকা জমানোর চিন্তা করতে হবে না। মাত্র ১ টাকায় কম্পিউটার নিয়ে এল জনপ্রিয় কোম্পালি ডেল। আর এই কম্পিউটার দেবে বিখ্যাত প্রযুক্তি পণ্য নির্মাতা প্রতিষ্ঠান ডেল। তবে রয়েছে শর্ত। আসলে প্রথমে ১ টাকা ডাউন পেমেন্ট দিয়ে কিনে নেওয়া যাবে কম্পিউটারটি। আর বাকি টাকা পরবর্তীকালে কোনও ইন্টারেস্ট ছাড়াই ইএমআইতে দেওয়া যাবে।\n'ব্যাক ইন স্কুল' ক্যাম্পেইনের মাধ্যমে বেশি সংখ্যক মানুষের ঘরে ঘরে প্রযুক্তিকে পৌঁছে দেওয়ার অভিনব প্রয়াস ডেলের। আর তাই মাত্র ১ টাকায় মানুষের ঘরে ঘরে কম্পিউটার পৌঁছে দিতে চায় ডেল।\nএই ক্যাম্পেনের প্রসঙ্গে ভারতে ডেল কোম্পানির মার্কেটিং ডিরেক্টর রিতু গুপ্তা বললেন, 'সব মানুষের কম্পিউটার কেনার সামর্থ থাকে না। অথচ আজকের দিনে প্রত্যেক ঘরে ঘরে কম্পিউটার থাকাটা খুবই প্রয়োজনীয়। তাই আমরা একটা ক্যাম্পেইনের মাধ্যমে এই কাজটা করতে চাই। এর মাধ্যমে গ্রাহকেরা প্রথমে ১ টাকা দিয়ে কম্পিউটারটি কিনতে পারবেন। আর বাকি টাকাও কোনওরকম ইন্টারেস্ট ছাড়াই ইএমআইতে দিতে পারবেন। এই ক্যাম্পেন ২২ মার্চ থেকে ৩১ মে পর্যন্ত চলবে।'\nতিনি আরও বলেন, 'কম্পিউটার ব্যবহারকারীদের আমরা উৎসাহিত করতে চাই, যাতে তারা যে কোনও অর্থনৈতিক অবস্থার মধ্যেও পার্সোনাল কম্পিউটারের গুরুত্বটা বুঝতে পারেন। এটা ছাত্রছাত্রীদের পড়াশোনার কাজেও খুবই সাহায্য করবে। প্রধাণত তাদের কেরিয়ার এবং ভবিষ্যতের কথা চিন্তা করেই আমরা এই ক্যাম্পেইন করার সিদ্ধান্ত নিয়েছি।' তবে শুধু ছাত্রছাত্রীরাই নন, সমস্ত মানুষই এত কম টাকায় কম্পিউটার এবং ইন্টারেস্ট ছাড়া ইএমআতে বাকি টাকা দেওয়ার সুবিধা পেলে খুবই উপকৃত হবেন।\nবিল গেটস এর বাড়ি নিয়ে আজানা তথ্য\nকম্পিউটার শিক্ষা বাধ্যতামুলক, নেই কম্পিউটার আর শিক্ষক\nআবর্জনা থেকে তৈরী হবে ‘সোনা’!\nপ্রাথমিকে বাধ্যতামূলক হচ্ছে কম্পিউটার শিক্ষা


বাবুল হত্যা পরিকল্পিত ও রাজনৈতিক ষড়যন্ত্র: সাংবাদিক সম্মেলনে কাদেরের স্ত্রী | বাংলার প্রভাতী\nHome চট্টগ্রাম বাবুল হত্যা পরিকল্পিত ও রাজনৈতিক ষড়যন্ত্র: সাংবাদিক সম্মেলনে কাদেরের স্ত্রী\nপ্রভাতী ডেস্ক : আসন্ন সিটি করপোরেশন নির্বাচনকে কেন্দ্র করে নগরীর ২৮ নম্বর পাঠানটুলী ওয়ার্ডের স্বতন্ত্র কাউন্সিলর প্রার্থী আব্দুল কাদেরের স্ত্রী নুসরাত জাহান নির্বাচনী সহিংসতায় গুলিতে বাবুলকে হত্যার বিষয়টি পরিকল্পিত ও রাজনৈতিক ষড়যন্ত্র বলে অভিযোগ করেছেন। সোমবার (২৫ জানুয়ারি) বিকাল সাড়ে ৩টায় চট্টগ্রাম প্রেস ক্লাবে এক সংবাদ সম্মেলনে তিনি এই অভিযোগ করেন।\nলিখিত বক্তব্যে আব্দুল কাদেরের স্ত্রী নুসরাত জাহান বলেন, আমার স্বামী সাবেক কাউন্সিলর আব্দুল কাদের আওয়ামী লীগের দলীয় সমর্থন না পেয়ে এলাকাবাসীর অনুরোধে স্বতন্ত্র প্রার্থী হিসেবে নির্বাচন করছেন। নির্বাচনের শুরু থেকেই আমার স্বামীকে নির্বাচন থেকে সরে যেতে নানান হুমকি দেয়া হচ্ছিল। যে ঘটনায় তাকে গ্রেপ্তার করা হয় সেদিন আগে থেকেই মগপুকুড় গাড় এলাকায় তারা গণসংযোগে ছিল। অন্যদিকে তার প্রতিদ্বন্দ্বী প্রার্থী নজরুল ইসলাম বাহাদুর মতিয়ার পুলে গণসংযোগ করছিলেন। সেখান থেকে এসে এক ঘণ্টা ধরে তিনি মোস্তফা কামাল টিপুর বাসায় অবস্থান নেন। গণসংযোগ করতে করতে আমার স্বামী টিপুর বাসার কাছাকাছি পৌছাতেই নজরুল ইসলাম বাহাদুর সেই বাসা থেকে বের হতেই সংঘর্ষের সূত্রপাত হয়। আর ওই সংঘর্ষে প্রাণ হারান বাবুল। এই হত্যাকান্ডটি পরিকল্পিত। এখন কথা হল এই পরিকল্পনা কে করেছে? যদি আব্দুল কাদের কিংবা তার কর্মী-সমর্থকরা এই পরিকল্পনার সাথে জড়িত থাকত তাহলে তারা নিশ্চয় একটা বাসায় ঢুকে গ্রেপ্তার হওয়ার অপেক্ষা করত না।\nতিনি আরো বলেন, ঘটনার দিন আত্মরক্ষার জন্য তাহেরা ম্যানশন নামে একটা বাসায় ঢুকে আমার স্বামী ও তার কর্মী-সমর্থকরা গেট লাগিয়ে দেয়। পরে সেখান থেকেই তাকে গ্রেপ্তার করে পুলিশ। এসময় তাদের কাছ থেকে কোন অস্ত্র পায়নি পুলিশ। যেখানে কাদেরের আত্মরক্ষার প্রস্তুতি ছিল না সেখানে তাকে হত্যার পরিকল্পনাকারী বলা হচ্ছে কিসের ভিত্তিতে? তাছাড়া তাহেরা ম্যানশনে পুলিশ যাওয়ার আগে জিয়া নামে একজনের নেতৃত্বে কয়েকজন তাহেরা ম্যানশনের গেইট ভেঙ্গে ভেতরে ঢুকে কাদেরকে আক্রমণ করতে চায়। পরে জিয়া অস্ত্রসহ পুলিশের হাতে গ্রেপ্তার হলেও অজানা কারণে তাকে ছেড়ে দেয় পুলিশ। হত্যাকাণ্ডের স্থান থেকে অস্ত্রসহ গ্রেপ্তার হওয়া ব্যক্তিকে কেন ছেড়ে দিল পুলিশ? তাছাড়া হত্যাকাণ্ডের আশপাশের সিসিটিভি ফুটেজগুলো ভেঙ্গে ফেলা হয়েছে বলে জানিয়েছে পুলিশ। ওই সময় পুলিশের সামনেই বাহাদুরের কর্মী-সমর্থকরা ভাঙচুর করছিল। অন্যদিকে ঘটনার শুরু থেকেই তাহেরা ম্যানশনে অবরুদ্ধ ছিল কাদের ও তার কর্মীরা। সেখান থেকেই তাদের গ্রেপ্তার করে নিয়ে যায় পুলিশ। এই অবস্থায় কাদেরের পক্ষে সিসিটিভি ভাঙ্গা সম্ভব নয় বলেও জানান তার স্ত্রী।\nনুসরাত জাহান আরো বলেন, অন্যদিকে বাহাদুরের বেশ কয়েকজন কর্মী-সমর্থক এলাকায় সিসিটিভি ফুটেজ ভাঙছে এমন ভিডিও আমাদের নজরে এসেছে। ঘটনাস্থলের সিসিটিভি ফুটেজগুলো তারাই ভেঙেছে বলে আমরা মনে করি। অন্যদিকে, বাবুল খুন হন পিছন থেকে ছোঁড়া গুলিতে। গণসংযোগের পেছনের অংশটির সাথে ছিলেন তিনি। সামনে ছিল বাহাদুর নিজে। আর বাহাদুরের উল্টো দিকে ছিল কাদেরের সমর্থকরা। তাহলে মিছিলের পেছনে থাকা বাবুলকে গুলি করল কে?\nনুসরাত জাহান বলেন, এ সময় টিপু কোথায় ছিল? কদমতলীর হারুন মার্ডার, ডবলমুরিং থানা ছাত্রলীগের কর্মী সাহেল খন্দকার, আগ্রাবাদে মারুফ চৌধুরী মিন্টু হত্যাকাণ্ডে মোস্তফা কামাল টিপু প্রকাশ কসাই টিপু জড়িত ছিল তা প্রশাসন অবহিত। পর পর এতগুলো হত্যাকাণ্ডে যার সংশ্লিষ্টতা বাবুল হত্যাকাণ্ডের আগ মুহুর্তে তার বাসায় কি করছিলেন বাহাদুর? সংঘর্ষে মুহূর্তের মধ্যে শত শত বহিরাগত সন্ত্রাসীদের নিয়ে ঘটনাস্থলে ভাঙচুর চালায় বাহাদুরের সমর্থকরা।\nএকই সাথে তাহেরা ম্যানশনে কাদেরকে হামলার জন্য আক্রমণ চালায় একটি গ্রুপ। একই সময়ে ঘটনাস্থল থেকে দূরে আমাদের বাড়িতে ঢুকে ভাঙচুর চালায় অন্য একটি গ্রুপ। মুহূর্তের মধ্যে এত লোকজন তারা সংগঠিত করল কিভাবে তাও আবার বেশিরভাগ বহিরাগত। তাই নিঃসন্দেহে বলা যায় তাদের এসব পরিকল্পনা করাই ছিল। সেই সংঘর্ষের ঘটনায় কাদেরের সাথে থাকা ওবায়দুর রহমান মিন্টু ও গুরুতর আহত হয়েছে, তারা এখনো চিকিৎসাধীন। অন্যদিকে বাহাদুরের সাথে থাকা বাবুল ছাড়া অন্য কেউ আহত হওয়ার ঘটনা ঘটেনি। এক্ষেত্রে বাবুল সংঘর্ষে মারা গেছে এই অভিযোগটিও সত্য নয়। বরং পরিকল্পিতভাবে বাবুলকে হত্যা করে সেই হত্যার দায় কাদেরের ঘাড়ে চাপাতেই অত্যান্ত সুচতুরভাবে ওই সংঘর্ষ বাধানো হয়েছিল বলে আমরা মনে করছি।\n২য় দিনও নৌকার প্রচারণায় একঝাঁক তারকা, যুক্ত হলেন ফেরদৌস-পূর্ণিমাও


নিষ্ঠার সঙ্গে কাজ করার আহ্বান জানালেন জবির নবনিযুক্ত উপাচার্য - Varsity News নিষ্ঠার সঙ্গে কাজ করার আহ্বান জানালেন জবির নবনিযুক্ত উপাচার্য - Varsity News\nআপডেট : শুক্রবার, ২২ অক্টোবর ২০২১, ০৭:০১ পূর্বাহ্ন\nজগন্নাথ বিশ্ববিদ্যালয়ের নবনিযুক্ত উপাচার্য অধ্যাপক ড. ইমদাদুল হক বলেছেন, আমাদের সকলকে নিষ্ঠার সঙ্গে কাজ করতে হবে। আইন যেভাবে চলবে আমরা সেভাবে কাজ করবো। আমরা সবসময় কাজকে মুল্যায়ন করবো।\nতিনি বলেন, আমাদের প্রথম পরিচয় হচ্ছে এই বিশ্ববিদ্যালয়ের শিক্ষক-কর্মকর্তা। তাই অন্য কারো পরিচয়ে নিজেদের পরিচয় না দিয়ে নিজের কর্মের মাধ্যমে নিজেদের অবস্থান জানান দিতে হবে।\nবুধবার (২ জুন) দুপুরে আগামী ৪ বছরের জন্য নতুন উপাচার্য অধ্যাপক ড. মোঃ ইমদাদুল হক জগন্নাথ বিশ্ববিদ্যালয়ের (জবি) উপাচার্যের দায়িত্বভার বুঝে নেওয়ার সময় তিনি এসব কথা বলেন।\nএ সময় উপস্থিত ছিলেন ট্রেজারার অধ্যাপক ড. কামালউদ্দীন আহমদ, জবির রেজিস্ট্রার প্রকৌশলী মো. ওহিদুজ্জামান, প্রক্টর ড. মোস্তফা কামাল ও অধ্যাপক ড. মিল্টন বিশ্বাসসহ অন্যান্য শিক্ষক-শিক্ষার্থী ও কর্মকর্তা-কর্মচারীরা।\nএসময় নবনিযুক্ত উপাচার্য ইমদাদুল হক আরো বলেন, প্রতিষ্ঠার পর থেকেই জগন্নাথে অবকাঠামোগত সমস্যা আছে। খুব দ্রুত অবকাঠামো সমস্যা দূর করার জন্য কাজ করবো। পরীক্ষা গ্রহণের বিষয়ে তিনি বলেন, দীর্ঘদিন ধরে শিক্ষা প্রতিষ্ঠান বন্ধ আছে। আমরা দ্রুত একাডেমিক মিটিং করে পরীক্ষার ব্যাপারে সিদ্ধান্ত গ্রহণ করবো। যে কোন প্রয়োজনে পাশে থাকার আহ্বান জানিয়ে ইমদাদুল হক বলেন, বিশ্ববিদ্যালয়ের কোন শিক্ষক-কর্মকর্তা যে কোন প্রয়োজনে আমার সাথে যোগাযোগ করবেন। আমি সবসময় আপনাদের পাশে আছি।\nতিনি আরো বলেন, জগন্নাথ বিশ্ববিদ্যালয়কে এখনও অনেকে কলেজ হিসেবে উল্লেখ্য করেন। এই স্ট্যাটাস পরিবর্তন করতে হবে। আমাদের গবেষণায় জোর দিতে হবে। নতুন নতুন জ্ঞান সৃষ্টি করতে হবে। সবার আগে যেন জগন্নাথ বিশ্ববিদ্যালয়ের নাম উচ্চারিত হয় , সেই লক্ষ্যে আমরা কাজ করবো।\nউল্লেখ্য, জবির ৫ম উপাচার্য হিসেবে মঙ্গলবার (১ জুন) আগামী ৪ বছরের জন্য অধ্যাপক ড. ইমদাদুল হককে নিয়োগ দিয়েছে সরকার। তিনি ঢাকা বিশ্ববিদ্যালয়ের (ঢাবি) জীববিজ্ঞান অনুষদের ডিন ও উদ্ভিদ বিজ্ঞান বিভাগের অধ্যাপক ছিলেন।


বিনোদন Archives | Banglavhor- বাংলা ভোর\nশ্রীপুরে বাড়ী নির্মণে বন বিভাগের বাধা সংর্ঘষ বিট কর্মকর্তা সহ আহত ৩\n3 hours ago\tবিনোদন ০\nএই অভিনেত্রী। এ সফরে তার সঙ্গে রয়েছেন স্বামী চিত্রনায়ক ওমর সানি। এছাড়াও তাদের সঙ্গে রয়েছেন চিত্রনায়িকা নিঝুম রুবিনা। মালয়েশিয়া থেকে মৌসুমী বলেন, গত ১৬ জানুয়ারি মালয়েশিয়া এসেছি। আমার সাথে সানি এসে যোগ দিয়েছে ২০ জানুয়ারি। আমি একটি বিজ্ঞাপনের শুটিং করছি। এরপর একটা উৎসব আছে। সবকিছু ঠিক থাকলে ২২ তারিখ দেশে …\n৭৫ বছর বয়সে বিয়ে: হাসপাতালে অভিনেতা দীপঙ্কর দে\nকলকাতার অভিনেতা দীপঙ্কর দে (৭৫) ও দোলন রায় (৪৯) বৃহস্পতিবার বিয়ে করেছেন। এ দিকে বিয়ের পর ২৪ ঘণ্টা কাটতে না–কাটতেই অসুস্থ হয়ে পড়েছেন দীপঙ্কর দে। হাসপাতালের বিছানা পর্যন্ত যেতে হলো তাঁকে। শুক্রবার গুরুতর অসুস্থ হয়ে হাসপাতালে ভর্তি হন ৭৫ বছর বয়সী এই অভিনেতা। ১৭ জানুয়ারি, শুক্রবার সন্ধ্যায় তাঁকে ভর্তি করা …\nতামিল ‘ঠামিজান’ চলচ্চিত্রের মাধ্যমে অভিষেক ঘটে প্রিয়াঙ্কা চোপড়ার। হিন্দি চলচ্চিত্রে তিনি সানি দেওলের বিপরীতে ‘দ্য হিরো’ ছবির মাধ্যমে প্রবেশ করেন। এরপর আর তাকে পেছন ফিরে তাকাতে হয়নি। টাইম ম্যাগাজিন প্রকাশিত তালিকায় শীর্ষ ১০০ প্রভাবশালী নারী হিসেবেও তালিকাভুক্ত হন তিনি। এবার গুণী এই অভিনেত্রীকে দেখা যাবে প্রখ্যাত অভিনেতা রিচার্ড ম্যাডেনের বিপরীতে। …\nবিয়ের কার্ড পোস্ট করে আশীর্বাদ চাইলেন দেব\nটুইটারে বিয়ের কার্ডের ছবি। এমন ছবি শেয়ার করে অভিনেতা আবার লিখেছেন, “কেউ ফাঁস করার আগেই দিলাম। আশা করি আপনাদের আশীর্বাদ সঙ্গে থাকবে।” সাংসদ অভিনেতার এমন টুইট দেখে জোর জল্পনা শুরু হয়েছে টলিপাড়ায়। ব্যাপারটা কী? তাহলে কি বিয়ে করছেন দেব? নাকি এটা তাঁর নতুন সিনেমার নাম—এই নিয়ে জোর গুঞ্জন চলছে দেবের …\nজনপ্রিয় মডেল ও অভিনেত্রী রাফিয়াথ রশিদ মিথিলার ছোট বোন মিশৌরী রশিদ চলচ্চিত্রে আসছেন। প্রায় চার বছর আগে একটি বিজ্ঞাপনে কাজ করেছিলেন। সাম্প্রতিক সময়ে বেশকিছু ফটোশুট করেছেন, করেছেন নাটকেও অভিনয় তিনি। শোবিজে আসছেন সে কথা জোরালোভাবে জানান দেওয়ার চেষ্টাও করছিলেন। অবশেষে জোরালোভাবেই আসছেন তিনি। বর্তমানে গিয়াস উদ্দিন সেলিমের স্বল্পদৈর্ঘ্য চলচ্চিত্র ‘শিরোনামহীন’-এ …\nধর্ষণ এড়াতে তিনতলা থেকে লাফ দেন অভিনেত্রী\nভারতের কালারস টিভির জনপ্রিয় রিয়েলিটি শো ‘বিগ বস ১৩’-এর প্রতিযোগী আরতি সিং। সম্প্রতি অনুষ্ঠানটিতে তার জীবনে ঘটে যাওয়া এক ভয়ঙ্কর অভিজ্ঞতার কথা জানান তিনি; যা শুনে শিউরে উঠেছেন সবাই। আরতি ওই অনুষ্ঠানে বলেন, তিনি যখন কিশোরী তখন বাড়ির কাজের লোক তাকে ধর্ষণের চেষ্টা করে। নিজেকে বাঁচাতে সেদিন তিনতলা থেকে লাফ দেন …\nদেশিয় চলচ্চিত্রের ইতিহাসে কৌতুক অভিনেতা হিসেবে দিলদারের জন্মদিন আজ\nবাংলাভোর নিউজ ডেস্কঃ ঢাকাই চলচ্চিত্রের অন্যতম সেরা কৌতুক অভিনেতা দিলদার। অভিনয়ের মাধ্যমে দর্শকের হাসির খোরাক যুগিয়েছেন দারুণভাবেই। এককথায়, দেশিয় চলচ্চিত্রের ইতিহাসে কৌতুক অভিনেতা হিসেবে দিলদারের তুলনা তিনি নিজেই। সোমবার (১৩ জানুয়ারি) দিলদারের জন্মদিন। ১৯৪৫ সালের ১৩ জানুয়ারি চাঁদপুরে জন্মগ্রহণ করেন তিনি। এসএসসি পাস করার পর পড়াশোনা বাদ দিয়ে দেন দিলদার। …\n২০২০ সালের প্রথম সপ্তাহ’ই সিনেমা শূন্যতায় পার করেছে ঢালিউড।\n2 weeks ago\tবিনোদন ১\nবাংলাভোর নিউজ ডেস্কঃ ২০২০ সালের প্রথম সপ্তাহ’ই সিনেমা শূন্যতায় পার করেছে ঢালিউড। মানে, নতুন বছরের প্রথম শুক্রবার (৩ জানুয়ারি) কোনো সিনেমা মুক্তি পায়নি। এদিকে বছরের দ্বিতীয় শুক্রবারে (১০ জানুয়ারি) মুক্তি পেয়েছে ‘জয় নগরের জমিদার’ নামের সিনেমা, যেটি ছিল না আলোচনায়। এটি পরিচালনা করেছেন নাট্য নির্মাতা এম শাখাওয়াৎ হোসেন। সিনেমার নাম …\n‘বিক্ষোভ’ সিনেমার শেষ লটের শুটিংয়ে অংশ নিতে ফের ঢাকায় আসছেন এর নায়িকা শ্রাবন্তী।\nবাংলাভোর নিউজ ডেস্কঃ নির্মাতা শামীম আহমেদ রনীর ‘বিক্ষোভ’ সিনেমার শেষ লটের শুটিংয়ে অংশ নিতে ফের ঢাকায় আসছেন এর নায়িকা শ্রাবন্তী। সোমবার (৬ জানুয়ারি) থেকে ‘বিক্ষোভ’র শেষ লটের শুটিং শুরু হয়। এতে অংশ নিতে শুক্রবার (১০ জানুয়ারি) ঢাকায় আসছেন পশ্চিবঙ্গের দর্শকপ্রিয় নায়িকা শ্রাবন্তী। সিনেমাটিতে তার বিপরীতে আছেন নবাগত শান্ত খান। …\n২০১৮ সালের ব্লকবাস্টার সিনেমা ‘কেজিএফ’র সিক্যুয়েল নির্মিত হচ্ছে।\n2 weeks ago\tবিনোদন Comments Off on ২০১৮ সালের ব্লকবাস্টার সিনেমা ‘কেজিএফ’র সিক্যুয়েল নির্মিত হচ্ছে।\nবাংলাভোর নিউজ ডেস্কঃ ২০১৮ সালের ব্লকবাস্টার সিনেমা ‘কেজিএফ’র সিক্যুয়েল নির্মিত হচ্ছে। প্রথম পর্বের মতো ভারতের দক্ষিণের এই সিনেমাটিতেও রয়েছেন সুপারস্টার যশ। বুধবার (৮ জানুয়ারি) এই অভিনেতার ৩৪তম জন্মদিন উপলক্ষে প্রকাশ পেয়েছে ‘কেজিএফ চ্যাপ্টার ২’ পোস্টার। কেজিএফ ফ্র্যাঞ্চাইজির নির্মাতা ও চিত্রনাট্যকার প্রশান্ত নীল টুইটারে সিনেমার পোস্টারটি শেয়ার করেছেন। এতে যশকে …


জিকে শামীমের গণপূর্তের অধ্যায় শেষ – Cnsnews24.com\nজিকে শামীমের গণপূর্তের অধ্যায় শেষ\nগণপূর্ত অধিদপ্তরে একচ্ছত্র রাজত্ব ছিল জিকে বিল্ডার্সের মালিক এসএম গোলাম কিবরিয়া শামীম ওরফে জিকে শামীমের।\nনিজের প্রয়োজনে গড়ে তোলেন সমান্তরাল প্রশাসন। ফলে তার ইশারায় চলত পুরো অধিদপ্তর। বড় বড় সব প্রকল্পই বাগিয়ে নিতেন নিজের প্রতিষ্ঠানের নামে। ছোট কাজেও ভাগ বসাতেন, কমিশনের বিনিময়ে বণ্টন করতেন পছন্দের ঠিকাদারদের মাঝে। কিন্তু শেষ রক্ষা হয়নি। ক্যাসিনোকা-ে গ্রেপ্তারের পর থেকে হারাতে থাকেন একের পর এক নিজের রাজত্ব ও ক্ষমতা।\nতার প্রতিষ্ঠানের নামে চলমান ১৭টি প্রকল্পের কার্যাদেশও বাতিল করে দিয়েছে সরকার। এর মধ্য দিয়েই গণপূর্ত বিভাগে কার্যত জিকে শামীম অধ্যায়ের সমাপ্তি হয়।\nগত বছরের ২০ সেপ্টেম্বর আলোচিত ক্যাসিনোবিরোধী অভিযানের সময় বিপুল অঙ্কের টাকা, মাদক, অস্ত্র ও সাতজন দেহরক্ষীসহ গ্রেপ্তার হন গণপূর্তের যুবরাজ হিসেবে খ্যাত সাবেক যুবলীগ নেতা শামীম। র‌্যাব সে সময় বলেছিল, টেন্ডারবাজি ও চাঁদাবাজির অভিযোগে জিকে শামীমকে আটক করা হয়েছে।\nতার বিরুদ্ধে অবৈধ উপায়ে বিদেশে অর্থপাচারেরও অভিযোগ রয়েছে। অভিযানকালে শামীমের বাড়ি ও অফিস থেকে নগদ প্রায় পৌনে ২ কোটি টাকা এবং ১৬৫ কোটি টাকার এফডিআর বা আমানতপত্র জব্দ করা হয়। এর পর চলতি বছরের ৪ ফেব্রুয়ারি অনেকটা অগোচরেই মাদক মামলায় জামিন পান জিকে শামীম।\n৬ ফেব্রুয়ারি হাইকোর্টের আরেকটি বেঞ্চ থেকে অস্ত্র মামলায় ছয় মাসের জন্য অন্তবর্তীকালীন জামিন পান। এ নিয়ে সামাজিক যোগাযোগের মাধ্যমে তুমুল বিতর্ক চলায় রাষ্ট্রপক্ষ তার জামিন বাতিল চেয়ে হাইকোর্টে আবেদন জানান। পরবর্তীতে হাইকোর্ট তার জামিন বাতিল করেন। এর পরই জিকে শামীমের প্রতিষ্ঠানের নামে চলা বড় প্রকল্পগুলোর ভবিষ্যৎ নিয়ে বিপাকে পড়ে কর্তৃপক্ষ।\nঅবশেষে জিকে বিল্ডার্সের একক ও যৌথ নামে থাকা ১৭টি উন্নয়ন প্রকল্প বাতিল করে নতুন ঠিকাদার নিয়োগ শুরু করেছে গণপূর্ত অধিদপ্তর। এমনকি নানা বিতর্কে জড়িয়ে থাকা শামীমের অনুসারীরা তাদের অবস্থান ধরে রাখতে বিভিন্ন মহলের দারস্থ হয়েও ব্যর্থ হয়েছেন।\nসংশ্লিষ্ট কর্মকর্তারা বলছেন, জিকে শামীমের ব্যবসা প্রতিষ্ঠান ও তার বাসাবোর বাসার ঠিকানায় চিঠি পাঠিয়ে তা বাতিল কার্যকর করা হয়েছে। চিঠিতে বলা হয়, ‘পারফরম্যান্স গ্যারান্টি’ এবং ‘মৌলিক চুক্তি’ ভঙ্গ হয়েছে। চুক্তিপত্রের সাধারণ শর্তাবলী (জিসিসি) অংশের শর্ত ৪৪.২ অনুযায়ী নির্ধারিত সময়ে কাজ শেষ না করা, আবার সময় বাড়ানোরও কোনো আবেদন করা হয়নি।\nকাজের সর্বশেষ অবস্থা অনুযায়ী জিসিসি অংশের ১৭.১, ৪২.১, ৪৩.১ শর্ত সুনির্দিষ্টভাবে ভঙ্গ হয়েছে। এমনকি চুক্তিপত্রের সব আইনগত বৈধতাও হারিয়েছে। তাই পিপিআর-২০০৮-এর ৩৮(৫)-এর বিধিমতে চুক্তি পরিচালনা ও ব্যবস্থাপনায় দায়িত্বপ্রাপ্ত কর্তৃপক্ষের সঙ্গে কাজের জন্য চুক্তিটির সব কার্যকারিতা বাতিল করা হলো। বাতিল-উত্তর সুবিধাজনক সময়ে জিসিসি অংশের ৭১.১ অনুযায়ী ‘লিক্যুইডিটেড ড্যামেজ’ বিষয়ে পিপিআরের আলোকে সম্পাদিত কাজের পরিমাপ ও পাওনা পরিশোধে (যদি থাকে) বিধিমতে ব্যবস্থা নেওয়া হবে।\nসূত্র জানায়, ইতোমধ্যে জিকে শামীমের বাতিল হওয়া ১৭টি প্রকল্পের কাজের মধ্যে চারটির নতুন টেন্ডার করা হয়েছে। এ বিষয়ে নগর গণপূর্ত বিভাগের নির্বাহী প্রকৌশলী মো. শওকত উল্লাহ বলেন, ‘জিকে শামীমের হিলট্র্যাকের কাজ বাতিল করে আমরা পুনরায় টেন্ডার করছি।\nগণপূর্ত আজিমপুর বিভাগের নির্বাহী প্রকৌশলী মো. ইলিয়াস আহমেদ বলেন, ‘রাজধানীর আজিমপুরে সরকারি কর্মকর্তাদের আবাসনের জন্য তৈরি করা দুটি ২০ তলা ভবনের কাজটিও জিকে শামীমের কোম্পানির নামে ছিল। এ প্রকল্পে ১৯৫ কোটি টাকা ব্যয়ে ১৮৭৫ বর্গফুটের মোট ১৫২টি ফ্ল্যাট হবে এ দুটি ভবনে। কাজটি বাতিল করে নতুন টেন্ডার করা হয়েছে গত সপ্তাহে। এতে কাজটি পায় ঠিকাদারি প্রতিষ্ঠান পদ্মা ইঞ্জিনিয়ার্স অ্যান্ড অ্যাসোসিয়েটস।’\nবিষয়টি নিয়ে গত সোমবার জিকে শামীমের পক্ষে উচ্চ আদালতের দারস্থ হলে আদালত সরকারের পক্ষেই আদেশ দেন। অর্থাৎ তার পক্ষে করা রিট খারিজ করে দেওয়া হয়। এ বিষয়ে গণপূর্ত অধিদপ্তরের প্রধান প্রকৌশলী মো. আশরাফুল আলম বলেন, ‘আমরা জিকে শামীমের কোম্পানির নামে থাকা ১৭টি প্রকল্পের কাজ বাতিল করেছি। ইতোমধ্যে চারটি প্রকল্পের টেন্ডার দেওয়া হয়েছে। বাকি কাজগুলোর টেন্ডারও প্রক্রিয়াধীন।’ তিনি বলেন, ‘গণপূর্তে শতভাগ ইলেকট্রনিক গভর্নমেন্ট প্রকিউরমেন্টের (ই-জিপি) মাধ্যমে দরপত্র করা হচ্ছে। এখানে কোনো সিন্ডিকেট থাকতে দেওয়া হবে না।\nএদিকে জিকে শামীম তার অস্ত্রধারী সাত দেহরক্ষীকে দিয়ে মানুষকে ভয়ভীতি দেখিয়ে টেন্ডারবাজি, বাস টার্মিনাল ও গরুর হাটে চাঁদাবাজি করে বিপুল সম্পদ অর্জন করেন। মানিলন্ডারিং মামলায় আদালতে দেওয়া সিআইডির অভিযোগপত্রে এমনটাই বলা হয়। সিআইডি আরও উল্লেখ করেছে, বিভিন্ন ব্যাংকে জিকে শামীমের ১৮০টি ব্যাংক হিসাবে প্রায় ৩৩৭ কোটি টাকার স্থায়ী আমানতের তথ্য মিলেছে।\nএ ছাড়া ঢাকায় তার দুটি বাড়িসহ প্রায় ৫২ কাঠা জমি রয়েছে। এসব জমির দাম ৪১ কোটি টাকা। অভিযোগপত্রে আরও বলা হয়, জিকে শামীম ২০০৯ থেকে ২০১৯ সাল পর্যন্ত দেশের ১৮০টি ব্যাংক হিসাবের মাধ্যমে ৬ হাজার ৫৮ কোটি ৪৯ লাখ ৫১ হাজার ৮৪২ টাকা লেনদেন করেন। এর মধ্যে সর্বাধিক লেনদেন হয় ২০১৮ ও ২০১৯ সালে।


খেলা Slimer অনলাইন. বিনামূল্যে জন্য খেলা\nগেম খেলুন Slimer অনলাইনে:\nগেম বিবরণ: Slimer\nতার খাঁচায় চলমান ধেড়ে ইঁদুরের ন্যায় প্রাণিবিশেষ, এটা বিরুদ্ধে যুদ্ধ এবং কোন ভাবেই মালিকদের কল করার চেষ্টা করে. তিনি শুধু পেট ভরাট, খুব ক্ষুধার্ত এবং কিছু খেতে প্রস্তুত ছিল. কিন্তু মালিকদের বাড়িতে ছিল না, এবং Hamster খাঁচা কাছাকাছি ট্যাবলেট লক্ষ্য. তিনি এটি গ্রস্ত, তিনি একটি খুব অস্বাভাবিক Hamster পরিণত হয়েছে. তিনি অবিলম্বে খাঁচা ভেঙ্গে এখন এগিয়ে চালানোর জন্য প্রস্তুত, এবং আপনি তাকে সাহায্য করব. . গেম খেলুন Slimer অনলাইন.\nখেলা Slimer প্রযুক্তিগত বৈশিষ্ট্য\nখেলা Slimer এখনো যোগ করেনি: 04.06.2014\nখেলা Slimer মত গেম\nখেলা Slimer ডাউনলোড করুন\nআপনার ওয়েবসাইটে খেলা Slimer এম্বেড করুন:\nআপনার ওয়েবসাইটে খেলা Slimer সন্নিবেশ করার জন্য, আপনার সাইটের HTML কোড কোড এবং পেস্ট কপি করুন. আপনি খেলা Slimer, কপি চান এবং একজন বন্ধু বা আপনার সমস্ত বন্ধুদের লিঙ্কটি পাঠানোর এছাড়াও, যদি বিশ্বের সঙ্গে খেলা শেয়ার করুন!\nখেলা Slimer সঙ্গে, এছাড়াও খেলা খেলা হয়েছে:


বাংলাদেশ জামায়াতে ইসলামী ঢাকা মহানগরী দক্ষিণের আমীর (ভারপ্রাপ্ত) ও কেন্দ্রীয় মজলিশে শূরা সদস্য এডভোকেট ড. হেলাল উদ্দিন বলেছেন, সমাজের কোন গোষ্ঠীকে সুবিধাবঞ্চিত রেখে আর্ত-সামাজিক উন্নয়ন সম্ভব নয়। হত দরিদ্র সুবিধাবঞ্চিত মানুষেরাও আমাদের স্বজন। বিত্তবানদের সম্পদে তাদের হক রয়েছে। তাই সামাজিক দায়বদ্ধতা থেকে এই শীতে শীতার্ত মানুষের কল্যাণে এগিয়ে আসা বিত্তবানদের নৈতিক দায়িত্ব।\nগতকাল বৃহস্পতিবার ঢাকা মহানগরী দক্ষিণের খিলগাঁও থানার উদ্যোগে স্থানীয় জনগণের মধ্যে শীতবস্ত্র বিতরণ অনুষ্ঠানে প্রধান অতিথির বক্তব্যে তিনি এসব কথা বলেন। খিলগাঁও থানা আমীর ও মহানগরী দক্ষিণের মজলিশে শূরা সদস্য আব্দুল্লাহ আল-আমিনের সভাপতিত্বে শীতবস্ত্র বিতরণ অনুষ্ঠানে আরোও উপস্থিত ছিলেন খিলগাঁও থানা সেক্রেটারি এস. এম জুয়েল, থানা কর্মপরিষদ সদস্য শেখ মোহাম্মদ, আশরাফুল আলম ইমন প্রমুখ নেতৃবৃন্দ।\nড. হেলাল বলেন, সমাজের অসহায় মানুষের বিপদে সহযোগিতার মনোভাব নিয়ে তাদের পাশে দাঁড়ানো আমাদের নৈতিক দায়িত্ব। বাংলাদেশ জামায়াতে ইসলামী একটি গণমুখী এবং দায়িত্বশীল সংগঠন। তাই বর্তমান সরকারের শত জুলুম নিপীড়ন সত্ত্বেও সকল বাধা উপেক্ষা করে জামায়াত গণমানুষের পাশে দাঁড়িয়ে আর্থ-মানবতার কল্যাণে অতীতের ন্যায় এবারও গুরুত্বপূর্ণ ভূমিকা পালন করছে। সমাজের শীতার্ত মানুষের দিকে সাধ্যমত সহযোগিতার হাত প্রসারিত করেছে। ভবিষ্যতেও জামায়াতের এই জনসেবামূলক কার্যক্রম অব্যাহত থাকবে ইনশাআল্লাহ।\nড. হেলাল আরোও বলেন, গ্রামাঞ্চলের দরিদ্র শীতার্ত মানুষের শীতের যন্ত্রণা এসি রুমে বসে অনুভব করা যায় না। এই শীতে অসহায় মানুষের কষ্ট নিবারণের জন্য সরকারি সহায়তার উদ্যোগ সত্যিকার অর্থে দেখা যাচ্ছে না। সরকার বিরোধীদলের উপর জুলুম নির্যাতনে ব্যস্ত। তারা দরিদ্র মানুষের পাশে দাঁড়ানোর সময় পাচ্ছেন না। দরিদ্র মানুষের মানুষের জন্য যে পরিমাণ শীতবস্ত্রের প্রয়োজন তার একভাগও পূরণ হচ্ছে না। যে টুকু শীতবস্ত্র সরকারিভাবে দেয়া হচ্ছে তা দলীয় নেতাকর্মীরা ভাগ বাটোয়ারা করে নিয়ে যাচ্ছে। তাই দরিদ্র শীতার্ত মানুষ শীতবস্ত্র পাচ্ছে না। তাই তিনি বিত্তবানদের অসহায় মানুষের পাশে থেকে সকল ধরনের সহযোগিতা করার আহ্বান জানান। এছাড়াও তিনি আশা প্রকাশ করেন, ক্ষমতাসীন সরকার শীতার্ত ও অসহায় দরিদ্র মানুষের কষ্ট নিবারণে যথার্থ প্রদক্ষেপ গ্রহণ করবে। প্রেস বিজ্ঞপ্তি।


ডুয়োলিঙ্গো: খেলতে খেলতে শিখুন নতুন সব ভাষা\nডুয়োলিঙ্গো নিয়ে বলার আগে আমাদের জানতে হবে গেমিফিকেশন সম্পর্কে। ধরুন, আপনাকে সুপার মারিও গেমের একটি লেভেল সম্পূর্ণ করতে বলা হলো। সেক্ষেত্রে আপনি যেভাবে উদ্যমের সাথে নিজের বুদ্ধি কাজে লাগিয়ে লেভেল কমপ্লিট করবেন, ঠিক সেই ধরনের কিছু গেমের উপাদান বা কলাকৌশল শিক্ষাক্ষেত্রে কাজে লাগিয়ে বিরক্তিকর কোনো কিছু আনন্দদায়ক করে শেখানোকেই বলা হচ্ছে গেমিফিকেশন। এর মাধ্যমে কোনো কিছু শেখার জন্য গেমের বিভিন্ন উপাদান নিয়ে শেখার প্রক্রিয়াকে আরো ফলপ্রসূ করা হয়। সহজ কথায় বলতে গেলে, গেমিফিকেশন মানে মজায় মজায় কোনো কিছু শেখা। ডুয়োলিঙ্গো গেমিফিকেশনের একটি পরিপূর্ণ উদাহরণ।\nImage Source: HCI Games\nডুয়োলিঙ্গো পূর্ববর্তী অবস্থা\nআজ থেকে বিশ বছর আগেও কোনো ছাত্র যদি সরাসরি কোনো ভাষা শিক্ষার কার্যক্রমে যুক্ত হতে না পারত, সেক্ষেত্রে তাকে বই অথবা অডিও ক্যাসেটের উপর নির্ভর করতে হত। এখন আমরা প্রযুক্তির কল্যাণে সব কিছু হাতের নাগালে পাচ্ছি, কিন্তু তখনকার সময়গুলো ছিল কঠিন, কারণ মানুষ কোনো কিছু সহজে হাতের নাগালে পেত না। পাশাপাশি কোন কিছু শেখার জন্য পারস্পরিক মিথস্ক্রিয়া, প্রয়োজনীয় উৎসাহ, শিক্ষার অগ্রগতি, তাৎক্ষণিক পর্যালোচনা- এসবের সুযোগও ছিল সীমিত। কিছু কিছু ওয়েবসাইট ভাষাভিত্তিক ব্যাকরণ সম্পর্কে ধারণা দিয়ে থাকলেও তা ছিল নিতান্তই অপ্রতুল।\n১৯৮০ সালে অ্যালেন স্টলয্‌ফাস নামে এক ব্যক্তি রাশিয়ান ভাষা রপ্ত করার চেষ্টা করন, কিন্তু তিনি তার উন্নতি নিয়ে সন্তুষ্ট ছিলেন না। গতানুগতিক শ্রেণীকক্ষের চার দেয়ালের মাঝে ভাষা শিক্ষার উপযুক্ত পরিবেশ তিনি পাচ্ছিলেন না। সেই অভাব থেকেই তার মধ্যে একটি ধারণা সৃষ্টি হলো। তিনি ভাবলেন কীভাবে কম্পিউটার প্রযুক্তিকে কাজে লাগিয়ে ছবি এবং শব্দের পারস্পরিক ব্যবহারের মাধ্যমে ভাষা শিক্ষাকে আরো বেশি মজাদার এবং ফলপ্রসূ করা যায়। সেখান থেকেই জন্ম নিল আজকের রজেটা স্টোন, যা ছিল ভাষা শিক্ষার প্রথম সফটওয়্যার।\nImage Source: eventige.com\nরজেটা স্টোন সফটওয়্যারটিতে কোনো ধরনের ফোরাম কিংবা গ্রুপভিত্তিক আলোচনার সুবিধা ছিল না। অন্যদিকে লাইভমকা নামে একটি ওয়েবসাইট ছিল যেখানে শিক্ষার্থীরা ফোরাম কিংবা গ্রুপভিত্তিক আলোচনার মাধ্যমে ভাষা শিখতে পারত। ২০১৩ সালে রজেটা স্টোন লাইভমকা নামক সিয়াটলভিত্তিক কোম্পানিটি ৮.৩ মিলিয়ন ডলারের বিনিময়ে কিনে নেয়। এরই সাথে লাইভমকা ওয়েবসাইটটির ১৯৫টি দেশের ১৬ মিলিয়ন সাবস্ক্রাইবারও রজেটার সাথে যুক্ত হয়।\nরজেটা স্টোন সফটওয়্যারের মাধ্যমে ভাষা শিক্ষা অনেকটা ব্যয়বহুল। সফটওয়্যারটি প্রাথমিকভাবে ব্যবহারকারীদের জন্য তিনদিনের ফ্রি সুবিধা দেয়। ছাত্র-ছাত্রীদের জন্য তিন মাসের ফ্রি সুবিধাও দিয়ে থাকে।তাদের ভাষা শিক্ষার শুরু হয় ৩৫ ডলার সাবস্ক্রিপশন প্যাকেজের মাধ্যমে, যেটা ডুওলিঙ্গোর তুলনায় অনেক বেশি ব্যয়বহুল।\nImage Source: thelingoworld.com\nএক গবেষণায় দেখা যায়, ৯৫.৫% ব্যবহারকারী ডুয়োলিঙ্গো সফটওয়্যারটির ইউজার ইন্টারফেসকে ব্যবহারকারী বান্ধব বলে স্বীকৃতি দিয়েছেন। ৯৩.৮% ব্যবহারকারী, যারা ইতিমধ্যে যেকোনো একটি ভাষা শিখে শেষ করেছেন, তারা আবারও এই সফটওয়্যারটি ব্যবহার করবেন বলে আশাবাদ ব্যক্ত করেছেন। এখান থেকেই বোঝা যায় সফটওয়্যারটির উপযোগিতা। সফটওয়্যারটি ইতিমধ্যে গুগল প্লে স্টোরে এডিটর্স চয়েজ এর স্বীকৃতি পেয়েছে।\nডুয়োলিঙ্গোর সহকারি প্রতিষ্ঠাতা বলেন, "কোনো কলেজের একটি সেমিস্টার এ আপনাকে যতটুকু ভাষা শিক্ষা দেবে, ডুয়োলিঙ্গো তা আপনাকে শেখাবে মাত্র ৩৪ ঘন্টায়।" ভাষা শিক্ষার দক্ষতা বৃদ্ধির পাশাপাশি উৎসাহ প্রদানের ক্ষেত্রও ডুয়োলিঙ্গো ভূমিকা রাখে।\nনিচে MCSER (Mediterranean Center of Social and Educational Research) এর একটি গবেষণার ফলাফল দেখানো হলো। গবেষণায় দুটি দল ছিল। এক্সপেরিমেন্টাল দলের সদস্যরা ডুয়োলিঙ্গো ব্যবহার করে এবং কন্ট্রোল গ্রুপের সদস্যরা অ্যাপটি ব্যবহার করে না। উপস্থিতির পরিমাণ এবং কাজ সম্পাদনা, উভয় ক্ষেত্রেই ডুয়োলিঙ্গো ব্যবহারকারীরা এগিয়ে ছিল।\nএটি একটি ফ্রি অনলাইন সফটওয়্যার। উইন্ডোজ, আইওএস এবং অ্যান্ড্রয়েড তিনটি প্লাটফর্মেই ব্যবহারের জন্য সফটওয়্যারটি রয়েছে, যার মূল প্রতিপাদ্য "Learnalanguage for free, Forever"। তবে কেউ চাইলে ৬.৯৯ ডলারের বিনিময়ে প্রিমিয়াম ভার্সনের 'ডুয়োলিঙ্গো প্লাস' ব্যবহার করতে পারেন। যদিও অফলাইনে অধ্যায় ডাউনলোড করে রাখার সুবিধা, বিজ্ঞাপন না দেখানো ছাড়া প্রিমিয়াম ভার্সনের সাথে ফ্রি ভার্সনের খুব বেশি পার্থক্য নেই। সেই হিসেবে ফ্রি ভার্সন ব্যবহার করাই যুক্তিযুক্ত। যদি আপনি এমন কোনো জায়গায় যান যেখানে ইন্টারনেট সংযোগের ক্ষেত্রে ঝামেলায় পড়ার সম্ভাবনা আছে, সেক্ষেত্রেই প্রিমিয়াম ভার্সন সবচেয়ে বেশি কাজে আসবে।\nসফটওয়্যারটির মাধ্যমে ভাষা শিক্ষা খুবই মজার। এখানে একজন ব্যবহারকারী তার অগ্রগতির উপর বিভিন্ন ব্যাজ পেয়ে থাকেন। পয়েন্ট অর্জন করার মাধ্যমে ব্যবহারকারী নিজেকে লিডার বোর্ডে উপরে নিয়ে যেতে পারেন। এছাড়াও সুন্দরভাবে অধ্যায়গুলো শেষ করার উপর রয়েছে লিঙ্গটস (ডুয়োলিঙ্গো মুদ্রা)। তবে সবচেয়ে কার্যকারী বৈশিষ্ট্যটি হচ্ছে কাউন্ট স্ট্রিক। একটি আগুন চিহ্ন নির্দেশক আইকন আপনাকে জানাবে আপনি কতদিন সফটওয়্যারটি ব্যবহারের মাধ্যমে আপনার অধ্যায়গুলো সম্পন্ন করেছেন। আপনাকে সব সময় নোটিফিকেশন পাঠাবে যাতে করে আপনার ধারাবাহিকতা নষ্ট না হয়। যেকোনো ভাষা শিক্ষার ক্ষেত্রে ধারাবাহিকতা খুব গুরুত্বপূর্ণ বিষয়। সফটওয়্যারটির এই বৈশিষ্ট্যগুলো ব্যবহারকারীকে সব সময় ভাষা শিক্ষার ক্ষেত্রে অনুপ্রাণিত করবে।\nঘাটতির বিষয়টি আসলে বলতে হয়, যদি আপনি কোনো ভাষায় সাহিত্য রচনা কিংবা গবেষণা কাজ করতে চান, সেক্ষেত্রে সফটওয়ারটি সে ধরনের ভাষাগত দক্ষতা আপনাকে দেবে না। এতে ব্যাকরণগত বিশ্লেষণজনিত ঘাটতি রয়েছে। সামান্য এই ঘাটতিগুলো একপাশে রাখলে উপকারিতাগুলোর উপস্থিতিই বেশি প্রতীয়মান হয়, যা নিঃসন্দেহে ভাষা শিক্ষার ক্ষেত্রে এই সফটওয়্যারকে অন্যান্য সফটওয়্যার থেকে এগিয়ে রাখবে।\nনতুন ভাষা শিখতে আগ্রহী ব্যক্তিদের অন্তত একবার হলেও এই সফটওয়্যারটির উপযোগিতা পরখ করে দেখা উচিত। যেখান থেকে ৩০ কোটি মানুষ নিত্যনতুন ভাষা শিখছে, সেখানে আপনিই বা কেন পিছিয়ে থাকবেন?\nThis isabengali article discussing about the language learning app Duolingo.\n1. Duolingo Overall Review\n2. Rosetta Stone offers free trial of language learning programs\n3. Rosetta Stone - History


পর্নোগ্রাফি আসলে কি জানালেন পর্ন তারকা | daily-sun.com\nবৃহস্পতিবার, ১৫ নভেম্বর, ২০১৮,\nপর্নোগ্রাফি আসলে কি জানালেন পর্ন তারকা\nডেইলি সান অনলাইন ১৮ নভেম্বর, ২০১৭ ১৮:২২ টা\nপর্ন কী? আদিম থেকে আধুনিক, বিশেষজ্ঞদের মতানৈক্যের মধ্যে সর্বজনবিদিত সংজ্ঞা হল, যৌনতা এবং জৈবিক ক্রিয়ার বর্ণনায়নই পর্ন। অনেকে বলেন মানবজাতির আদিম রিপু ‘কাম বিলাসিতা’-র চলমান ছবিই হল পর্নগ্রাফি।\nযদিও ইতিহাস বলছে, নীল ছবির শুরুয়াতটা কিন্তু হয়েছিল ‘ইরোটিক নভেল’-র হাত ধরেই।\n১৭৪৮ সালে প্রকাশিত ‘মেমরিস অব অ্যা ওম্যান অব প্লেজার’ নামের রোম্যান্টিক উপন্যাসই না কি পর্ন দুনিয়ার আঁতুড় ঘর। এক পত্রিকায় প্রকাশিত ফিচারে এমনই দাবি করা হয়েছে। ব্রিটেনে প্রকাশিত হয়েছিল এই বই। যদিও পর্নগ্রাফি একটি স্বতন্ত্র ইন্ডাস্ট্রি হিসেবে আত্মপ্রকাশ করে বিশ শতকে। এরপর যেভাবে নীল ছবির প্রতি আম আদমির ঝোঁক বেড়েছে, তাতেই আকাশছোঁয়া সাফল্য পায় পর্ন ইন্ডাস্ট্রি। বিশেষ করে ইউরোপ এবং মার্কিন মুলুকেই এক দশকের মধ্যে পর্ন ইন্ডাস্ট্রি ব্যবসা করেছিল প্রায় ২০ বিলিয়ন ডলার।\nক্যালিফোর্নিয়া স্টেট বিশ্ববিদ্যালয়ের গবেষকদের মত, মানুষের জৈবিক উচ্ছ্বাস এবং যৌন চাহিদার সাময়িক পরিত্রাতাই হল পর্ন। এত না হয় গেল মনস্তত্ত্বের কথা।\nতবে পর্ন নিয়ে আসলে কী ভাবেন নীলছবির কুশীলবরা, জানা আছে? পর্ন তারকার চোখে পর্ন আসলে কী?\nমার্কিন লেখিকা, গায়িকা তথা প্রাক্তন পর্ন তারকা শেলি লুবেন মনে করেন, ‘পর্ন হল বিশ্বের সব থেকে বড় বিভ্রম’। পর্ন দুনিয়ার অন্ধকার অলিগলির কথা তুলে ধরে তিনি বলেন, কেবল মাত্র অর্থের জন্যই পর্ন দুনিয়ায় কাজ করতে হয়েছে। একজন অপরিচিতের সঙ্গে কখনই যৌনতা উপভোগ করেননি বলেও মতপ্রকাশ করেছেন শেলি।\n“দর্শকদের মধ্যে পরিকল্পিত ভাবে ‘বিভ্রম’ তৈরি করা হয়। যেখানে দেখানো হয়, গোটা ‘সেক্স অ্যাক্ট’ উপভোগ করছেন একজন মহিলা, আদতে তা হয় না”, পর্নগ্রাফি নিয়ে এমনই বিস্ফোরক দাবি করেছেন এই প্রাক্তন মার্কিন পর্ন তারকা। একজন মহিলা ‘পর্ন-অভিনেতা’কে পরিচালকের কথা অনুযায়ীই চলতে হয়। লাস্যময়ী হাসি, উত্তেজক পোশাক, শীৎকার এইসবই প্রযোজকের ইচ্ছামতো হয় বলেও জানিয়েছেন লুবেন।\nমার্কিন পর্ন তারকা শেলি লুবেনের বিস্ফোরক দাবি, “পর্ন আসলে ‘ফেক সেক্স’। ভিডিওতে যৌন মুহূর্তে ফ্রেমবন্দি করা ছাড়া আর কিছুই নেই এখানে, এটাই সত্য। ”\nবর্তমানে শেলি লুবেন পিঙ্ক ক্রস ফাউন্ডেশনের একজন আক্টিভিস্ট। পর্ন দুনিয়া থেকে যারা হাসিমুখে বেরিয়ে আসতে চান তাদের সাহায্য করে এই সংস্থা। একইসঙ্গে পর্ন আসক্তদের পর্ন মুক্তির পথও বাতলে দেয় পিঙ্ক ক্রস ফাউন্ডেশন। খবর – জি নিউজের\nদীপিকা-রণবীর বিয়ের উদ্দেশ্যে রওনা দিলেন ইতালির পথে\nআবারও গিয়াস উদ্দিন সেলিমের নির্দেশনায় পরীমনি\nপ্রিয়াঙ্কার বিয়েতে কি যোগ দেবেন রাজবধূ মেগান!\nছয়দিনে ইশানার পাঁচ নাটক\nদ্বীন ইসলামের গানে আনান-শাকিলা


Kim Jong Un news: লকডাউনে আর্থিক ক্ষতি, কোরিয়ার কিমের নিশানায় দেশের ধনীরা! | Eisamay\nkim jong un demands money from north korea’s rich people\nলকডাউনে আর্থিক ক্ষতি, কোরিয়ার কিমের নিশানায় দেশের ধনীরা!\nMaharshi Basu | EiSamay.Com | Updated: 02 Jun 2020, 05:40:00 PM\n১৯৯৭ সালের পর এই ধরনের আর্থিক ক্ষতি উত্তর কোরিয়া (North Korea) দেখেনি বলে দাবি কোরিয়ান বিশেষজ্ঞদের। করোনা মোকাবিলায় নিষেধাজ্ঞার জেরে আর্থিক ক্ষতি হলেও সামরিক বরাদ্দ কমায়নি উত্তর কোরিয়া (North Korea)।\nপররাষ্ট্র বিশেষজ্ঞদের একাংশের মতে, জোর করে বন্ড চাপানোর এই সিদ্ধান্তে কিমের প্রশাসনে অশান্তি দেখা দিতে পারে।\nমূল বাণিজ্যিক সঙ্গী চিনের সঙ্গে ব্যবসাও ধাক্কা খেয়েছে।\nপ্রসঙ্গত, চিনের (China) সঙ্গে ১৪২০ কিলোমিটার সীমান্ত রয়েছে উত্তর কোরিয়ার।\nএই সময় ডিজিটাল ডেস্ক: অজ্ঞাতবাস থেকে ফিরে একাধিক বিতর্কিত নির্দেশ জারি করেছেন উত্তর কোরিয়ার (North Korea) দাপুটে শাসক কিম জং উন (Kim Jong Un)। ৩৬ বছরের স্বৈরাচারী শাসকের খামখেয়ালি সিদ্ধান্তে নাভিশ্বাস পিয়ংইয়ংয়ের বাসিন্দাদের। এবার আরও এক সিদ্ধান্তে বিতর্ক বাড়ালেন কিম জং উন। করোনাভাইরাসের জেরে নিষেধাজ্ঞায় রাজস্ব ক্ষতি পোষাতে এবার দেশের ধনীদের নিশানা করলেন উত্তর কোরিয়ার 'সুপ্রিম নেতা'।\nবাজেটের প্রায় ৬০% নিশ্চিত করতে দেশের ধনীদের বেছে নিয়েছেন কিম জং উন। সেইমতো বিশেষ বন্ড ডনজু (Donju) চালু করেছে পিয়ংইয়ং। এরমাধ্যমে রাজস্ব ঘাটতি মেটানোর পাশাপাশি দেশে বিদেশি মুদ্রার পরিমাণ বাড়ানো সম্ভব বলে মনে করছেন কোরিয়ার কিমের পরামর্শদাতারা। রাষ্ট্রীয় চাপে সরকারি বন্ড কিনতে বাধ্য হলেও তা বিক্রি করে টাকা ফেরত যে পাওয়া যাবে, তা সম্পর্কে নিশ্চিত নন উত্তর কোরিয়ার ধনীরা। কোরিয়ান নিউজে (NK News) প্রকাশিত ভবিষ্যতে ডনজুর পরিবর্তে যে সরকার অর্থ ফেরত দিতে সক্ষম তার কোনও নিশ্চয়তা নেই।\n'আর্থিক অবস্থা ভালো এমন যে কাউকেই স্বেচ্ছায় সরকারি বন্ড কিনতে হবে। এটা এক ধরনের তোলাবাজিই বটে।' কিমের সিদ্ধান্ত নিয়ে মন্তব্য আন্তর্জাতিক বিদেশনীতি বিশেষজ্ঞ বেঞ্জামিন সিলবার্স্টেইনের।\nকরোনাভাইরাস ও তার জেরে নিষেধাজ্ঞার কারণে আর্থিক ধাক্কা খেয়েছে উত্তর কোরিয়া। যার জেরে তাদের আর্থিক বৃদ্ধির হার ৬% পড়েছে বলে রিপোর্ট করেছে বেসরকারি সংস্থা ফিচ (Fitch)। যা গত ২৩ বছরে সর্বনিম্ন বলেও জানা গেছে। মূল বাণিজ্যিক সঙ্গী চিনের সঙ্গে ব্যবসাও ধাক্কা খেয়েছে। প্রসঙ্গত, চিনের (China) সঙ্গে ১৪২০ কিলোমিটার সীমান্ত রয়েছে উত্তর কোরিয়ার।\n১৯৯৭ সালের পর এই ধরনের আর্থিক ক্ষতি উত্তর কোরিয়া (North Korea) দেখেনি বলে দাবি কোরিয়ান বিশেষজ্ঞদের। শুধুমাত্র ধনীদের জন্য ইস্যু করা এই বন্ড এর আগে ২০০৩ সালে ইস্যু করা হয়েছিল বলে দাবি দৈনিক কোরিয়ান নিউজের।\nপররাষ্ট্র বিশেষজ্ঞদের একাংশের মতে, জোর করে বন্ড চাপানোর এই সিদ্ধান্তে কিমের প্রশাসনে অশান্তি দেখা দিতে পারে। প্রসঙ্গত করোনা মোকাবিলায় নিষেধাজ্ঞার জেরে আর্থিক ক্ষতি হলেও সামরিক বরাদ্দ কমায়নি উত্তর কোরিয়া (North Korea)।\nজ্বলছে আমেরিকা: মার্ক জুকেরবার্গের বিরুদ্ধে সরব ফেসবুক কর্মীরাই, তবে টুইটারে!পরের খবর\nকিম জং উন North Korea Kim Jong Un news kim jong un latest news Kim Jong Un coronavirus in north korea\nWeb Title : kim jong un demands money from north korea’s rich people


সব্যসাচী দত্ত ও অগ্নিমিত্রা পল হতে পারেন বিজেপি প্রার্থী ! জল্পনা তুঙ্গে -\nসব্যসাচী দত্ত ও অগ্নিমিত্রা পল হতে পারেন বিজেপি প্রার্থী ! জল্পনা তুঙ্গে\nNews West Bengal\nMarch 8, 2019 March 8, 2019 adminLeaveaComment on সব্যসাচী দত্ত ও অগ্নিমিত্রা পল হতে পারেন বিজেপি প্রার্থী ! জল্পনা তুঙ্গে\nনিউজ ফ্রন্টলাইনার ওয়েব ডেস্ক,৮ মার্চ,২০১৯:\nতৃণমূলের লড়াকু নেতা বিধাননগরের মেয়র সব্যসাচী দত্ত আর ফ্যাশন ডিজাইনার অগ্নিমিত্রা পল নাকি লোকসভা নির্বাচনে বিজেপির প্রার্থী হতে চলেছেন। হ্যাঁ রাজ্যের রাজনৈতিক মহলে শুরু হয়েছে এমনি গুঞ্জন।\nতৃণমূল কংগ্রেস নেতা তথা বিধান নগর পৌরসভার মেয়র সব্যসাচী দত্তের সঙ্গে বিজেপি নেতা মুকুল রায়ের দীর্ঘক্ষন বৈঠক হয়েছে শুক্রবার রাতে। এমনকি এই বৈঠকে কিছুক্ষণের সঙ্গি হয়েছিলেন ফ্যাশন ডিজাইনার অগ্নিমিত্রা পলও। মুকুল রায়ের ডাকেই তিনি এসেছিলেন সব্যসাচী দত্তের বাড়িতে।\nবিধাননগরের মেয়রের বাড়ি থেকে বেরোনোর সময় গুরু মুকুল রায় ও শিষ্য সব্যসাচী দত্তের ছবি ধরা পড়েছে সংবাদ মাধ্যমের ক্যামেরায়। আর তারপর থেকেই শুরু হয়েছে জল্পনা। মুকুল রায় এখন বিজেপি নির্বাচন ম্যানেজমেন্ট কমিটির আহ্বায়ক। আর সেই মুকুল রায় কিনা সব্যসাচী দত্তের সঙ্গে দেড় ঘণ্টা বৈঠক করেছেন।\nমুকুল রায় রাজনীতির ক্ষেত্রে সব্যসাচী দত্তের গুরু হিসেবে পরিচিত। আর আজ শিষ্যের বাড়িতে গুরুর সঙ্গে বৈঠক নিয়ে ঘিরে শুরু হয়েছে জল্পনা।\nবিজেপি সূত্রে খবর মুকুল রায় সব্যসাচী দত্ত কে বিজেপির হয়ে দমদম অথবা বারাসাত লোকসভা কেন্দ্রে প্রার্থী হওয়ার প্রস্তাব দিয়েছেন। অন্যদিকে অগ্নিমিত্রা পলকে উত্তর বা দক্ষিণ কলকাতা থেকে প্রার্থী হবার প্রস্তাব দেওয়া হয়েছে। জানা গেছে অগ্নিমিত্রা পল এব্যপারে গড়রাজি।\nআইনজীবী সব্যসাচী প্রথম থেকে বিধাননগরে মাটি কামড়ে পড়ে থেকে রাজনীতি করেছেন\nবিধান নগর পৌরসভায় থাকাকালীন ১০ নম্বর ওয়ার্ডের কাউন্সিলর সব্যসাচীকে মুখ্যমন্ত্রী মমতা বন্দ্যোপাধ্যায়ের সঙ্গে একাধিক আন্দোলনে দেখা গিয়েছে। এরপর তিনি মেয়র হন। তৃণমূল কংগ্রেসের লড়াকু নেতা হিসেবে পরিচিত সব্যসাচীর বিধান নগরে রয়েছে অসাধারণ জনসংযোগ ও জনপ্রিয়তা। সম্ভবত এটাকেই কাজে লাগাতে চাইছেন মুকুল রায়।\n২০১১ সালে রাজারহাট নিউটাউন বিধানসভা কেন্দ্র থেকে বিধায়ক হন সব্যসাচী। ২০১৬ সালেও ফের জয়ী হয়েছিলেন তিনি। তবে মুকুল রায়ের স্নেহছায়াতেই তার রাজনৈতিক জীবন প্রতিপালিত। সেই জন্যই মুকুল রায়কে তাঁর রাজনৈতিক গুরু বলা হয়। ফলে তৃণমূল কংগ্রেস ছেড়ে চলে যাওয়ার পরেও মুকুল রায়ের সঙ্গে যে তার সম্পর্কের ইতি তো হয়নি তা শুক্রবার রাতে আবার বোঝা গেল।\nসূত্রের খবর রাজারহাট নিউটাউন এর বেশ কিছু বিষয়ে দলের কাজকর্মে সব্যসাচী খুশি নন। দলের বেশ কিছু কাজকর্মের বিরুদ্ধে তার কিছু অসন্তোষ রয়েছে।সুজিত দত্তের প্রভাব বৃদ্ধি করে সব্যসাচীর ডানা ছাঁটা হয়েছে। এমনকি তৃণমূলের এক শীর্ষস্থানীয় নেতার বিরুদ্ধে ক্ষোভ রয়েছে সব্যসাচীর। সম্ভবত এই সমস্ত বিষয়কে পর্যবেক্ষন করেই সব্যসাচীকে বিজেপি লোকসভা নির্বাচনে প্রার্থী করতেউঠে পড়ে লেগেছেনগুরু মুকুল রায়। যদিও একাংশের মতে প্রার্থী বাছাই করতে গিয়ে দিশেহারা বিজেপি। সেই কারণেই এইভাবে ঘর ভাঙার কাজ করছেন তারা।\nTagged BJP Mukul roy Sabyasachi dutta\nগতবার লোকসভায় বামফ্রন্টের জয়ী কেন্দ্রের প্রার্থী ঘোষণা বামফ্রন্টের জোট নিয়ে ধোঁয়াশা?\nআন্তর্জাতিক নারী দিবস উপলক্ষে তুর্কিতে সংঘর্ষ পুলিশের সাথে\nমুম্বাইতে আশ্রয় হীন মানুষদের পাশে বাম যুব সংগঠন ডি ওয়াই এফ আই\nকোভিড পরিস্থিতির মধ্যেই অস্ট্রেলিয়ায় শিক্ষাক্ষেত্রে বিপুল ফি বৃদ্ধি\nলজ্জা! নাবালিকা বিবাহে দেশের শীর্ষ পশ্চিমবঙ্গ


জুলাই 20, 2019 ট্রেন্ড ট্রেডিং কৌশল লেখক প্রিয়াংকা ঘোষ 93742 দর্শকরা\nতাহলে MT4 ডাউনলোড আপনি কিভাবে একজন মানুষকে অনুপ্রাণিত করবেন? কিছুই নেই। প্রেরণা সহ একটি স্বাভাবিক মানুষ, সবকিছু ঠিক আছে - তিনি শিক্ষা পাবেন, একটি কর্মজীবন গড়ে তুলবেন, একটি পরিবার তৈরি করবেন, এবং সমাজে স্ব-উপলব্ধি করবেন। একজন মহিলার কাজ নারী হতে হয়: পরিষ্কার, খোলা, সদয়, আরামদায়ক, উদ্দেশ্যপূর্ণ, স্ব-চাষ, রোগী এবং সহনশীল। সাধারণভাবে, বিশেষ কিছুই। শুধু একটি ব্যক্তি হতে। যদিও pumped গাধা এবং সুন্দর অন্তর্বাস সব ভাল ব্যক্তিগত গুণাবলী একটি উল্লেখযোগ্য বোনাস হবে।\nদম্পতি ব্যক্তিগত জীবনে যে পরিবর্তনগুলি অপ্রত্যাশিত পরিচিতির পরে ঘটবে তার প্রতিফলন করে। সংবিধান অনুযায়ী রাষ্ট্রপতি আবদুল হামিদ সোমবার তাদেরকে এই নিয়োগ দেন। শপথ গ্রহণের মধ্য দিয়ে তাদের এই নতুন নিয়োগ কার্যকর হবে।\nMT4 ডাউনলোড - ফরেক্স নিউজ এবং অর্থনৈতিক পর্যালোচনা\nঅত্যন্ত সহজ। কোন পরিষেবা যা Bitcoin নেভিগেশন ট্রেডিং উপলব্ধ করা হয় অগত্যা "অংশীদারি MT4 ডাউনলোড প্রোগ্রাম" বিভাগে উপস্থিত থাকবে। এটি আপনার প্রোগ্রামটিকে দ্রুততর করবে না, তবে এটি আপনার ব্যবহারকারীদের গতিতে আপনার সাথে আরও সুখী হতে পারে।\nস্পামিং করার জন্য আপনাকে আন্তরিক ধন্যবাদ\nপরিচ্ছন্ন হান্টার রাইফেলস মডেলে নির্দিষ্ট বন্দুক MT4 ডাউনলোড শোনাচ্ছে প্রোগ্রাম গ্রাফিক্স উইন্ডোতে ইতিমধ্যে একটি পাসওয়ার্ড অনুরোধ করবে, এবং তারপর ফাইল ম্যানেজার খোলা হবে।\nএখানে কৌশলটি পাঠককে বোকা বানানো যে এটি সম্পর্কের উপর অশ্লীল প্রভাবগুলির প্রভাব সম্পর্কিত গবেষণাটি দ্বন্দ্ব করা। তারা সম্পর্ক যন্ত্রণার সমস্যার অশ্লীল লিঙ্ক এক অধ্যয়ন অস্তিত্ব স্বীকার করে এই কাজ (আউট 58 গবেষণা দরিদ্র সম্পর্ক অশ্লীল ব্যবহার লিঙ্ক), চেরি-পিকিং দ্বারা অনুসরণ কেবল গবেষণা একটি বহিরাগত ফলাফল রিপোর্ট - তার প্রজাদের একটি ছোট শতাংশ (বিষয় 5%) জন্য।\nনগদ আয় (গতিবিদ্যা) ব্যবহারের কাঠামো ক্র্যাশপ্লানে নেটওয়ার্ক সম্পর্কিত সেটিংস "সেটিংস" ট্যাবের "নেটওয়ার্ক" বিভাগে পাওয়া যেতে পারে।\nশক্তসমর্থ ফলাফল সিএফডি জন্য বর্ধিত চাহিদা মত, কারণের একটি ভেলা আরোপিত হয়. Plus500 ট্রেডিং এর লাইন আপ আপ পরিকল্পনার প্রধান, বিশেষ করে সক্রিয় হয়েছে: দালাল উইকিপিডিয়া এবং Litecoin সঙ্গে ট্রেডিং সক্রিয় করতে প্রথম সিএফডি প্ল্যাটফর্ম দেওয়া. 2013 সালে, Plus500 তালিকায় 600 ট্রেডিং যোগ করা হয়েছে.\nবড় হাইড্রেনঞ্জা ফুল কেন নয়: প্রায়শই অঙ্কুর এবং কুঁড়ি জমা দেওয়ার কারণে। এই প্রজাতির MT4 ডাউনলোড বিভিন্ন জাতের বিভিন্ন শীতের কঠোরতা আছে। চুলের ড্রায়ার থেকে গরম বায়ু যেখানে সবচেয়ে বরফ বাকি আছে সরাসরি নির্দেশ করুন।\nMT4 ডাউনলোড - শ্রেষ্ঠ বাইনারি বিকল্প ব্রোকার\nপোষাক কাটিং একটি একক স্তর (একটি পোষাক বিকৃতি কারণে) মধ্যে MT4 ডাউনলোড পরিহিত একটি কাপড় উপর করা আবশ্যক। শাটলের2টি অভিন্ন অংশ তৈরি করা, পোষাকের পেছনে এক, দ্বিতীয় অংশটি পোশাকের শাটল। ক্যারিয়ার পরিষেবাদি নেটওয়ার্কিং এবং পেশাগত সুযোগের সাথে শিক্ষার্থীদের লিঙ্ক করে, যখন ছাত্র সহায়তা পরিষেবাদি গণিত, লেখার এবং বিজ্ঞান কোর্সের জন্য টিউটোরিয়াল সরবরাহ করে।\nনীরেন ঘোষ, সিটু রাজ্য সভাপতি : ‘কারখানা দখল হয় বিপ্লবের পর । ফুলেশ্বরে কি বিপ্লব হয়ে গেল নাকি ? এই পথে শ্রমিক আন্দোলন হয় না । এটা কোনো পথ নয় । ওরা তো লম্বা লম্বা কথা বলছে । তা করে দেখাক । মিল চালাবে । চালাক তাহলে ।’